
Резиме

Повећана потреба за енергентима на глобалном нивоу и недовољна заступљеност обновљивих извора енергије намећу неопходност дугорочног коришћења фосилних горива. Међу њима, због релативно добрих еколошких својстава посебно се истиче природни гас. У овом раду приказане су његове карактеристике и системи транспорта и испоруке. Посебна пажња посвећена је улози мерно-регулационих станица у процесу дистрибуције природног гаса крајњим корисницима. Описана је њихова функција, конструкција и компоненте међу којима посебно место заузимају регулатори притиска. На крају рада представљен је прорачун и избор елемената за мерно регулациону станицу мањег капацитета. 
Кључне речи: природни гас, мерно-регулациона станица, стандарди, прорачун



Abstract

The growing demand for fuels at a global level and lack of renewable energy sources imply the necessity of long-term use of fossil fuels. Among them a natural gas is of great importance because of its relatively good environmental impact. This paper presents natural gas properties and the systems of transport and delivery. A particular attention was paid to the role of measuring and regulating stations in the process of natural gas distribution to the end users. The paper describes their functions, structures and components, among which the most important role play the pressure regulators. At the end of the paper the calculation of measuring and regulating station of smaller capacity is presented, as well as the selection of its components.
Key words: natural gas, metering and regulating stations, standards, calculation




САДРЖАЈ

1.	УВОД	7
1.1	Место и улога природног гаса	8
1.1.1	Резерве природног гаса у свету	8
1.1.2	Природни гас у енергетици света	9
1.1.3	Природни гас у енергетици Републике Србије	10
2.	ФИЗИЧКО - ХЕМИЈСКЕ КАРАКТЕРИСТИКЕ ПРИРОДНОГ ГАСА	13
2.1	Хемијске карактеристике природног гаса	13
2.1.1	Штетна својства природног гаса	14
2.2	Физичке карактеристике природног гаса	17
2.2.1	Густина природног гаса	17
2.2.2	Вискозност природног гаса	18
2.2.3	Критична температура, критичан притисак и критична запремина	18
2.2.4	Притисак и запремина природног гаса	18
2.3	Термодинамичке карактеристике природног гаса	19
2.3.1	Топлотна моћ природног гаса	19
2.3.2	Wobbe-ов број	20
2.3.3	Специфична топлота природног гаса	21
2.3.4	Јоule-Тhomѕon-ов ефекат	21
3.	ГАСОВОДИ	23
3.1	Системи за транспорт гасовитих угљоводоника цевоводима	23
3.2	Саставни делови гасоводног система и њихове технолошке карактеристике	24
3.2.1	Примопредајна места	25
3.2.2	Цевоводи	25
3.2.3	Компресорске и пумпне станицe	26
3.3	Опис система дистрибуције гаса	27
3.3.1	Типови дистрибутивних система гасовода према облику	29
3.3.2	Избор трасе гасовода	30
3.4	Идејно решење дистрибутивне мреже	32
3.4.1	Хидраулички прорачун гасовода при изотермском струјању	32
3.4.2	Гасоводи ниског притиска са константним протоком гаса	33
3.4.3	Гасоводи средњег и високог притиска са константним протоком гаса	33
3.5	Карактеристични поступци на гасоводном систему	34
3.5.1	Поступци мерења и обрачуна гаса	34
3.5.2	Поступци физичког надзора на гасоводним објектима	34
3.6	Мере заштите	34
3.6.1	Зоне угрожене експлозивним смешама	34
3.6.2	Детекција гаса	35
3.6.3	Заштита животне средине	35
3.6.4	Мере личне заштите	36
3.6.5	Надзор над спровођењем мера заштите	36
4.	МЕРНО-РЕГУЛАЦИОНЕ СТАНИЦЕ	37
4.1	Подела мерно-регулационих станица	37
4.2	Главне мерно-регулационе станице (ГМРС)	38
4.3	Потрошачке мерно-регулационе станице (МРС)	39
4.4	Кућне мерно-регулационе станице (КМРС)	39
4.4.1	Функционалне групе – подсклопови мерно-регулационих станица	40
4.5	Остали карактеристични објекти на гасоводном систему	40
4.6	Димензионисање мерно-регулационе станице	42
4.7	Гасне инсталације унутар објекта	43
4.7.1	Поступак пуштања нових и реконструисаних објеката у рад	43
4.8	Уређаји и опрема мерно-регулационе станице	44
4.8.1	Опрема за одвајање чврстих и течних честица из гаса – филтери	44
4.8.2	Редуктори-регулатори притиска	45
4.8.3	Принцип функционисања редуктор-регулатора	45
4.8.4	Регулисање притиска на константну вредност	46
5.	РЕГУЛАЦИЈА ПРИТИСКА	47
5.1	Подела редуктор регулатора	49
5.1.1	Регулатори директног дејства	49
5.1.2	Регулатори индиректног дејства	50
5.1.3	Регулатори са контролисаним инструментом	53
5.2	Подела регулатора у односу на карактеристику дејства	53
5.3	Нешто о другим конструкцијама регулационих уређаја	56
5.3.1	Регулатори са инструментом	56
5.3.2	Уређаји за заштиту од прекомерног притиска	57
5.3.3	Уређаји за испуштање сувишног притиска у атмосферу	57
5.3.4	Уређаји за ограничење пораста притиска путем пригушења протока	59
5.4	Општи појмови и дефиниције типа сигурносних уређаја	60
5.4.1	Појмови и дефиниције компоненти сигурносних уређаја	60
6.	КОНСТРУКЦИОНИ ЗАХТЕВИ	63
6.1	Основни захтеви	63
6.2	Врсте сигурносних блокадних уређаја	64
6.2.1	Самостални сигурносни блокадни уређаји	64
6.2.2	Сигурносни блокадни уређаји интегрисани у регулатор притиска гаса	64
6.2.3	Сигурносни блокадни уређаји са редно прикљученим регулатором	64
6.2.4	Врсте прикључака	64
6.3	Материјали	65
6.3.1	Делови под притиском и унутрашњи метални преградни зидови	65
6.3.2	Причврсни елементи, интегрални процесни и импулсни водови, конектори	65
6.3.3	Израда	66
6.3.4	Чврстоћа кућишта	66
6.3.5	Најниже вредности фактора сигурности	67
6.3.6	Коефицијент завареног шава	67
6.4	Функционални захтеви	67
6.4.1	Чврстоћа омотача	67
6.4.2	Спољна непропусност	68
6.4.3	Група тачности	68
6.4.4	Унутрашње заптивање	68
6.4.5	Време одзива	69
6.4.6	Сила затварања	69
6.4.7	Отпорност елемената механизма за активирање на динамички удар радног гаса	69
6.4.8	Коефицијент протока	70
6.4.9	Завршна визуелна контрола	70
6.5	Испитивање	71
6.5.1	Опште одредбе	71
6.5.2	Испитивања	71
6.5.3	Испитивање типа	71
6.5.4	Одабир испитних узорака	71
6.5.5	Редовне провере	71
6.6	Методи испитивања и провере	73
6.6.1	Провера димензија и визуелни преглед	73
6.6.2	Провера материјала	73
6.6.3	Провера чврстоће делова под притиском и унутрашњих металних зидова	73
6.6.4	Метод експерименталне конструкције	73
6.6.5	Испитивање спољне непропусности	75
6.6.6	Испитивање унутрашње заптивености	75
6.7	Група тачности	76
6.7.1	Општи услови	76
6.7.2	Испитивање на температури средине	76
6.7.3	Испитивање на граничним температурама од -20 °С или -10 °С и 60 °С	76
6.7.4	Утврђивање коефицијента протока	77
6.7.5	Време одзива	78
6.8	Разлика поновне блокаде и деблокада	78
6.8.1	Управљачки притисак за контролу надпритиска	78
6.8.2	Сила затварања	79
6.8.3	Издржљивост и убрзано старење	79
6.8.4	Провера отпорности управљачког механизма на динамички удар радног гаса	79
6.9	Завршна визуелна контрола	80
6.9.1	Поступак након извршеног испитивања типа	80
6.9.2	Поступак након извршених радова испитивања и контроле производње	80
6.10	Документација	80
6.10.1	Документација потребна пре вршења испитивања типа	80
6.10.2	Извештај о извршеном испитивању	81
6.11	Документација за потрошача	81
6.11.1	Једначина за димензионисање	81
6.11.2	Документација која се обезбеђује на захтев корисника	81
6.11.3	Документација која се обезбеђује уз блокадни уређај	81
6.12	Пратећа документација за контролу производње	82
6.12.1	Документација која треба да буде на располагању за контролу производње	82
6.12.2	Извештај о контроли производње	82
6.13	Обележавање	82
6.13.1	Општи захтеви	82
6.13.2	Обележавање прикључака за импулсне, издувне и одушне водове	83
6.13.3	Идентификација помоћних уређаја	83
7.	УРЕЂАЈИ ЗА МЕРЕЊЕ ПРОТОКА ПРИРОДНОГ ГАСА	84
7.1	Запремински мерачи протока	84
7.2	Мерачи на принципу мерења брзине протицања гаса	86
7.2.1	Турбински мерачи протока гаса	86
7.2.2	Ултразвучни мерачи протока	88
8.	ДОДАТНИ УРЕЂАЈИ НА МЕРНО-РЕГУЛАЦИОНИМ СТАНИЦАМА	90
8.1	Коректори запремине	90
8.2	Уређаји за загревање природног гаса	91
9.	ИДЕЈНО РЕШЕЊЕ ЈЕДНЕ МРС СА ДВА ПОТРОШАЧА	92
9.1	Прорачун МРС	92
9.2	Функционисање МРС	95
9.2.1	Процес рада	96
9.2.2	Цена	97
9.	ЗАКЉУЧАК	98
10.   ЛИТЕРАТУРА	99

Све веће потребе у енергији, као и значајне промене које су се десиле и дешавају се на светском тржишту енергије и све већи утицај производње и потрошње енергије на животну средину, допринели су да се данас енергетика разматра глобално због своје међузависности. Приступачност енергије и сигурност снабдевања је за све државе од животне важности, јер је немогуће направити и минимални привредни и друштвени прогрес без енергије. Значење енергије за развој друштва и схватање њеног места и улоге у привреди и друштву у целини, допринело је да се развојна енергетска политика усмери у правцу обезбеђења сигурних и довољних количина енергије, уз што ниже трошкове, како би се омогућио предвиђени друштвени развој [1].
Будући развој свих извора енергије данас зависе од два критична фактора: еколошких аспеката, посебно у погледу емисије гасова „стаклене баште“, и од будуће цене енергије. Чист ваздух и заштита околине су данас захтев већине човечанства, тако да се морају увек имати у виду. Кјото Протокол из децембра 1997. године, иако није прихваћен од стране свих земаља, мора се имати у виду при предвиђању даљег развоја енергетике света и појединих земаља. Исто тако, реално је очекивати пораст цене нафте и природног гаса, без обзира на стални раст резерви и снижавање производних трошкова, које ће допринети даљој рационалности коришћења енергије и већем коришћењу нових обновљивих извора енергије. 
Према Светском Савету за енергију постављена су три основна стратешка циља за 21. век која су међусобно повезана. Ови стратешки циљеви су следећи: 
· Приступачност изворима енергије значи да енергија мора бити доступна по ценама које су прихватљиве и одрживе; 
· Расположивост енергетским изворима у смислу континуалне дугорочне понуде; 
· Прихватљивост у смислу усклађености развоја и заштите животне средине. 
Природни гас задовољава сва три наведена стратешка циља, јер су специфичне цене природног гаса ниже у односу на нафту, резерве природног гаса омогућавају дужи век коришћења и најмање загађују животну средину у односу на сва остала фосилна горива. 
Познато је да природни гас представља веома квалитетно гориво, које у многим секторима потрошње има изразите, техничке, енергетске, економске и еколошке предности у односу на друга конвенционална горива. То је и допринело томе да је његова потрошња, и поред специфичности његовог коришћења (изграђеност магистралне, разводне и дистрибутивне мреже до крајњег потрошача), стално расла: у 1950. години природни гас је учествовао у потрошњи примарне енергије са око 10%, 1960. године са 14,8%, 1990. године око 20%, да би данас учествовао са око 24%. 
У нашој земљи све више је присутно коришћење природног гаса, нарочито у сектору широке потрошње. У урађеним Стратегијама развоја енергетике Републике Србије, посебна пажња је посвећења развоју гасне привреде, јер се од ње очекује значајан допринос ефикасном коришћењу енергије и заштити животне средине у нашој земљи. 
Потрошња природног гаса треба да оствари најдинамичнију стопу раста на бази супституције других енергената и повећања потреба, односно да до 2020. године достигне од 5 до 6 милијарди m3/god и оствари уделе у подмиривању укупних енергетских потреба приближно какви су сада у развијеним европским земљама (више од 20%). Опција повећаног удела природног гаса у задовољењу енергетских потреба у наредном периоду је оправдана с обзиром да су могућности обезбеђивања домаће енергије за велики део финалне потрошње, ван електричне енергије, ограничене, да је природни гас гориво са веома повољним енергетским, економским и еколошким карактеристикама и да ће, с обзиром на фактор окружења, средњорочно, а вероватно и дугорочно, услови увоза природног гаса за Републику Србију бити повољнији него за увоз нафте. 
Структура досадашње потрошње природног гаса у нашој земљи је била одраз политике усмеравања потрошње природног гаса. Основна карактеристика је било доминантно коришћење у индустрији као технолошког горива и све више за енергетску потрошњу у топланама, док је удео у широкој потрошњи био релативно мали. Учешће природног гаса у финалној потрошњи енергије код широке потрошње је знатно мање него што је то случај у већини европских земаља, што доводи до повећане потрошње електричне енергије за потребе нискотемпературских процеса, мада су познате енергетске, економске и еколошке предности природног гаса као енергента за задовољење већине потреба код тих потрошача (кување, грејање, припрема потрошне топле воде, хлађење, погон уређаја и др.) [2].
Циљ овог рада је да се омогући боље упознавање са карактеристикама коришћења природног гаса и начином пројектовања инсталација за његову дистрибуцију и регулацију. У нашој земљи, која нема дугу традицију коришћења природног гаса, потребно је спровести додатну едукацију становништва, пошто неадекватним односом према гасним инсталацијама могу настати веома озбиљне последице, опасне по живот.
[bookmark: _Toc406755258][bookmark: _Toc406794984][bookmark: _Toc406795471][bookmark: _Toc407037344] Место и улога природног гаса 

Извори природног гаса за религиозне потребе су коришћени у Старој Персији пре више хиљада година, док је развој енергетског коришћења природног гаса почео пре 2200 година у Кини. Међутим, његово коришћење у већим размерама се остварило тек 1884. године у САД, када је изграђен први гасовод дужине 23 km до Питсбурга, где је гас коришћен за грејање, кување и осветљење. Интензивном развоју коришћења природног гаса допринео је напредак технологије изградње магистралних гасовода на вeлика растојања. Највећи развој је био у САД. Док је у САД већ 1950. учешће гаса било 20%, а 1960. године 30% укупне комерцијалне потрошње енерије, учешће природног гаса у структури светске потрошње енергије је 1970. године износило само 10%, да би његово учешће данас износило око 21%.
Док је производња нафте, па самим тим и потрошња, могла да се развија на многим подручјима несметано од нивоа развијености земље и путем међународне размене и транспорта допрема до потрошача, дотле је коришћење природног гаса везано за неопходност изградње гасоводне мреже и повезивања потрошача са гасоводним пољима. Самим тим и развој природног гаса је био знатно спорији од сирове нафте као енергетског извора, али то је створило могућности да природни гас, по многим мишљењима буде „енергетски извор 21. века“. То се јасно види и на основу процене развоја потенцијала и резерви природног гаса за протеклих 40 година. Интензивним истраживањима, на многим потенцијалним просторима, искористиве резерве су се сваких 10 година дуплирале, тако да од 17500·109 m3 резерви у 1960. години, достижу у 1990. години 120000·109 m3, а данас преко 155000·109 m3 што омогућава статички век резерви од скоро 70 година.
Само у периоду од 1993. до 1998. године резерве природног гаса су порасле са 141000·109 m3 на око 155000·109 m3. Процене потенцијала се крећу од 300000·109 m3 до 450000·109 m3, што јасно указује да још нису истражени сви потенцијални простори, јер су 1960. године износиле између 100000·109 m3 и 150000·109 m3 (односно колико данас износе искористиве резерве). Највећи део тих резерви отпада на подручје Блиског и Средњег истока и бивше земље СССР-а у Азији.
Данас се резерве истражују и налазе у преко 90 земаља света, док се у 1960. години ценило да само 40 земаља располаже природним гасом. Прираст резерви је у многим земљама био веома брз, што је последица већег обима истраживања, веће производње и потрошње и примене савремених метода истраживања и дубоког бушења [2].

У свом историјском развоју, производња, па самим тим и потрошња, природног гаса је имала прво локални, потом државни, да би данас имала изузетан међународни значај. Разлог оваквог тока су доказане високе техничке и економске вредности природног гаса као хемијске и енергетске сировине, што се одразило на повећање потрошње природног гаса и што су домаће резерве биле исцрплљене или недовољне да подмире повећане потребе, па се морало ићи на шире међународно повезивање како би се развили и разрешили финансијски и техно-економски проблеми повезивања удаљеним производним подручјима. Још увек географски распоред највећих произвођача или земаља са највећим потенцијалом не одговара распореду потреба, па је неопходна међународна сарадња у градњи џиновских магистралних гасовода или огромних постројења за утечњавање природног гаса. Испорука гаса је физички условљена цевоводима или флотом танкера са течним гасом, уз комплексне уређаје за ликвефакцију и регасификацију, те уговори за извоз/увоз природног гаса траже велика улагања и продаваца и купаца и дуги век трајања међусобног уговора [1].
Због својих потенцијала, расположивости, еколошких и економских предности природни гас је за многе земље представљао оптимални супституент сирове нафте, што је довело до веома брзог пораста производње и потрошње. Основни предуслов за то је била изградња све већих и дужих магистралних гасовода, односно све већа међународна размена природног гаса. То је у интересу и произвођача и потрошача гаса, јер су се до пре десетак година, а и данас, значајне количине гаса добијеног при експлоатацији нафте сагоревале на бакљи. Тако је 1980. године спаљено у свету 169·109 m3, а већ 1985. године, са изградњом енергетске инфраструктуре у многим земљама- произвођачима и извозницима природног гаса, та количина смањена за око 100·109 m3, а данас се спаљује око 50·109 m3. Неравномерни распоред потенцијала (у подручјима где нема значајне потрошње) и потрошача (често удаљених и хиљадама километара од гасних поља) захтевао је изградњу магистралих гасовода великих капацитета и дужине и до десетак хиљада километара. Међународна размена гаса, која је започела 1958. године изградњом гасовода Канада-САД, је 1960. године износила само 4·109 m3, да би се повећала у 1997. години на 532·109 m3, односно на 13% укупне међународне размене енергије, са тенденцијом даљег веома брзог раста.
Развој магистралних гасоводних система у ХХ веку је био веома интензиван и омогућио је брзи развој гасификације градова. Тим пре што су у многим градовима и пре примене природног гаса, постојале гасаре и припадајућа гасоводна мрежа која се користила за осветљење и снабдевање потрошача. Тридесетих година ХХ века почиње интензивније коришћење природног гаса у бившем СССР-у на бази сопствених резерви гаса. Подручје бившег СССР-а располаже са око 39% светских доказаних резерви гаса што је и разлог да су земље бившег СССР-а, а посебно Русија, у врху светске потрошње гаса. Европска унија је у односу на величину производње, трећи потрошач гаса у свету. Примена гаса у земљама Западне Европе је започела на бази откривених резерви гаса Италији, Француској и Холандији, да би се интензивнија потрошња развила откривањем резерви у Северном мору и повезивањем са производним подручјем бившег СССР-а и Алжира. Интензивнији развој потрошње гаса у земљама Западне Европе је везан за шездесете године ХХ века. Земље Источне и Централне Европе (бивше социјалистичке земље) су започеле такође развој потрошње гаса на сопственим резервама да би крајем шездесетих година прошлог века по повезивању са производним подручјем СССР-а дошло до интензивнијег раста потрошње и условљености даљег раста могућности увоза.
У наредном периоду реално је очекивање да ће потрошња природног гаса расти, али са различитим стопама по континентима: минимално у Северној Америци, скромно у Европи и Јапану, а знатно у Азији и Латинској Америци. Све процене указују да ће природни гас имати највеће стопе раста од свих конвенционалних горива у првој половини ХХI века, тј. да ће се кретати до 2,5% до 3% годишње (садашња потрошња природног гаса износи 3200·109 m3/god), да би се у првој половини ХХI века усталила на нивоу 3500·109 m3/god до 4000·109 m3/god природног гаса. 
У основи, то ће бити последица све веће супституције осталих фосилних горива са природним гасом с обзиром на његове економске, еколошке, енергетске и технолошке предности у многим секторима потрошње, те је то разлог да се природни гас назива енергентом ХХI века. За нас су свакако веома значајна предвиђања која се односе на Европу [2]. 

Коришћење природног гаса у Републици Србији је започето пре око пола века. На подручју Војводине прве количине гаса су почеле да се транспортују 1952. године са гасног поља Велика Греда до града Вршца. Значајни транспорт, као и већа производња и потрошња гаса, започета је 1963. године када је изграђен магистрални гасовод Кикинда – Елемир – Чока – Јерменовци – Панчево, који је заједно са гасоводом Елемир – Госпођинци – Нови Сад – Беочин чинио основу регионалног система гасовода.
Крајем 1975. године систем гасовода се састојао од 465 km гасовода, пречника од 101, 6 mm до 323,85 mm (4'' до 123/4'').
Програм гасификације источног дела СФРЈ усвојен 1973. године, омогућио је 1978. године увоз природног гаса из СССР-а и интензиван развој гасоводног система Србије. Основу гасоводног система чини магистрални гасовод Хоргош – Госпођинци – Батајница – Велика Плана – Параћин – Појате – Крушевац са великим прстеном: магистрални гасовод – Сента – Мокрин – Елемир – Панчево – Смедерево – магистрални гасовод (Велика Плана), са крацима Госпођинци – Нови Сад – Беочин, Госпођинци – Елемир – Банатски Двор, Батајница – Шабац – Лозница – Зворник, Батајница – Панчево, Баточина – Крагујевац – Краљево и Бресница – Чачак – Горњи Милановац. Тај гасоводни систем повезује сва гасна поља у Војводини са потрошачима, омогућује увоз гаса из Русије преко Мађарске и транзит гаса за Босну и Херцеговину.
Магистрални гасовод за транспорт природног гаса преко Мађарске има капацитет 6,1·109 m3/god од чега је 5340·10 6 m3/god за подручје које снабдева НИС, а преосталих 760·106 m3/god за подручје БиХ. Магистралним гасоводима се транспортује гас који се преузима на пријемној станици у Хоргошу и гас са домаћих гасних поља. Ови гасоводи су грађени са пречницима од 219,07 mm до 762 mm (85/8'' до 30''). Укупна дужина магистралних гасовода је око 728 km. Радни притисак у магистралним гасоводима је 50 bar. Доводним гасоводима се допрема гас произведен на домаћим гасним пољима. Највећи број ових гасовода се налази у источном делу система. Доводни гасоводи су грађени челичним цевима пречника 50,8 mm до 304,8 mm (2'' до 12''). Укупна дужина доводних гасовода је приближно 180 km. Радни притисак у доводним гасоводима је максимално 50 bar. Разводним гасоводима је остварена веза између магистралних гасовода и дистрибутивних гасних мрежа средњег и ниског притиска и индустријских потрошача гаса. Ови гасоводи су прављени од челичних цеви пречника 50,8 mm до 508 mm (2'' до 20''). Укупна дужина разводних гасовода је око 1070 km. Радни притисак у разводним гасоводима је максимално 50 bar. Разводни гасовод којим се гас транспортује за БиХ је пречника 406,4 mm (16'') и саграђен је од Батајнице до Зворника. Дужина овог гасовода на систему НИС-а је 1981 km. Компресорска станица налази се у Батајници. Гас који се транспортује за БиХ подиже се максимално на притисак од 50 bar, што омгућава притисак од најмање 26 bar у Зворнику. На станици је инсталисано 5 компресорских јединица од којих је свака снаге 882 kW.
Градске дистрибутивне мреже средњег притиска од челика су намењене за дистрибуцију гаса до индустријских потрошача, комуналних потрошача и станица за снабдевање гасом широке потрошње. Максимални радни притисак у дистрибутивним мрежама је 6 bar до 12 bar. Гасоводима средњег притиска од челичних и PЕ цеви транспортује се гас до комуналних потрошача и домаћинстава. Радни притисак у гасоводима ниског притиска је 4 bar.
Рационално коришћење гаса, као подлога укупног привредног развоја, подразумева коришћење са највећом ефикасношћу и то са становишта опште друштеног интереса. Ово значи селективан избор потрошача и ефикасније коришћење гаса код самих потрошача. То је у ствари правилан однос према гасу као необновљивом фосилном гориву и као племенитој технолошкој и енергетској сировини. Међутим, који ће потрошач из приоритетних сектора потрошње користити гас зависи и од економских фактора примене гаса. Принцип супституције једног вида енергије другим видом, омогућује да потрошач може користити различите видове енергије за исте потребе, односно да бира онај вид енергије који му даје оптималне користи. Уобичајен је избор горива код потрошача на бази упоређивања укупних трошкова за примену различих горива. У укупне трошкове спадају укупна потребна инвестициона улагања за реализацију примене разматраних горива, као и трошкови примене самих горива. Трошкови примене горива обухватају цену горива и све фиксне и промељиве трошкове зависне од квалитета и количине горива (трошкови везани за манипулацију, припрему и сагоревање горива у енергетским уређајима). У том погледу природни гас, као гориво које захтева релативно мала улагања и обезбеђује ниже трошкове примене, има велики
значај за друштвени, привредни и технолошки развој, као и за индивидуалне потрошаче. На основу анализе техничко- технолошких, друштвених, економских, енергетских и еколошких фактора примене природног гаса у појединим секторима потрошње у свету се усвајају следећи приоритети:
· Гас у широкој и општој потрошњи, 
· Гас као енергетско гориво за термоелектране и термоелектране-топлане, 
· Гас као технолошко гориво у индустрији, 
· Гао као хемијска сировина. 
Међутим, у нашој земљи структура потрошње природног гаса се знатно разликује од структуре у свету и Европи. У структури потрошње у свету крајем 20. века индустријска потрошња је имала највећи удео, од 28,5%, при чему овај сектор потрошње бележи смањење у односу на претходне године. Сектор широке потрошње је имао удео преко 26%, док је значајно порастао удео потрошње природног гаса у производњи електричне енергије и износио 26% од укупне потрошње. Део природног гаса који се користио као хемијска сировина у индустрији је 4,5% од светске потрошње, а остатак у производњи топлана и саобраћају. Оцену достигнутог нивоа структуре и потрошње у нашој земљи и потребу за њено мењање се најбоље може постићи упоређењем вредности код нас са одговарајућим вредностима у земљама Европе.
Основни разлог за повећање удела широке потрошње су енергетске, економске и еколошке предности природног гаса као енергента за задовољење потреба већине потреба за које се данас користи електрична енергија (кување, грејање, припрема потрошне топле воде, хлађење и др.).
Наглашавају се само неке од предности:
· Високи коефицијенти искоришћења уређаја који се користе у овом сектору потрошње омогућују знатно рационалније коришћење примарне енергије, смањење укупне потрошње енергије и растерећење електроенергетског система. На рачун већег коефицијента искоришћења у поређењу са другим видовима енергије долази до смањења утрошка енергије за 1,5 до 2 пута; 
· Примена природног гаса значи уштеду времена и рада, јер су елиминисани припрема и транспорт горива, као и чишћење ложишта и одвоз пепела; 
· Инвестиције за увођење природног гаса у домаћинства су знатно ниже од централизованог снабдевања електричном енергијом, јер није потребно извршити улагања у изградњу топлотног извора, а инвестициона средства за изградњу гасоводне мреже у поређењу са вреловодном мрежом истог учинка су знатно мања; 
· Електрична енергија се може заменити свуда у широкој потрошњи, сем за неке специфичне намене које не чине више од 10% укупне потрошње енергије у домаћинству, а без угрожавања комфора становања. При томе су уштеде веома значајне код замене електричне енергије, ако се зна да производња електричне енергије у термоелектранама има степен искоришћења од 33%, тако да укупни степен искоришћења примарног горива при било ком процесу у домаћинству је још нижи. При томе треба рећи да коефицијент искоришћења гаса не заостаје за искоришћењем елетричне енергије у њеним уређајима, па чак у појединим случајевима је и већи; 
· У односу на електричну енергију, природни гас има предност и због могућности складиштења, што није случај са електричном енергијом као најплеменитијим видом енергије; 
· Широка примена природног гаса у сектору широке потрошње значи и повећање животног стандарда становништва, максимално задовољење његових материјалних и културних потреба, јер су предности природног гаса у овом сектору најизразитије [1]. 




2. [bookmark: _Toc406755262][bookmark: _Toc406794988][bookmark: _Toc406795475][bookmark: _Toc407037348]ФИЗИЧКО - ХЕМИЈСКЕ КАРАКТЕРИСТИКЕ ПРИРОДНОГ ГАСА 
По једној теорији која је дуго била заступљена, природни гас је настао дугогодишњим таложењем микроорганизама (планктона) у песку и муљу воде, којом је највећим делом прекривена наша планета, а затим излагање слојева талога екстремно високом притиску и температурама при тектонским покретима који су довели до формирања примарних континената, претворило је те фосиле у дубини земље, у угљоводонике. Зависно од међусобног распореда атома, оно што су једном били фосилни остаци, добило је форму природног гаса или сирове нафте заробљених у дубинама земље.
По другој, новијој теорији, угљоводоници немају биолошко порекло, већ су формирани из тешких, получврстих, угљоводоничних мешавина које се налазе у дубини земље. Претпоставка је да су веома високи притисак и температура омогућили да елементи у течном стању, избију до земљине коре. Подземна налазишта природног гаса утврђена су и до 5 хиљада метара под притиском 300 barа и више и температурама вишим од 180°С, зависно од дубине налазишта. Обично се налази као гасна капа у нафтним налазиштима, иако није ретко пронаћи га и без присуства нафте [3].
[bookmark: _Toc406755263][bookmark: _Toc406794989][bookmark: _Toc406795476][bookmark: _Toc407037349]Хемијске карактеристике природног гаса
Природни гас представља смешу, углавном угљоводоника. Главну компоненту чини метан, чији се садржај креће до изнад 90% запреминских. Хомолози метана могу бити заступљени код богатијег природног гаса све до октана. Садржај течних угљоводоника опада са порастом њихових молекулских тежина. У табели 2.1 видимо удео компоненти природног гаса који могу варирати.
                                        Табела 2.1
	Компоненте
	мол,%

	метан
	94,59

	етан
	3,02

	пропан
	0,44

	бутан
	0,14

	азот
	1,00

	угљендиоксид
	0,81

	
	∑100,00


Осим угљоводоника, у природном гасу се налазе угљендиоксид, сумпорводоник, азот и, ређе, хелијум. Присуство хелијума је углавном мало, за разлику од угљен-диоксида и сумпорводоника, чије учешће може прећи и 40%. У односу на тип лежишта из којих се придобива природни гас, разликујемо природни гас из гасних лежишта, из гасокондензатних лежишта и из нафтних лежишта. Гас из гасокондензатних и нафтних лежишта има већи садржај течних угљоводоника.
Економија транспорта и дистрибуције, као и захтеви хемијске индустрије, која користи гас као хемијску сировину, дефинишу дозвољени садржај угљендиоксида у природном гасу. На гасним пољима се обавља одвајање угљендиоксида из гаса у постројењима која могу бити намењена и за издвајање сумпорводоника. Уколико се природни гас преводи у течно стање ради складиштења или даљег транспорта у течном стању, онда природни гас не сме имати већи садржај од 1% угљендиоксида. Као илустрација хемијског састава природног гаса који иде у транспортну и дистрибутивну мрежу приказује се следећи пример састава гаса.
У уговору између испоручиоца и примаоца гаса дефинишу се показатељи квалитета испоруке. Ови елементи обухватају: притисак испоруке, температуру гаса, тачку росишта гаса на воду, тачку росишта на угљоводнике, присуство чврстих материја, присуство сумпора и угљендиоксида, топлотну моћ и Wооbе-об број. 
Квалитативне и квантитативне анализе природног гаса служе за утврђивање присуства појединих компонената у гасу и њихове количинске заступљeности а  гасна хроматографија представља поступак који је нашао највећу примену у анализи гаса. 
2.1.1 [bookmark: _Toc406755264][bookmark: _Toc406794990][bookmark: _Toc406795477][bookmark: _Toc407037350]Штетна својства природног гаса
Штетна својства природног гаса обухватају токсичност (која је присутна и зависна од састава гаса), својство образовања са ваздухом експлозивне смеше, запаљивост, било варницом или другим извором ватре.
Токсичност – чист метан и етан нису токсични, али при недостатку кисеоника у ваздуху изазивају гушење.
Значајан део природног гаса се производи из лежишта са високим садржајем сумпорводоника. Сумпорводоник је веома токсичан гас који узрокује брзу смрт при удисању високих концентрација. Чак и код малих концентрација настају иритирања очију, носа и грла. Утицај различитих коцентрација на људски организам је као што следи:
· У гасу са садржајем сумпорводоника до 10 ppm је могуће дуже задржавање без последица; 
· Излагањем гасу са 70÷150 ppm после неколико сати појављују се благи симптоми; 
· Максимална концентрација сумпорводоника која се може удисати до један сат без озбиљних последица: 150÷300 ppm; 
· Опасно излагање је од пола сата до једног сата гасу са концентрацијом сумпор-водоника од 400÷700 ppm; 
· Фатално је дејство гаса код излагања у трајању од пола сата ако је концентрација 
· 700 ppm и већа. 
Сумпорводоник је запаљив гас, а у концентрацијама од 4,3% до 46% у ваздуху је експлозиван по запаљењу. Паре су теже од ваздуха и могу отићи доста далеко од извора паљења и довести пламен натраг у зону одакле су дошле.
Оваква опасност од сумпорводоника је разлог да се на пољима где се врши производња гаса са садржајем сумпорводоника обављају веома строге мере заштите. У транспорту и дистрибуцији када се користи гас из оваквих поља (без обзира на чишћење гаса од сумпорводоника на пољима) врше се контроле, праћења удела сумпорводоника у гасу како би се избегле штетне последице од неконтролисаног продора сумпорводоника у гас.
Експлозивност – природни гас при сједињавању са кисеоником образује гориву смешу, која при појави извора топлоте (пламена, варнице, растопљених предмета) може експлодирати великом снагом. Температура запаљивости гасова је мања што је молекуларна маса већа. Снага експлозије је пропорционална притиску гаса и ваздуха.
Природни гас може експлодирати само у одређеним границама концентрације у смеши гаса и ваздуха од неке минималне (доња граница експлозивности) до неке максималне (горња граница експлозивности).
Доња граница експлозивности одговара таквом садржају гаса у смеши гаса и ваздуха, код кога даље смањење садржаја гаса чини смешу неексплозивном. Доња граница се карактерише количином гаса довољном за нормални процес сагоревања.
Горња граница експлозивности одговара таквом садржају гаса у смеши гаса и ваздуха, код кога даље повећање гаса не чини смешу експлозивном. Горња граница се карактерише садржајем ваздуха (кисеоника) недовољним за нормалан процес сагоревања.
Са повећањем притиска смеше значајно се повећавају границе експлозивности. Код присуства инертних гасова (азот и др.) границе експлозивности смеше такође расту [1]. 
Сагоревање и експлозија су исти тип хемијских процеса, али се јако разликују по интензитету одвијања процеса реакције. При експлозији реакција у затвореном простору се (без додатка ваздуха на месту паљења смеше) одвија јако брзо. Брзина распростирања детонацијског таласа сагоревања при експлозији је неколико пута већа од брзине звука при собној температури. Снага разарања је максимална када се садржај ваздуха у смеши приближава теоретској количини, теоретски потребној за потребно сагоревање. 
Доња граница експлозивности метана у смеши са ваздухом је концентрација од 5%, а горња граница 15%. Етан је запаљив у концентрацијама од 2,9% до 13%, а пропан од 2,1% до 9,5%. 
При концентрацији гаса у ваздуху у границама запаљивости, а појавом извора паљења долази до експлозије. Уколико у смеши има гаса испод доње границе или, изнад горње границе запаљивости, тада смеша не може да експлодира. Струја гасне смеше са концентрацијом гаса изнад горње границе запаљивости мирно сагорева. Брзина простирања фронта таласа сагоревања (брзина простирања пламена) на атмосферском притиску износи око 0,3÷2,4 m/ѕ. Мања вредност брзине је за природни гас, а већа за водоник.
Детонациона својства угљоводоника парафинског реда зависе од молекулске масе. Што је мања молекулска маса угљоводоника то су мања и њихова детонациона својства, а већи је њихов октански број. Иначе детонациона својства поседују угљоводоници од метана до хексана [1]. 
Температура паљења природног гаса је најнижа температура мешавине гаса и стехиометријске количине ваздуха на којој ће се природни гас запалити без отвореног пламена. Брзина реакције оксидације је тако велика да ће топлота, развијена у тој реакцији бити већа од одведене топлоте и сагоревање ће се наставити без довођења топлоте са стране. Висина температуре паљења зависи од врсте гаса, концентрације гаса у смеши са ваздухом, хомогености смеше и притиска. Даље, зависи од расположивих услова, као што су начин загревања, облик ложишта и каталитички утицај зида ложишта [1].

У табели 2.2 дате су температуре паљења техничких важнијих гасова у смеши са ваздухом или кисеоником [3].
Табела 2.2 Температуре паљења неких гасова у смеши са ваздухом или кисеоником
	Гас
	Хемијска формула
	Температура паљења (у °C ) у смеши са:
	

	
	
	ваздухом
	кисеоником
	

	
	
	
	
	

	Ацетилен
	C2H2
	305
	-
	

	Угљен-моноксид
	CO
	610
	590
	

	Метан
	CH4
	580
	645
	

	Етан
	C2H6
	515
	500
	

	Етилен
	C2H4
	490
	485
	

	Пропан
	C3H8
	470
	490
	

	Пропилен
	C3H6
	455
	420
	

	Бутан
	C4H10
	405
	460
	

	Водоник
	H2
	500
	450
	

	Градски гас
	-
	560
	-
	

	Земни гас
	-
	640
	-
	


Температура сагоревања (гранична температура ) је она највиша температура, која се достигне сагоревањем гасовитог горива, без одвођења топлоте. Код таквог, адијабатског сагоревања са коефицијентом вишка ваздуха 1,0, укупну ослобођену количину топлоте, која одговара доњој топлотној моћи горива, преузеће сагорели гасови.
Температура сагоревања се израчунава по обрасцу[1]:

                                                       (2.1)                                                                     
где су:
IG -  [J/kgK] - енталпија горива
Iv  -  [J/kgK] -  енталпија ваздуха
Vi -  [kg/m3] - запремина i-те компонентепродуката сагоревања
cpi - средњи специфични топлотни капацитет i-те компоненте продуката сагоревања у температурном интервалу 
ts  -  [K] - С,  температура сагоревања, 
Температуре сагоревања неких угљоводоника из састава гасовитих горива су [1]:



                                          
                                             Табела 2.3
	Гас
	температура

	Метан
	2045°С

	Етан
	2100°C

	Пропан
	2110°C

	Бутан
	2120°C

	Етилен
	2285°C

	Пропилен
	2220°C

	Бутилен
	2200°C


[bookmark: _Toc406755265][bookmark: _Toc406794991][bookmark: _Toc406795478][bookmark: _Toc407037351]Физичке карактеристике природног гаса
Дефинисање физичких карактеристика природног гаса заснива се на разматрању природног гаса као смеше гасова и као реалног гаса. 
2.1.2 [bookmark: _Toc406755266][bookmark: _Toc406794992][bookmark: _Toc406795479][bookmark: _Toc407037352]Густина природног гаса
Густина неке материје је однос њене масе према запремини, коју та маса заузима или, другачије речено, маса 1 m3 изражена у kg. Дакле, јединица за густину је kg/m3. Код гасова, густина зависи од притиска и температуре, али је неопходно познавати и количину воде у гасу.
Густина гаса у задатом радном стању, односно, у условима мерења и слично, израчунава се из једначине:


где су:
,   kg/m3, 	- густина гаса у радном стању,
,  kg/m3, 	- густина гаса у нормалном стању, 
, kg/m3, 	- густина водене паре у нормалном стању, 
Pb, Pa,       	- барометарски притисак, 
Pn, Pa,       	- надпритисак гаса, 
Pvp,Pa,       	- парцијални притисак водене паре, 
[image: ] t,   °C,       	- радна температура.
У гасној техници, и то специјално у техници мерења, због принципа мерења, неопходна су повезивања стања гаса и стања ваздуха, посебно њихових густина. Релативна густина гаса је количник густине гаса  и густине ваздуха  за исте услове стања:                           

За нормално стање (притисак 1,01325 bar и температура 0 °C), густина ваздуха износи     1.293 kg/m3. Релативна густина за природни гас износи 0,6. [image: ]
2.1.3 [bookmark: _Toc406755267][bookmark: _Toc406794993][bookmark: _Toc406795480][bookmark: _Toc407037353]Вискозност природног гаса
Разликујемо динамичку и кинематску вискозност. Динамичка вискозност или апсолутна вискозност је мера отпора флуида према течењу. Дефинише се као однос примењеног напрезања на смицање и градијента брзине смицања. Јединица за динамичку вискозност је (Ра·ѕ).
Кинематска вискозност је дефинисана односом динамичке вискозности и густине. Она представља отпор флуида према течењу под деловањем тежине. Јединица за кинематску вискозност је (m2/ѕ). Вискозност гасова се понаша, у односу на температуру, супротно вискозности течности. Вискозност гасова са порастом температуре расте, а са порастом молекулске тежине опада [1].
2.1.4 [bookmark: _Toc406755268][bookmark: _Toc406794994][bookmark: _Toc406795481][bookmark: _Toc407037354]Критична температура, критичан притисак и критична запремина 
Критичном температуром називамо ону температуру, изнад које гас под дејством притиска било које величине не може бити преведен у течно стање.
Критичан притисак представља притисак неоходан за превођење гаса у течно стање на критично температури.
Критичном запремином називамо запремину једног мола гаса на критичном притиску и критичној температури.
Како природни гас представља смешу, то се вредности критичних параметара утврђују експериментално, јер је ретко наћи у природи две исте смеше, односно природне гасове истог састава. За технолошке прорачуне се користе вредности добијене осредњавањем критичних параметара компоненти. Тако израчунате вредности називају се привидно критичним (псеудокритичним). 
2.1.5 [bookmark: _Toc406755269][bookmark: _Toc406794995][bookmark: _Toc406795482][bookmark: _Toc407037355]Притисак и запремина природног гаса
Према Далтоновом закону, укупни притисак смеше једнак је збиру притисака појединих гасова, који ту смешу чине, или, укупни притисак смеше једнак је збиру парцијалних притисака компонената:

Парцијални притисак било које компоненте  једнак је производу притиска смеше p и запреминског уделе компоненте у смеши  [1]:

а парцијална запремина компоненте једнака је производу укупне запремине смеше V и запреминског удела компоненте у смеши:

Са променом притиска и температуре, гасу се мења и запремина. Да би се могле упоређивати запремине гаса за разне случајеве, она се мора, за дати притисак и температуру, свести на стандардно стање. Уобичајено је да се стандардним стањем сматра нормални кубни метар сувог гаса, који одговара запремини сувог гаса у нормалном стању, које влада при притиску 1,01325 bar и температури 0 °C.
Прерачунавање запремине израчунава се на основу следећег обрасца:

                                                   (2.7)
где су:
VN, [m3], 	- запремина гаса при р = 1,01325 bar и t = 0 °C, 
Vg, [m3] 	- запремина гаса при стварним условима, очитана на мерилу потрошње, 
pb, [Pa,] 	- барометарски притисак, 
pn, [Pa] 	- надпритисак гаса, 
ps,  [Pa] 	- парцијални притисак водене паре на температури tg, 
   tg,  [°C] 	- температура гаса на месту мерења
[bookmark: _Toc406755270][bookmark: _Toc406794996][bookmark: _Toc406795483][bookmark: _Toc407037356]Термодинамичке карактеристике природног гаса 
2.1.6 [bookmark: _Toc406755271][bookmark: _Toc406794997][bookmark: _Toc406795484][bookmark: _Toc407037357]Топлотна моћ природног гаса 
Горња топлотна моћ неког горива, или топлота сагоревања, је она количина топлоте коју то гориво развије сагоревањем, с тим да се након сагоревања, продукти сагоревања охладе на излазну температуру, а водена пара, створена у току процеса сагоревања, кондензује.
Доња топлотна моћ неког горива, или топлота сагоревања, је она количина топлоте коју то гориво развије сагоревањем, с тим да се након сагоревања, продукти сагоревања охладе на излазну температуру, а водена пара, створена у току процеса сагоревања, не кондензује.
На основу ове две дефиниције може се закључити да је разлика између горње и доње топлотне моћи неког горива једнака топлоти кондензације водене паре, створене у процесу сагоревања.
Појава водене паре у продуктима сагоревања последица је присуства водоника у горивима. Наиме, код горива које немају водоник у свом саставу, горња и доња топлотна моћ су једнаке.
Топлотна моћ за гасове даје се у МЈ/m3, за нормално стање. Топлотна моћ гасне смеше израчунава се на основу топлотних моћи појединачних гасова из гасне смеше.
Топлотна моћ природног гаса може се одређује мерењем, помоћу уређаја за мерење топлотне моћи и путем израчунавања.
Најраспрострањенију примену данас налазе уређаји за мерење топлотне моћи гаса, они чији је принцип рада заснован на сагоревању гаса. Код ових уређаја се узорак континуално узима из гасовода и одводи на сагоревање. Сагоревање се одвија у затвореном простору, а унутар измењивача топлоте. Овај простор са сагоревање је затворен са горње и са бочних страна, тако да продукти сагоревања морају излазити кроз доњу страну. Водена пара, производ сагоревања, се хлади на путу, кретањем на ниже, при чему долази и до кондензације. Топлота ослобођена приликом кондензације паре се предаје измењивачу топлоте као нето топлота сагоревања. Тако измењивач топлоте прихвата и преноси на своју спољну страну укупну топлоту сагоревања. Са спољне стране измењивача топлоте струји ваздух у контролисаним количинама и он преузима топлоту са измењивача топлоте. Овај ваздух пролази кроз мерач, пре улаза, као и поред термометра, потом преко измењивача топлоте и излазног термометра на излазу. Ово нам даје пораст температуре специфичне јединице ваздуха, што значи да се број топлотних јединица које су произвеле повећање температуре може израчунати. Гас који је сагорео је испоручен преко мерача протока, пошто смо установили број топлотних јединица добијених од пламена, израчунавамо број топлотних јединица по кубном метру. Уређај, иначе, располаже посебним системом за контролу ваздуха потребног за сагоревање.
Други уређај по распрострањености примене представља уређај који одређује топлотну моћ на бази хроматографске анализе. Уређај се састоји од хроматографа, који даје хемијски састав гаса, и од рачунара који израчунава топлотну моћ. Рачунар се обично користи за израчунавање квантитативног састава гаса и за израчунавање топлотне моћи. 
Уколико се познаје хемијски састав природног гаса, онда се топлотна моћ Hd (KJ/m3) израчунава преко jeдначине [1]:
                                                                                                                                                                                     (2.8)
где су:
H      	-  	водоник
CO    	-  	угљенмоноксид
CH4  	-  	метан 
C2 H6 	-  	етан 	
C3 H8  	-  	пропан 
C4 H10 	-  	бутан
2.1.7 [bookmark: _Toc406755272][bookmark: _Toc406794998][bookmark: _Toc406795485][bookmark: _Toc407037358]Wobbe-ов број
За оцењивање топлотног капацитета горионика и могућности замене гасовитих горива на истом горионику користи се Вобеов број као нумерички критеријум. Израчунава се из топлотне моћи горива – горње Hg или доње Hd– и релативне густине гасовитог горива [4]:   

горњи Wobbe-ов број:                                                        (2.9)

доњи Wobbe-ов број                                                       (2.10)    
Посматрано математички Wobbe-ов број има димензију МЈ/m3. Тај показатељ даје могућност компарације различитих гасова на истом потрошачу. Наиме, гасови различитог састава, а истог Wobbe-овог броја стварају једнако топлотно оптерећење, па могу сагоревати на истом горионику без промена дизни. Ако се жели прећи са једног горива на други да би се утврдио нови пречник дизне или притисак гаса испред гасног трошила, користе се следеће две формуле [4]:
за однос пречника кроз који гас протиче:

и за однос притиска на потрошачу

Wobbe-ов број можемо да израчунамо на основу познавања хемијског састава гаса. Познавањем компоненталног састава гаса и запреминског удела сваке компоненте у гасу можемо израчунати топлотну моћ гаса и релативну гусину гаса. Са ова два податка можемо израчунати Wobbe-ов број на основу горе изнетих једначина.
Wobbe-ов број се може директно одредити путем мерача. Принцип рада мерача састоји се у сагоревању одређене количине гаса, хлађењу ваздухом производа сагоревања путем мешања у измењивачу топлоте и одређивању разлике температуре између охлађених производа сагоревања и ваздуха за хлађење.
Гас, чији Wobbe-ов број треба да се утврди, улази у мерач преко керамичких филтера. Гас потом пролази кроз вентил са соленоидом. Овај соленоид реагује када је притисак ваздуха исувише висок. Гас потом иде кроз регулатор и преко ограничивача на горионик. Вентилатор испоручује ваздух који иде до измењивача топлоте преко филтера и регулатора притиска. Мали део овог ваздуха, ваздух за сагоревање, се испоручује горионику преко гуменог црева и ограничивача. Ваздух намењен за хлађење проивода сагоревања пролази корз пригушницу на којој се мери птисиак ваздуха. Мерење притиска гаса се обавља мерачем. Измерен притисак је онај који влада у воду који излази из регулатора. Мерач притиска је повезан серијски са соленоидом који управља главним вентилом за гас. Ако је притисак ваздуха сувише низак, испорука гаса се обуставља. Горионик има такође уређај за контролу пламена, који обуставља испоруку гаса ако је пламен угашен. Када је гас сагорео, проиводи сагоревања пролазе кроз измењивач топлоте. У измењивачу топлоте производи сагоревања се мешају са ваздухом за хлађење. Термо-ћелија је постављена изнад измењивача топлоте у којој се мери разлика у температури између измешаних производа сагоревања и ваздуха за хлађење. Измешани производ сагоревања напуштају мерач у доводу гаса за пилот горионик. Разлика у температури, утврђена у термо-ћелији (између охлађених производа сагоревања и ваздуха за сагоревање) се претвара у сигнал изражен у mV, који је директно пропорционалан разлици температуре. Овај сигнал у mV иде кроз конвектор да би дао сигнал у mА, који је пропорционалан Wobbe-овом броју у датом дијапазону (тј. 35÷50 МЈ/Nm3). 
2.1.8 [bookmark: _Toc406755273][bookmark: _Toc406794999][bookmark: _Toc406795486][bookmark: _Toc407037359]Специфична топлота природног гаса
Специфична топлота природног гаса представља ону количину топлоте, која је потребна да се јединица количине гаса загреје за 1 К или 1 °C. 
2.1.9 [bookmark: _Toc406755274][bookmark: _Toc406795000][bookmark: _Toc406795487][bookmark: _Toc407037360]Јоule-Тhomѕon-ов ефекат
Приликом експанзије реалних гасова долази до снижења темепратуре гаса. Ово снижење зависи од температуре гаса, притиска и састава гаса. Ову појаву су посматрали Јоule и Тhomѕon и према њима се снижење температуре гаса при снижењу притиска назива Јоule-Тhomѕon-ов ефекат. Он се, иначе, изражава једначином [1]:

Једначина () означава промену температуре са променом притиска, при константној енталпији.
Има више начина за израчунавање промене температуре гаса са променом притиска. Помоћу опште једначине стања Ван дер Валса и термодинамичке формуле за диференцијални пад притисака  при константној енталпији. Интегрални пад[image: ] температуре Т се за одређену разлику притисака израчунава помоћу једначине, која се мање-више слаже са измереним стварном вредностима. Та једначина гласи:
                 (2.14)
где је:
t1, t2, °C – температуре на почетку и крају експанзије, 
p1 p2, bar – притисци пре и после експанзије. 
Један други начин изналажења пада температуре приликом експанзије гаса је коришћење Молијеровог дијаграма за гас. При томе се иде од претпоставке да се приликом експанзије, енталпија гаса не мења [1].




3. [bookmark: _Toc406755275][bookmark: _Toc406795001][bookmark: _Toc406795488][bookmark: _Toc407037361]ГАСОВОДИ 
[bookmark: _Toc407037362][bookmark: _Toc406755276][bookmark: _Toc406795002][bookmark: _Toc406795489]Системи за транспорт гасовитих угљоводоника цевоводима 
У зависности од агрегатног стања, транспорт гасовитих горива може се вршити:
· у течном стању, превозним средствима и продуктоводима (на пример: пропан-бутан мобилним цистернама и продуктоводима, а течни природни гас бродовима – танкерима); 
· у гасовитом стању, гасоводима. 
Код нас је развијен цевоводни транспорт природног гаса, а транспорт гасоводима и продуктоводима осталих гасовитих угљоводоника се може сматрати локалним појавама (у оквиру производних поља, петрохемијских, рафинеријских и других индустријских комплекса) [5].
Транспортне цевоводне системе можемо поделити према значају и просторној намени, и према притисцима и локацијама.
Према значају и просторној намени, цевоводни системи се деле на:
· међународне; 
· магистралне; и 
· локалне. 
Према радним притисцима, гасоводне системе делимо:
· гасоводе врло високог притиска (преко 16 bara); 
· гасоводе високог притиска (од 4 до 16 bara); 
· гасоводе средњег притиска (од 0,5 до 4 bara); 
· гасоводе ниског притиска (испод 0,5 bara). 
Међународни гасоводни транспорт. Има значај за најмање две државе, без обзира на техничке карактеристике (капацитет, дужина, пречник, радни притисак). У већини случајева – значајни инфраструктурни објекти.
Магистрални гасоводни транспорт. Транспорт великих количина гаса под великим притиском. Границе се простиру од предајних станица на производним пољима или гасоводу за међународни транспорт, производних постројења гаса, терминала и подземних складишта природног гаса, до прикључка на локални гасовод или продуктовод који служи за снабдевање насељених места или индустријских постројења. Њима припадају и мерно-регулационе станице (такозване главне мерно-регулационе станице). Дужина магистралног гасовода креће се од десетак до неколико хиљада километара. Пречник им је до 150 до 1500 mm, некад и више.
Локални гасоводни транспорт. У гасоводе и продуктоводе спадају:
· прикључни гасоводи за транпорт природног гаса на нафтно-гасним пољима од сабирно-отпремних станица за гас до локалних потрошача; 
· спојни гасоводи за транспорт природног гаса на комплексу гасификационог постројења; 
· спојни гасоводи за транспорт природног гаса и гасовитих деривата нафте на комплексу рафинеријског, петрохемијског или другог индустријског постројења; 
· гасоводи за дистрибуцију природног гаса или гаса из постројења за гасификацију; 
· сабирни и разводни гасоводи и продуктоводи гасовитих угљоводоника између производних бушотина и нафтно-гасних поља и њихових сабирних станица и прикључни гасоводи или продуктоводи између сабирних и отпремних станица. 
Према локацијама, гасоводи могу бити:
· ван насељених места; 
· у насељеним местима; 
· спољни (подземни и надземни); 
· унутрашњи (у објектима). 
По правилу, ван насељених места граде се међународни и магистрални гасоводи и гасоводи врло високих притисака. У насељеним местима граде се локални гасоводи високог притиска, средњих и ниских притисака. Унутрашњи гасоводи граде се за радне притиске до максимално 4 bara (у индустрији) и максимално 1 bar (у домаћинствима).

Под гасоводима и продуктоводима подразумевају се цевоводи са интегрисаним уређајима, постројењима и објектима који служе за транспорт и дистрибуцију гасовитих угљоводоника.
Саставни делови гасовода су:
· примопредајна места; 
· цевоводи са интегрисаном арматуром и фитинзима; 
· компресорске станице; 
· транспортне мерно-регулационе станице; 
· дистрибутивне мерно-регулационе или регулационе станице; 
· специфични објекти; 
· кућни мерно-регулациони сетови; 
· унутрашње гасне инсталације; 
· електричне инсталације;
· инсталисана антикорозиона заштита; 
· систем надзора над процесом (телеметрија). 
Саставни делови продуктовода гасовитих угљоводоника су:
· примопредајна места; 
· цевоводи са интегрисаним фитинзима и арматуром; 
· пумпне и растеретне станице; 
· специфични објекти;
· грађевински објекти; 
· резервоарски простори и станице за регулацију; 
· електричне инсталације; 
· инсталација антикорозионе заштите; 
· систем надзора над процесом (телеметрија). 
3.1.1 [bookmark: _Toc406755278][bookmark: _Toc406795004][bookmark: _Toc406795491][bookmark: _Toc407037364]Примопредајна места
Примопредајно место је скуп цевоводне арматуре и уређаја за утврђивање количине и квалитета гаса. Гас се обично преузима између две земље или два енергетска субјекта. Примопредајно место на међународном гасоводу обично представља грађевински објекат под сталном контролом посаде, снабдевен мерачима протока, континуалним анализаторима гаса, телеметријским системом, савременим комуникационим системом и царинским надзором. Ако притисци у систему варирају, онда се у склопу примопредајних станица налазе и уређаји за регулацију притиска са сигурносном опремом. На међународним примопредајним местима, свака страна има свој мерач, док је трећи мерач контролни – арбитражни. Примопредајна места у земљи између енергетских субјеката су обично мерно-регулационе станице.

Цевоводи представљају интегрисане компоненте цеви, фитинга и арматуре који представљају целину и служе да се њима безбедно и неометано транспортује гас. Материјал и конструкција цевовода зависе од:
· њихове намене; 
· предвиђеног радног притиска; 
· просторних и месних услова његовог лоцирања. 
Код нас, цевоводи за транспорт и дистрибуцију гаса искључиво се раде од челичних и полиетиленских цеви. Које ће се цеви користити, зависи од: 
· пречника и 
· начина производње. 
Међународни, магистрални и локални гасоводи (без спиралних у насељима), радног притиска преко 4 bara (надпритисак), раде се од челичних цеви, бешавних, подужно заварених и спирално заварених. Ови гасоводи се полажу подземно на дубини од 1m надслоја, док се надземно, по правилу, воде у кругу индустријских потрошача и као унутрашње гасне инсталације.
Конструкција гасовода се одређује према 4 класе локације, дефинисане преко густине стамбених објеката на појасу ширине 200 m, са једне и друге стране осе гасовода на дужини од 1 km. Густина стамбених објеката одређују класу локације, а класа локације одређује коефицијент сигурности:
· за појас I разреда: 1,4; 
· за појас II разреда: 1,7; 
· за појас III разреда: 2,0; 
· за појас IV разреда: 2,5; 
· за заштитни појас насељених зграда: 2,5; 
Изражава се као: 

Цеви и елементи цевовода се спајају, по правилу, заваривањем. Пре пуштања у рад, гасовод се испитује притиском као целина и по деоницама. Цевни спојеви се по правилу изводе заваривањем са компатибилним елементима. Сви цевоводи морају имати геодетски снимак, видне надземне ознаке и подземне опоменице.
Свака цев мора издржати без цурења, хидростатичка испитивања изведена најмање до специфираног притиска испитивања познатог као „испитни притисак“. Притисак испитивања за све бешавне цеви пречника 457,2 mm (18'') и мање не сме трајати мање од 5 секунди. Испитни притисак за шавне цеви пречника 508 mm (20'') и веће не сме трајати мање од 10 секунди.
Минимални притисак испитивања треба да буде стандардни притисак испитивања или алтернативни притисак испитивања или неки средњи или већи притисак према жељи произвођача уколико није то ограничено од купца, или већи притисак према договору између произвођача и купца.
Испитни притисци који се примењују у фабрици су израчунати помоћу формуле:

где су:
P, [kPa] – фабрички хидростатички испитни притисак, 
S, [МPa] - напрезање које је одређено за различите димензије као одређени проценат минималне границе еластичности, 
t,   [mm] - специфирана дебљина зида цеви, 
D, [mm] - специфирани спољни пречник цеви. 

У току транспорта гаса, у цевима долази до пада притиска услед трења и локалних отпора. Величина пада притиска зависи од:
· количине протока; 
· дужине пута; 
· пречника цеви; 
· врсте флуида; и 
· квалитета цеви. 
Уопштено, пад притиска се може изразити као:
p=f(q,l,d, ρ,k)                                                             (3.2)
где је:
q, [m3] - количина флуида, 
l,  [m] - дужина гасовода, 
d, [m] - пречник гасовода, 
ρ, [kg/m3] - густина или коефицијент везан за густину флуида, 
k,  [-] - коефицијент везан за квалитет цеви и остале утицаје. 
Да би се гас испоручио под довољним притиском на гасоводима се користе компресорске станице, а на продуктоводима гасовитих угљоводоника у течној фази, користе се пумпне станице.

Систем дистрибуције гаса на подручју града или неког насељеног места представља сложен систем којим се разводи гас од места снабдевања гасом до потрошача. Овај систем се састоји од дистрибутивних гасовода различитог нивоа притисака и мерно-регулационих станица којим се обезбеђују различити нивои притисака [2].
Дистрибутивни систем гаса се напаја гасом из магистралног гасовода преко разводног гасовода на крају кога је изграђена главна мерно- регулациона станица. У овој станици се обавља редукција притиска са нивоа који влада у магистралном гасоводу на ниво радног притиска у дистрибутивном систему. Код великих градова, дистрибутивне мреже гасовода имају велико распрострањене, па се у таквим примерима снабдевање дистрибутивне мреже гасом обавља преко две или више главних мерно-регулационих станица. Систем са две или више главних мерно-регулационих станица у односу на систем са једном главно мерно-регулационом станицом има гасоводе мањег пречника што чини овај систем економичнијим.
У примерима када се град или насеље снабдева синтетичким гасом, тада извор снабдевања представља постројење за гасификацију угља, уљних шкриљаца, нафте или других горивих материјала. Обично се ова постројења, иначе позната под именом „гасара (плинара)“, налазе у непосредној близини града и произведен гас иде из њих директно у дистрибутивни систем града, у ком случају је притисак испоруке једнак притиску дистрибутивног система гаса. Уколико је постројење за производњу синтетичког гаса значајније удаљено од града, односно насељених места, (пример када се гасификација обавља на месту производње угља, шкриљаца) онда се допрема гаса обавља гасоводима високог притиска у ком случају следи потреба за главном мерно-регулационом станицом где се обавља редукција притиска на ниво притиска дистрибутивног система гасовода. 
Од извора снабдевања, односно од главне мерно-регулационе станице, гас се дистрибуира до потрошача преко два система гасоводних мрежа. Један систем гасоводних мрежа служи за допрему од главне мерно-регулационе станице до непосредне близине објеката потрошача, до индустријских, комуналних и стамбених објеката. Овај систем гасовода назива се дистрибутивна гасна мрежа. Други систем гасовода служи да преузети гас из дистрибутивних гасовода разведе по објекту потрошача до места коришћења гаса, до трошила. Овај систем се назива унутрашња гасоводна мрежа, гасоводна мрежа потрошача, или сервисна гасна мрежа. 
У пракси се може срести подела дистрибутивних гасовода, унутар дистрибутивне гасоводне мреже, у односу на функцију коју имају гасоводи у гасоводној мрежи. Тако се разликују напојни гасоводи и дистрибутивни гасоводи (у ужем смислу речи). Напојни гасоводи имају функцију допреме гаса од извора снабдевања до подручја у коме се налазе потрошачи и функцију повезивања подручја потрошње у оквиру једног града. Дистрибутивни гасоводи имају функцију дистрибуирања и испоруке гаса директним корисницима. Напојни гасоводи имају виши радни притисак и често се називају примарним или основним гасоводима. Дистрибутивни гасоводи, у ужем смислу речи, раде на мањим притисцима од претходних гасовода. Ова подела је у знатној мери условна, јер у градским условима практично сви гасоводи имају функцију дистрибуције гаса, па зато није грешка када се градски гасоводи називају дистрибутивним гасоводима. Сходно овој подели гасовода, постоји и подела дистрибутивних гасоводних мрежа на примарну и секундарну дистрибутивну мрежу. 
Примарна дистрибутивна мрежа гаса повезује извор снабдевања са свим подручјима у  којима се налазе потрошачи, док секундарна дистрибутивна мрежа дистрибуира, допрема гас потрошачима у оквиру једног подручја. 
У односу на радни притисак гасовода, дистрибутивни гасоводи се деле на: 
· гасоводе ниског притиска, код који је радни притисак до 5 kРа, односно 0,1 bаr; 
· гасоводе средње притиска, код којих је радни притисак до 0,3 МРа (3 bar), односно 0,4 МРа (4 bar); 
· гасоводе високог притиска, код којих је радни притисак 0,6 МРа (6 bar), односно 1,2 МРа (12 bar). 
Гасоводи ниског притиска се користе за снабдевање домаћинстава и мањих комуналних објеката. У принципу, ови гасоводи су намењени за снабдевање мањих потрошача, јер је снабдевање већих комуналних објеката, котларница, већих потрошача овим системом гасовода, неекономично.
Гасоводи ниског притиска се користе као сервисини гасоводи, тј. за унутрашње инсталације потрошача.
Гасоводи средњег и високог притиска се користе за напајање дистрибутивне мреже средњег и ниског притиска преко мерно-регулационих станица. Њима се обавља снабдевање индустријских и комуналних потрошача. Према нашим важећим прописима максимални радни притисак гасовода (који пролазе кроз насељено подручје) за снабдевање индустријских потрошача и котларница за централно снабдевање топлотом, износи 0,6 МРа. Гасоводи високог притиска, до 1,2 МРа, се користе за напајање гасоводног система високог притиска (до 0,6 МРа) у условима када овај систем треба да обезбеди велике количине гаса за потрошаче и када се полагање гасовода може обавити уз обезбеђење потребног нивоа безбедности у подручју града са малом густином насељености. Ови гасоводи се користе и за допрему гаса до складишта уколико систем снабдевања гасом поседује и систем складишта гаса.
У дистрибутивној мрежи гаса, радни притисак може бити исти у свим гасоводима или у различитим гасоводима могу бити различити притисци. У зависности од овога, системи гасовода се деле на:
· једностепене системе, код којих се гас испоручује кроз гасоводну мрежу истим притиском (по правилу то је систем ниског притиска); 
· двостепени систем, где се гас испоручује потрошачима преко два система гасовода са различитим радним притиском; 
· тростепени систем, где се гас испоручује потрошачима преко система гасовода високог, средњег и ниског радног притиска; 
· вишестепени систем, где се гас испоручује потрошачима преко гасовода који имају четири или више различитих притисака. 
Избор дистрибутивног система гаса одређују различити фактори, међу којима су најважнији:
· величина града, или насељеног места које се планира да гасифицира и динамика реализације гасификације; 
· величина потребе у гасу; 
· структура потрошача и њихов захтев у погледу величине притиска; 
· расположивост извора снабдевања и њихов положај; 
· врста гаса која се дистрибуира и размештај складишта. 
У градовима постоје потрошачи који имају различите захтеве у погледу притиска. Сектор широке потрошње и комунална потрошња имају потрбе за ниским нивоом притиска, док индустријски потрошачи захтевају средњи и високи притисак. 
Потреба за системом са средњим и високим притиском се исказује кад је дистрибутивна мрежа гасовода широко распрострањена, када постоји значајно распрострањење градских гасовода и када се испоручују велике количине гаса. 
У централним деловима града, где је заступљена стара градља и где је велика густина насељености и мања ширина улица, због мера сигурности и безбедности и услова полагања и експлоатације дистрибутивних гасовода, гасоводи високог притиска су непожељни. 
Појава више различитих притисака у гасоводима може се објаснити и тиме што је систем већих градова грађен, прошириван и реконструисан током многих година и што су гасоводи у централном делу града били пројектовани за мањи притисак од притиска за који се у данашњем времену граде гасоводи. 
Избор система дистрибуције гаса мора бити заснован на техно-економским рачуницама и на условима сигурне и безбедне експлоатације.
3.1.4 [bookmark: _Toc406755282][bookmark: _Toc406795008][bookmark: _Toc406795495][bookmark: _Toc407037368]Типови дистрибутивних система гасовода према облику
У односу на облик, систем дистрибутивних гасовода може бити: зракаст, разгранат, мрежни са разгранатим напојним гасоводима и мрежни са прстенастим напојним гасоводима.
Зракасти тип дистрибутивног система гаса се састоји од више гасовода који полазе из једне тачке, а протежу се у различитим правцима ка потрошачима. Овај тип система се карактерише најповољнијом ценом изградње, док резерве у капацитетима испоруке, као и сигурност снабдевања потрошача чине мањкавост (недостатак) овог система.
Разгранати тип дистрибутивног система гаса се састоји од главног дистрибутивног гасовода из кога разводни гасоводи одводе гас у различите рејоне града. При томе, крајеви разводних гасовода се међусобно не спајају, већ њихови краје остају затворени. Овај тип система има исте карактеристике као и зракасти тип, тј. карактерише се ниском ценом изградње, недовољним нивоом резерве у испоруци гаса и недовољним нивоом сигурности снабдевања потрошача. Разгранати тип система налази примену код снабдевања одвојених индустријских објеката и мањих насеља, а такође и у почетном периоду снабдевања града гасом, кад изградња гасоводне мреже није још завршена. У том случају разграната гасоводна мрежа представља саставни део будуће прстенасте мреже.
Прстенасти тип дистрибутивног система пружа високу поузданост снабдевања гасом, као и добре резерве у испорукама гаса, али зато има високу цену изградње.
Мрежни тип са разгранатим напојним гасоводима као и мрежни тип са прстенастим напојним гасоводима се карактеришу високом ценом изградње, али зато поседују високу поузданост рада и високу резерву у капацитетима испоруке гаса. Дужина гасовода прстенастог типа и мрежног типа је већа од дужине гасовода разгранатог или зракастог типа и то је разлог за већу цену. Мрежни тип дистрибутивног система у експлоатацији није осетљив на нагле промене у потрошњи гаса.
Предност прстенастог типа је што ако се искључи једна грана система, онда снабдевање гасом не прекида, већ се оно обавља преусмеравањем тока гаса при чему долази до повећања оптерећења друге гране прстена. Ако се узме у обзир да се мрежа састоји из више прстенова међусобно повезаних, тада искључење једног прстена практично нема утицаја на снабдевање гасом.
Уопштено се сматра да су најповољнији типови дистрибутивних система: прстенасти тип, мрежни тип са прстенастим напојним водовима и мрежни тип са разгранатим напојним водовима. У овој оцени повољности примењени су уобичајени критеријуми: цена изградње, резерве у испорукама гаса и сигурност снабдевања.
Треба посебно нагласити да кад се говори о избору типа мреже онда се не мисли на шему свих гасовода већ само на шему напојних, примарних, гасовода, који одређују снабдевање града гасом или одвојених рејона. Иста опаска важи и за системе гасовода у односу на заступљеност радних притисака. 
3.1.5 [bookmark: _Toc406755283][bookmark: _Toc406795009][bookmark: _Toc406795496][bookmark: _Toc407037369]Избор трасе гасовода
Избор трасе дистрибутивних гасовода се обавља у поступку конципирања система снабдевња гасом града и дефинисања типа мреже гасовода.
При избору трасе дистрибутивних гасовода мора се водити рачуна о радном појасу за полагање гасовода. Под радним појасом се подразумева простор са обе стране гасовода кој се може користити за кретање механизације којом се обавља ископ рова за полагање гасовода, за одлагање ископаног материјала и др.
При одређивању правца пружања радног појаса гасовода и његове ширине треба да се води рачуна о:
· намени замљишта унутар радног појаса; 
· присуству подземних и надземних инсталација и објеката, и о итензитету саобраћаја; 
· плановима ширења града (нова насеља, ширење индустријских зона, пословних, трговачких, културних и других зона); 
· присуству природних и вештачких препрека. 
На основу катастарских података о подземним инсталацијама утврђује се да ли у радном појасу постоје електрични каблови, водоводне иснталације, канализациона мрежа, топловоди и др. У радном појасу се не може налазити дрвеће чији би корен могао угрозити гасовод.
Према „Условима и техничким нормативима за пројектовање и изградњу градског гасовода“, гасовод се мора трасирати тако да:
· не угрожава постојеће или планиране објекте, као и планиране намене коришћења земљишта; 
· да се подземни простор и грађевинска површина рационално користе; 
· да се поштују прописи који се односе на друге инфраструктуре; 
· да се води рачуна о геолошким својствима тла, подземним и питким водама. 
У принципу, гасовод се трасира ван регулационог појаса саобраћајница (у зеленом појасу), а уколико је то немогуће – у тротоарима. Полагање гасовода у коловозу може се дозволити само изузетно, уз документовано образложење и са посебним заштитним цевима.
Пројекат гасовода мора да предвиди могућност искључења појединих деоница гасовода, па у том смислу треба одредити локацију за инсталирање цевних затварача. Локације треба да буду такве да омогућују у слаучају хаварије брзо искључење појединих деоница гасовода.
Гасовод се по правилу полаже испод земље. На подручју индустријских предузећа гасовод се по правилу полаже надземно. Код укопаних гасовода минимална дубина укопавања мора бити 0,8 m. Минимално дозвољено растојање гасовода, односно ближе ивице цеви, од темеља зграда, односно ближе ивице темеља, износи:
· 1,0 m за гасоводе са радним притиском 1,05 bаr; 
· 2,0 m за гасоводе са радним притиском од 1,05 bаr до 7 bаr; 
· 3,0 m за гасоводе са радним притиском од 7 bаr до 13 bаr. 
Према „Правилнику о техничким нормативима за пројектовање и полагање дистрибутивног гасовода од полиетиленских цеви за радни притисак до 4 bаr“, дистрибутивни гасовод са радним притиском до 4 bаr, гасовод од полиетиленских цеви, се трасира ван регулационог појаса саобраћајница, односно у зеленом појасу. Уколико то није могуће трасира се у тротоарима. Минимално дозвољено растојање при укрштању и паралелном вођењу гасовода са другим гасоводом, техничким инфраструктурама и др., дато је у табели 3.1.
Табела 3.1 Минимално дозвољена растојања при укрштању или паралелном вођењу гасовода
	Водови
	Минимално дозвољено растојање (m)
	

	
	Укрштање
	Паралелно вођење
	


	Гасоводи међусобно
	0,2
	0,6

	Од гасовода до даљинских топловода, водовода и канализације
	0,2
	0,3

	Од гасовода до проходних канала топловода
	0,5
	1,0

	Од гасовода до нисконапонских и високонапонских каблова
	0,3
	0,6

	Од гасовода до телефонских каблова
	0,3
	0,5

	Од гасовода до водова хемијске индустрије и технолошких флуида
	2,0
	0,6

	Од гасовода до бензинских пумпи
	-
	5,0

	Од гасовода до шахтова и канала
	0,2
	0,3


У изузетним случајевима се може постављати дуж трупа пута, тј. испод коловоза, уз обавезну примену посбних заштитних мера. Заштитне мере треба да спрече механичка оштећења гасовода услед спољњег оптерећења, вибрација и сл. У том циљу гасовод се поставља у бетонске канале, заштитне цеви или се примењују друге грађевинске мере (бетонске плоче, бетонске завесе и др.). Гасовод не сме да угрожава постојеће објекте. 
Растојање трасе гасовода од темеља објеката може бити најмање 1,0 m, како би се избегло слегање делова објекта поред кога пролази гасовод. Подземне инсталације (водовод, електрични каблови и др.) и гасовод код укрштања не смеју бити ближи од 20 сm, а код паралелног вођења минимално растојање је 40 сm. 
[bookmark: _Toc406755284][bookmark: _Toc406795010][bookmark: _Toc406795497][bookmark: _Toc407037370]Идејно решење дистрибутивне мреже
Идејно решење дистрибутивне мреже подразумева конципирање мреже примарних и секундардних гасовода на целом подручју или делу подручја једне урбане целине, града. 
Идејно решење дистрибутивне секундардне мреже се базира на потребама у гасу домаћинстава и комерцијалних потрошача, док идејно решење примарних дистрибутивних гасовода се заснива на потребама у гасу домаћинстава, комерцијалних   и индустријских потрошача. 
Потребе у гасу, које се користе у димензионисању секундарних гасовода, се дефинишу на основу података о постојећим стамбеним и другим објектима, података из генералног урбанистичког плана као што су број станова, број становника, густина насељености, корисна површина, број корисника комунално јавних услуга, број и намена објеката мале привреде и др. На основу специфичних потреба у гасу појединих група потрошача и детаљне обраде потрошача, приступа се одређивању пројектованог протока гаса, протока у коме се узима у обзир фактор истовремености потрошње у групи потрошача, у појединим деоницама гасоводне мреже. При томе се мора имати у виду да мрежа мора да удовољи, како садашње потребе у гасу, тако и очековане потребне у наредном периоду од 15 до 20 година.
Димензионисање примарне мреже гасовода обавља се на бази података о потребама индустријских потрошача, потреба домаћинстава и потреба комерцијалних потрошача у садашњем и будућем периоду од 15 до 20 година.
При дефинисању траса примарних гасовода, поред основних захтева, настоји се да примарни гасоводи пролазе по средини садашњих и будућих потрошачких зона, како би се обезбедили што мањи пречници секундарних гасовода. Трасе примарних и секундарних гасовода мора да воде рачуна о будућим потребама, прикључењу нових потрошачких зона, при чему је могуће разматрање фазне изградње дистрибутивних гасовода. Сигурност снабдевања утиче на дефинисање траса, места и броја напојних места (мерно-регулационих станица). 
3.1.6 [bookmark: _Toc406755285][bookmark: _Toc406795011][bookmark: _Toc406795498][bookmark: _Toc407037371]Хидраулички прорачун гасовода при изотермском струјању 
Изотермско струјање може да се оствари само у случају када је количина топлоте коју гас прима од околине за време струјања довољна да надокнади пад његове температуре услед експанзије, Joule-Thompson- овог ефекта (ако се јавља), и због промене геодезијске висине проточних пресека цевовода. Успон цевовода у правцу струјања снижава његову температуру.
Једначине које описују устаљено струјање гаса при константном протоку кроз цевовод гласе [5]:


где је:

	– 	[-] коефицијент трења
 	–   [m/s] брзина струјања
D  –   [m] унутрашњи пречник цевовода
dH	– 	[m] геодезијска висина између посматраних попречних пресека цевовода
R 	–  	[-] гасна константа
Z	–	[-] коефицијент стишљивости који зависи само од притиска пошто је температура константна.
Прва једначина представља динамичку једначину према којој се потенцијални рад (члан на левој страни) троши на убрзавање гаса дуж цевовода, на савлађивање отпора трења и геодезијске висине (dH > 0 одговара успону, а dH < 0 паду гасовода). 
3.1.7 [bookmark: _Toc406755286][bookmark: _Toc406795012][bookmark: _Toc406795499][bookmark: _Toc407037372]Гасоводи ниског притиска са константним протоком гаса
У гасоводе ниског притиска спадају разводни цевоводи у којима је притисак низак, а пад притиска не прелази 5000÷6000 Pa. У тим условима може да се узме да је густина гаса ρ = const., па из једначине континуитета следи да је и брзина v = const. Тада динамичка једначина гласи [5]:

а њено решење

код ових цевовода локални отпори () су знатни па не могу да се занемаре тако да се претходна једначина може кориговати:[image: ]

Густина се обично рачуна на средњем притиску. Уколико оба притиска нису позната решавање мора да се врши итеративно. 
3.1.8 [bookmark: _Toc406755287][bookmark: _Toc406795013][bookmark: _Toc406795500][bookmark: _Toc407037373]Гасоводи средњег и високог притиска са константним протоком гаса 
У ове гасоводе спадају магистрални гасоводи у којима је радни притисак изнад 12 bar, и разводни гасоводи у којима је радни притисак изнад 3 bar. Прорачун гасовода средњег и високог притиска разликује се у томе што се код гасовода средњег притиска занемарује експанзија гаса дуж цевовода. 
Код хоризонталних цевовода средњег притиска користе се следеће једначине за израчунавање пада притиска:



Код хоризонталних гасовода високог притиска користи се следећа једначина за одређивање пада притиска:

Код врелих гасова, други члан у загради је много мањи од првог члана, па се може занемарити.
[bookmark: _Toc406755288][bookmark: _Toc406795014][bookmark: _Toc406795501][bookmark: _Toc407037374]Карактеристични поступци на гасоводном систему 
3.1.9 [bookmark: _Toc406755289][bookmark: _Toc406795015][bookmark: _Toc406795502][bookmark: _Toc407037375]Поступци мерења и обрачуна гаса 
Мерење проточних количина врши се за потребе праћења процеса транспорта и обрачун гаса код крајњег потрошача. Очитавање количина врши се даљински код телеметрисаних примопредајних места и физички. Очитане количине у m3 се прерачунавају према уговореним параметрима и своде на „уговорени кубни метар“, који укључује уговорену енергетску вредност, резултате лабораторијских испитивања квалитета гаса у акредитованој независној лабораторији и метеоролошке услове. На бази таквих прорачуна, уз прилог лабораторијских налаза, врши се фактурисање потрошачима.
3.1.10 [bookmark: _Toc406755290][bookmark: _Toc406795016][bookmark: _Toc406795503][bookmark: _Toc407037376]Поступци физичког надзора на гасоводним објектима
Физички надзор је уређен правилником предузећа које се бави транспортом и дистрибуцијом гаса. Организација физичког надзора је у склопу диспечерског центра. Послове физичког надзора обављају лица на непосредном руковању процесом цевоводног транспорта. Контрола се врши визуелно и приручним средствима, а односи се на све параметре и статусе, како технолошке, тако и физичке (притисак, температура, истицање, али и стање цевовода, трасе, грађевинских и других објеката). О физичком надзору прави се извештај који се архивира.
[bookmark: _Toc406755291][bookmark: _Toc406795017][bookmark: _Toc406795504][bookmark: _Toc407037377]Мере заштите 
3.1.11 [bookmark: _Toc406755292][bookmark: _Toc406795018][bookmark: _Toc406795505][bookmark: _Toc407037378]Зоне угрожене експлозивним смешама 
Зоне угрожене од експлозивних смеша на гасоводоном систему су делови простора у којима се могу појавити запаљиве смеше при транспорту и ускладиштењу запаљивих гасова. Зависно од степена опасности избијања и ширења пожара, зоне опасности се деле на 
· Зона опасности 0 - (простор у коме је трајно присутна експлозивна смеша запаљивог гаса и ваздуха); 
· Зона опасности 1 - (простор у коме се могу при нормалном раду појавити запаљиве или експлозивне смеше ваздуха и гаса); 
· Зона опасности 2 - (простор у коме се могу појавити запаљиве или експлозивне смеше ваздуха и гаса, али само у ненормалном режиму рада). 
Под ненормалним условима рада подразумевају се: пропуштање на заптивачима гасовода, прскање цеви или елемената цеви, посуда, електромотора и других уређаја, пожар који може угрозити постројења и уређаје и остали непредвиђени догађаји током процеса и транспорта. 
Одоризација гаса
Суви природни гас у мрежи за транспорт и дистрибуцију је без мириса. Да би се путем мириса могло открити присуство гаса у атмосфери или цурење из гасовода, он се одорише. Одоризација је обавезна у сектору широке потрошње природног гаса и других запаљивих гасова. 
Интензитет мириса
Интензитет мириса одоранта је јачина опадања – примећивања коју он изазива и класификује се у 7 степени мириса, од 0 до 5. 
Уређаји за одоризацију
Постоје апсорпциони и ињекторски уређаји за одоризацију. Од тих уређаја се захтева:
· пропорционалност количини гаса, 
· једноставност руковања, 
· лако подешавање, 
· апсолутна заптивеност, 
· манипулација без загађивања околине, 
· потпуно испаравање убациваног одоранса. 
Начини одоризације:
· одоризација уређајем са пумпом, 
· одоризација парцијалном струјом.  
Контрола одоризације се врши у различитим режимима и локацијама. Контрола интензитета мириса врши се помоћу одориметра. 
Мерење интензитета мириса субјективном методом је скупа и непоуздана метода. 
3.1.12 [bookmark: _Toc406755293][bookmark: _Toc406795019][bookmark: _Toc406795506][bookmark: _Toc407037379]Детекција гаса
Детекција гаса се врши:
· субјективним опажањем одорисаног гаса, тј. чулом мириса; 
· преносним детекторима гаса; и 
· стабилним инсталацијама за детекцију.  
3.1.13 [bookmark: _Toc406755294][bookmark: _Toc406795020][bookmark: _Toc406795507][bookmark: _Toc407037380]Заштита животне средине
У процесу транспорта гасоводима и одржавања гасовода мора се придржавати Закона о заштити животне средине и Закона о цевоводном транспорту гасовитих угљоводоника. Објекти међународног и магистралног карактера подлежу обавезној анализи утицаја на животну средину при њиховој изградњи, експлоатацији и реконструкцији.
Мере се предузимају за смањење буке и контролисаног и неконтролисаног испуштања гаса. Отпадни материјали, средства која се користе или средства која се добијају при транспорту гаса и одржавању гасовода, морају се на уредан начин уништити или ускладиштити на прописаном месту у сарадњи са локалним или надлежним властима.
Противпожарна заштита је део заштите животне средине. Физички се против-пожарна заштита на гасоводоном систему обезбеђује постављањем одговарајућих апарата са сувим прахом и хидрантска мрежа, када за то постоје локацијски и економски услови. 
3.1.14 [bookmark: _Toc406755295][bookmark: _Toc406795021][bookmark: _Toc406795508][bookmark: _Toc407037381]Мере личне заштите
Мере личне заштите обухватају примену техничких средстава заштите, организационе мере и мере заштите здравља.
3.1.15 [bookmark: _Toc406755296][bookmark: _Toc406795022][bookmark: _Toc406795509][bookmark: _Toc407037382]Надзор над спровођењем мера заштите
Надзор над спровођењем мере заштите спроводе инспектори ресорних министарстава за:
· Заштиту животне средине; 
· Социјалну и здравствену заштиту; и 
· Унутрашње послове. 
Унутар предузећа надзор над спровођењем мера заштите спроводе претпостављени руководиоци и служба противпожарне и техничке заштите.





4. [bookmark: _Toc406755297][bookmark: _Toc406795023][bookmark: _Toc406795510][bookmark: _Toc407037383]МЕРНО-РЕГУЛАЦИОНЕ СТАНИЦЕ 
[bookmark: _Toc406755298][bookmark: _Toc406795024][bookmark: _Toc406795511][bookmark: _Toc407037384]Подела мерно-регулационих станица
Мерно-регулациона станица се уграђује на местима предаје природног гаса већим потрошачима [2]. Најчешће је то за потребе већих индустријских потрошача или насељених места. То је станица опремљена апаратуром ( вентил, засун) и уређајима и опремом за мерење и регулацију протока гаса (регулатор притиска и гасно бројило) и уређајима сигурности. Опрема мерно-регулационе станице састоји се од филтера за гас, уређаја за регулацију притиска гаса, сигурносних елемената, мерача протока гаса, запорних вентила, обилазних водова, одвајача кондензата, контролних уређаја и др. Ове станице за природни гас се граде у посебни објектима који су изоловани од приступа људи али се могу изузетно градити и на грађевинском објекту или уз његов зид, с тим што кров односно зид грађевинског објекта, не сме да пропушта природни гас не сме да има отворе, и мора да и мора издржати један час у случају пожарне смеју се градити на стамбеним зградама или уз његове зидове.
Подела мерно-регулационих станица за гас је извршена на следеће типове станица:
· ГМРС – главна мерно-регулациона станица; 
· МРОС – мерно-регулациона одоризациона станица; 
· МРС – потрошачка (дистрибутивна) мерно-регулациона станица; 
· КМРС – кућна мерно-регулациона станица. 
ГМРС је она која редукује магистрални притисак (25÷65bar) на притисак градске мреже (12÷15bar) или дистрибутивне мреже (3÷6bar). 
МРС је она која редукује притисак градске мреже (12÷15bar) на притисак дистрибутивне мреже (3÷6bar) или индустријског потрошача (0,1÷4bar), као и са дистрибутивне мреже на ниво потрошача (0,1bar). 
Станица за мерење и редукцију притиска гаса (предајна станица за гас), састоји се од следећих неопходних делова:
· регулатора притиска гаса, 
· сигурносних уређаја, 
· брзозатварајућих запорних вентила, 
· опреме за пречишћавање гаса – филтара; 
· по потреби може да се инсталира и следећа опрема: 
· опрема за мерење и обрачунавање потрошње гаса, 
· грејач гаса, 
· обилазни водови, 
· одвајач кондензата, 
· одоризатор
· контролни уређаји
Извођење мерно-регулационих станица може бити:
· једнолинијска, једностепена или двостепена, са грејањем или без грејања; 
· дволинијска (две линије по 100% пуног учинка), једностепена или двостепена, са грејањем или без грејања; 
· тролинијска (три линије по 50% пуног учинка), једностепена или двостепена, са грејањем или без грејања. 
Могу се вршити и друге поделе: према врсти надзора, броју редукција и мерних линија и сл. али оне нису релевантне.
[bookmark: _Toc406755299][bookmark: _Toc406795025][bookmark: _Toc406795512][bookmark: _Toc407037385]Главне мерно-регулационе станице (ГМРС)
Објекат главне мерно-регулационе станице обухвата, према технолошкој функцији:
· филтерску и/или сепараторску групу; 
· регулациону групу; 
· мерну групу; 
· сигурносну групу; 
· колекторску улазно-излазну групу; 
· запорну групу и опрему за загревање, одоризацију, убацивање метанола; и 
· резервоаре за одоранс, метанол и кондензат. 
Грађевински део станице чине обично два објекта или две просторије за смештај опреме у експлозионој и неексплозионој заштити и приступна саобраћајница.
Саставни део станице су:
· грађевински објекат; 
· телекомуникациони систем; 
· електроинсталације; и 
· систем противпожарне заштите. 
Границу објекта ГМРС чине противпожарна (блокадна) славина на улазном и излазном воду. Главне техничке карактеристике оваквих станица су:
· врло високи притисци, и 
· велики протоци гаса. 
На слици 4.1 приказана је принцип шема једне мерно-регулационе станице :
[image: ]
Слика 4.1  1- лоптаста славина, 2-филтер, 3-индиректни грејач, 4-регулатор, 5- мерач протока, 6-вентил за контролу протока, 7- редуцир, 8-изолациони комад, 9-термометар, 10-диференцијални манометар, 11-сигурносни вентил, 12-противповратни вентил, 13-манометарски склоп, 14-блок вентил
[bookmark: _Toc406755300][bookmark: _Toc406795026][bookmark: _Toc406795513][bookmark: _Toc407037386]Потрошачке мерно-регулационе станице (МРС)
Дистрибутивне или потрошачке мерно-регулационе станице имају задатак да прилагоде параметре гаса за транспорт у дистрибутивним гасоводима или прикључним гасоводима индустријских потрошача [6]. У односу на ГМРС, мерно-регулационе станице се у нашим условима не граде са: загрејачком опремом, опремом за регулацију (ограничавање) протока, телеметријом и метанолском инсталацијом. Остали део је као код ГМРС. Код широке потрошње гас мора бити одорисан. Главне техничке карактеристике ових станица су:
· високи улазни притисци (6÷16 bar), и 
· средњи часовни протоци. 
[bookmark: _Toc406755301][bookmark: _Toc406795027][bookmark: _Toc406795514][bookmark: _Toc407037387]Кућне мерно-регулационе станице (КМРС)
Ове станице служе за мерење и редукцију притиска код потрошача у сектору широке потрошње. У нашим условима кућни сет нема класичну електроинсталациону и противпожарну групу и резервну регулациону линију, док се телекомуникационе стабилне инсталације, у неким системима широке потрошње, планирају преко оптичких каблова. У КМРС се доводи одорисани гас из дистрибутивне мреже. Главне техничке карактеристике ових станица су:
· средњи улазни притисци (0,5÷4 bar), и 
· мали часовни протоци (до 16 m3/h). 
На слици 4.2 је приказана принцип шема кућне мерно-регулационе станице 
[image: ]
Слика 4.2  Шема кућне мерно-регулационе станице (КМРС)
Регулационе станице су скуп интегрисаних функционалних група МРС без мерне групе.
4.1.1 [bookmark: _Toc406755302][bookmark: _Toc406795028][bookmark: _Toc406795515][bookmark: _Toc407037388]Функционалне групе – подсклопови мерно-регулационих станица
· Колекторско-конструкциона група: цеви, фазонски комади, заптивачи и спојни елементи, као и мерни, испитни и импулсни водови. 
· Филтерско-сепараторска група: одвајач течности или одвајач честица поставља се испред редукторских и мерних група – они могу бити интегрисани; за разлику од ових филтера (одвајача), сепаратори су судови под притиском.  
· Регулациона група: регулатор притиска са елементима за спајање и одговарајућим импулсним водовима; у оквиру регулатора може бити интегрисан и сигурносни блокадни вентил или пригушивач буке; регулациона група се поставља између два запорна органа.  
· Сигурносна група: 
· Сигурносни запорни вентил (СЗВ): за осигуравање од превисоког притиска, уређај за осигуравање од нестанка гаса и вентил сигурности капацитета најмање 1% капацитета линије; 
· Сигурносни одушни вентил (СОВ): подешен на пуни капацитет регулатора при највишем могућем радном притиску на улазној страни регулатора притиска; 
· Комбинација монитор-регулатор и блок вентила. 
· Мерна група: мерачи протока, температуре и притиска; у пракси постоји десет врста мерача протока, а примарну примену код природног гаса имају: бленда, турбински мерачи, ротациони мерачи, мерачи са мехом и ултразвучни мерачи.  
· Запорна група: противпожарне славине испред и иза ГМРС и МРС, кугласте славине испред и иза регулационих и мерних група и на обилазним водовима; неповратна клапна поставља се испред запорног органа на излазном делу сваке линије, која мора бити у затвореном положају и онда када су притисци иза и испред ње изједначени – штити инсталацију од повратних удара и омогућава аутоматско укључивање резервне линије у рад; на водовима вентила сигурности не поставља се запорни орган; углавном су сви запорни органи металне кугласте славине пуног отвора [1] . 
[bookmark: _Toc406755303][bookmark: _Toc406795029][bookmark: _Toc406795516][bookmark: _Toc407037389]Остали карактеристични објекти на гасоводном систему
На гасоводима и продуктоводима гаса, граде се или се могу градити објекти:
· За одоризацију (опрему за одоризацију чини одоризатор са пумпом (ињекторски) или апсорпциони и спојни водови); 
· За ињектирање метанола (уграђује се ради неутралисања формирања хидрата и корозије у цевима и инсталацијама); 
· За загревање (опрему чине: котловска јединица, пумпе за воду, топловоди са запорном арматуром и термоизолацијом, експанзиони суд, терморегулациона опрема за грејни флуид, заштитна опрема према прописима о котловима, припадајућа гасна инсталација и измењивач топлоте који се на ГМРС налази између филтерске и редукционе групе; гас се загрева на програмирану температуру непосредно пре редукције, тако да после редукције може бити применљив – тиме се избегава појава хидрата и залеђивање опреме); 
· Блок станице (за издвајање – секционисање деоница гасовода, као мера усмерена на обезбеђивање сигурности снабдевања потрошача, смањење штете и заштиту животне средине, при хаваријским ситуацијама на гасоводу; блок станица представља цевни запорни орган са пуним отвором и бајпасни колектор за лакшу манипулацију и одводом за пражњење секције); 
· Чистачке станице - постављају се увек на почетку и крају транспортног цевовода истог пречника; иза отпремне и испред пријемне чистачке кутије постављају се показивачи проласка чистача – крацера; по намени крацери - чистачи могу бити: 
· гумене кугле (за уклањање воде и растресите нечистоће), 
· стругачи талога и нечистоће (поред заптивних гумених манжетни могу бити и у облику плоча и четки), 
· калибрирајући (калибрационе плоче за формирање профила светлог отвора цевовода на местима која су деформисана у току изградње или експлоатације), 
· „интелигентни“ (са сопственим погоном, са опремом за снимање стања унутрашње површине цеви, за откривање дефеката на цеви и за сопствено позиционирање); 
• 	Сепаратори и одвајачи течности (врши се на темељу следећих принципа): 
· смањење брзине протока мешавине,
· промена смера протока,
· ток гаса супротан дејству гравитације, o динамички удар млаза у преграду,
· увећавање финих капљица магле, и o филтрирањем.
На нашем транспортном гасоводном систему одвајање течности из гаса врши се хватањем течности у цевоводима и хватањем течности испред постројења на гасоводу (КС, МРС, ППМ); хватање течности у цевоводима код нас се врши преко ниже постављених сифонских судова (нижих од цевовода); сепаратори су посуде вертикалне изведбе, сложеније конструкције од сифонских одвајача – састоје се из две или три коморе намењене за издвајање течности, прашине и гаса; специфичну врсту одвајача чине такозвани хватачи водених чепова (количине воде коју обично сепаратори не могу прихватити, као последица крацовања или двофазног протока);
· Мешачке станице (у циљу добијања гаса који задовољава претходно утврђене захтеве квалитета, приступа се мешању различитих гасова; такође се може вршити исправка притиска, температуре и квалитета на мереним протоцима) [6]. 
[image: ]
Слика 4.3 Мешачка станица два природна гаса различитог састава
где су:
· QIT – контрола Вобеовог индекса и густине 
· FrC – контрола протока (подешена вредност)
· FT – информација о протоку
[bookmark: _Toc406755304][bookmark: _Toc406795030][bookmark: _Toc406795517][bookmark: _Toc407037390]Димензионисање мерно-регулационе станице
Димензионисање мерно-регулационих станица подразумева спровођење одређених прорачуна на бази којих треба, уз разматрање додатних елемената – фактора, обавити избор димензија колектора, цеви и избор типа и димензија опреме која се уграђује у станицу. Три основна захтева треба да буду испуњена код спровођења димензионисања и избора опреме. То су: сигурност, ценовна вредност и радна функционалност станице.
Сигурност подразумева избор решења и опреме за пројектовану станицу, која чине безбедним, како сам објекат, тако и околне објекте, као и запослене на одржавању станице и околну јавност.
Сигурност се постиже придржавањем закона, прописа, спецификација издатих од надлежних органа за ову врсту делатности. Код нас се у многоме примењују стандарди и спецификације које је издало Америчко удружење за гас, АGА. Међу њима су: АNSI, АРI, АЅМЕ, АЅТМ, GРЕ, итд. Они који су највише коришћени су:
· 9CFR 192 „Transportation of Natural Gas and Other Gas by Pipeline: Minimum Federal Safety Standards“ DOT OPS. 
· ASME b.31.8 „Gas Transmission and Distribution Piping Systems“ B.16.5 for flanges and B.16.9 for fittings. 
· API 5L „Line Pipe“ and API 6D „Pipeline Valves“ specifications. 
· NFPA 70 „National Electric Code“. 
У разрешавању конкретног примера треба се придржавати важећих прописа и стандарда земље у којој ће станица бити инсталирана и, наравно, треба поштовати и локалне прописе и прописе дистрибутера и транспортера – власника станице.
Ценовна вредност представља значајан елемент у пословним плановима. Међутим, најнижа ценовна вредност пројектоване станице не значи и најбоље решење, јер су сигурност и радна функционалност елементи који имају своју вредност, а њихов ниво има ценовну вредност. Тако у оцени пројектног решења мора се ценовна вредност разматрати истовремено са нивоом сигурности и радне функционалности пројектног решења.
Радна функционалност подразумева тачно и ефикасно обављање оних операција које станица треба да обавља.
Фаза која претходи димензионисању је фаза конципирања, односно избора структуре или шеме станице.
Полазни подаци у дефинисању структуре и елемената станице, чине подаци на бази којих се пројектује станица. Углавном ови подаци морају бити дефинисани, док само неки подаци могу бити претпостављени. Полазни подаци су дати у табели 4.1. 







Табела 4.1 Пројектни параметри за мерно-регулациону станицу [2]
	
	Пројектни параметар
	
	Јединица
	Претпоставка
	

	Проток (максимални, нормални, минимални)
	m3/dan
	
	

	Радни притисак (максимални, нормални, минимални)
	Pa
	
	

	Максимални дозвољени притисак (на улазу и на излазу из станице)
	Pa
	
	

	
	
	
	

	Максимални притисак предаје
	Pa
	
	

	Температура гаса (максимална, нормална, минимална)
	°C
	
	

	Стандардни притисак
	Pa
	101325 Pa
	

	Стандардна температура
	°C
	
	

	Атмосферски притисак (барометарски)
	Pa
	
	


У наведеним полазним подацима најозбиљнији проблем представља дефинисање протока природног гаса – потрошње. 
У том смислу, потребно је проучити профил потрошње гаса у различитим годишњим добима у току године, како за почетну годину експлоатације станице, тако и за реперне године, у наредном периоду од 10 до 20 година. На основу ових података се одређује полазни пројектни параметар, максимални проток m3/h и минимални проток m3/h и адекватне вредности притиска. У овим проучавањима треба посветити пажњу на структуру потрошње гаса код потрошача и осетљивости потрошача на редукције, односно прекиде у испорукама гаса. 
[bookmark: _Toc406755305][bookmark: _Toc406795031][bookmark: _Toc406795518][bookmark: _Toc407037391]Гасне инсталације унутар објекта
Подразумевају се инсталације низводно од такозваног главног запорног цевног затварача на кућном, односно потрошачком прикључку, до врха димоводног канала за одвод продуката сагоревања [5].
Остале инсталације, опрема и објекти на гасоводном систему
· електричне инсталације;
· антикорозиона заштита и опрема;
· телеметријски и телекомуникациони систем за даљински надзор и управљање; и
· грађевински објекти.
4.1.2 [bookmark: _Toc406755306][bookmark: _Toc406795032][bookmark: _Toc406795519][bookmark: _Toc407037392]Поступак пуштања нових и реконструисаних објеката у рад
Нови гасоводи се пуштају у рад по добијеној употребној дозволи и процедури прописаној законом и подзаконским актима. За пуштање је најмање потребно:
· употребна дозвола, 
· извештај стручне комисије оператера, 
· извештај комисије за технички преглед, 
· извештај подешености опреме на гасоводу, 
· упутство за руковање, 
· извештај о оштећености гасовода после изградње или реконструкције, и 
· план заштите од пожара. 
[bookmark: _Toc406755307][bookmark: _Toc406795033][bookmark: _Toc406795520][bookmark: _Toc407037393]Уређаји и опрема мерно-регулационе станице
4.1.3 [bookmark: _Toc406755308][bookmark: _Toc406795034][bookmark: _Toc406795521][bookmark: _Toc407037394]Опрема за одвајање чврстих и течних честица из гаса – филтери
Присуство чврстих и течних честица у струји гаса може узроковати разне врсте проблема у системима производње, примене, транспорта, дистрибуције и примене гаса. Величина течних и чврстих честица има широк дијапазон, креће се од стотог дела микрона па до десетине хиљада микрона, ради чега се морало изнаћи више врста уређаја за одстрањивање ових материја.
У грубом можемо рећи да постоје две врсте опреме које се примењују за одстрањивање чврстих и течних честица и да су то: сепаратори и филтери. С обзиром да се сада разматрају станице у транспорту и дистрибуцији, где је ређа примена сепаратора, то ћемо се задржати само на филтерима.
Филтери (слика 4.2) представљају уређаје који служе за издвајање чврстих честица из природног гаса [7]. Они се уграђују у мерно-регулационе станице са циљем обезбеђења нормалног, безбедног и економичног функционисања опреме уграђене у станицама.

Слика 4.2  Филтери
Према начину рада разликујемо мокре и суве филтере. Мокри филтери раде на принципу гравитационог издвајања чврстих честица из гаса приликом проласка гаса кроз течност. Чврсте течности се задржавају у течности због боље квашљивости и већег отпора при проласку и оне седиментирају на дно, док очишћени гас иде даље. Као течност најчешће се примењује уље. Струја нечистог улазног гаса пролази кроз уље, где се одмах један део крупних честица издаваја. Зауљене ситније честице које гас носи са собом у горњи део филтера, стварају веће скупине и одвајају се у екстрактору, одакле падају кроз дренажну цев у доњи део филтера. Уљни филтери се уграђују тамо где није потребан велики капацитет протока.
Суви филтери раде на принципу филтрирања гаса или на принципу циклона. Нечисти гас се усмерава кроз циклон, у коме се издвајају чврсте честице под дејством центрифугалне силе и падају у доњи део филтера који је одвојен од главне струје гаса. Број уграђених циклона зависи од капацитета циклона. Ова врста филтера се употребљава код већих протока гаса, као што је случај на главним мерно-регулационим станицама.
Гас се може филтрирати помоћу разних материјала. Најчешће се као филтер употребљава филц дебљине 3 mm. Филц као фитер одлично одстрањује чврсте честице, тако да се постиже чистоћа гаса испод 2 μm. Препоручује се да проток кроз филтер буде у границама од 160 dm3/h до 230 dm3/h на сm2 површине филтера. У том случају се може очекивати да ће 99,5% нечистоћа бити одстрањено. Филтери са филцом морају бити тако изведени да се филц може лако извадити и очистити.
Филц је навучен преко перфориране металне цеви тако да се струја гас усмерава кроз филц у металну цев из које чист иде даље у даљи процес. Уместо филца могу се употребљавати и други прикладни материјали као филтер. Филтери са вуненим филцом примењују се за мање протоке и као такви се користе углавном у дистибуцији гаса [2].
4.1.4 [bookmark: _Toc406755309][bookmark: _Toc406795035][bookmark: _Toc406795522][bookmark: _Toc407037395]Редуктори-регулатори притиска
Редуктори-регулатори представљају уређаје који примају гас под вишим притиском и одају га под нижим притиском (редукују притисак). Губитак притиска у уређају се при томе може контролисати (регулисати) тако да се одржава константним притисак на улазу или излазу или да се мења према захтеву.
Често функцију редукције (основни циљ – смањење излазног притиска у односу на улазни) је веома тешко одвојити од функције регулатора (основни циљ – одржавање притиска на одређеном нивоу). Уређај, без обзира на главни циљ за који се примењује, је редуктор-регулатор. Веома често редуктор-регулатор се само назива регулатором.
Регулатори притиска морају да испуњавају следеће захтеве: сигурност у раду, велика тачност регулисања, кратко време реаговања, релативно мале силе затварање и отварања, могућност примене за мале и велике протоке, низак ниво буке и мале димензије. Регулација притиска на регулатора мора бити беспрекорна у подручју од 10% до 100% проточног капацитета. 
4.1.5 [bookmark: _Toc406755310][bookmark: _Toc406795036][bookmark: _Toc406795523][bookmark: _Toc407037396]Принцип функционисања редуктор-регулатора
Најједноставнији редуктор се састоји од пригушнице-млазнице чија се величина површине отвора мења помоћу елемента за затварање. Променом површине отвора млазнице, мења се количина протока гаса и губитак протога гаса и губитак притиска у уређају чиме се постиже жељена величина контролног притиска (излазног или улазног).
Критичан однос излазног и улазног притиска, при коме гас при протицању кроз млазницу достиже максималну брзину, брзину звука, одређује једначина [1]:

где су:
p1  и   p2 – улазни, односно излазни притисак, 
k – однос специфичних топлота при сталном притиску и запремини. 
4.1.6 [bookmark: _Toc406755311][bookmark: _Toc406795037][bookmark: _Toc406795524][bookmark: _Toc407037397]Регулисање притиска на константну вредност 
Регулисање притиска на константну вредност се може обавити на основу притиска на излазу из регулатора и на улазу у регулатор [2].
Регулисање притиска на константну вредност на излазу из регулатора се примењује када се жели да се у делу иза регулатора одржи константан притисак (слика 4.4). Помоћу контролног вода извршена је веза између тачке на излазу регулатора, у којој се жели контрола притиска, и коморе са мембраном. Опадање притиска у излазном воду изазива смањење притиска испод мембране, а тиме и неравнотежу сила на мембрани, чиме долази до дејства силе опруге на померање мембране на доле, тј. до отварања вентила све до успостављања равнотеже. Појава већег притиска у излазном воду од жељеног изазива обрнути ефекат. 
Регулисање притиска на константну вредност на улазу у регулатор се примењује када се жели одржавање константног притиска у делу вода испред регулатора. Принцип функционисања је исти као у претходном случају, с тим што се контролни вод  налази у делу испред регулатора [1] [12].
[image: C:\Users\biblioteka.Win7-PC\Downloads\reg peint kraj.PNG]
Слика 4.4 Регулатор са двојним вентилом 
[bookmark: _Toc406795038][bookmark: _Toc406795525]Понекад је потребно имати различите вредности излазног притиска у утврђеним временским интервалима (часови, дани,...). У таквим условима се примењује регулатор у комбинацији са механизмом са тајмером. 




5. [bookmark: _Toc406755312][bookmark: _Toc406795039][bookmark: _Toc406795526][bookmark: _Toc407037398]РЕГУЛАЦИЈА ПРИТИСКА
Регулација притиска врши се посебним елементом, регулатором. Регулатори притиска су уређаји који служе за снижавање улазног притиска гаса код сабирања, транспорта, дистрибуције и коришћења гаса, на задати излазни притисак, али се мора водити рачуна да на појединим местима одржава излазни притисак у задатим границама.Бирају се у складу са одређеним стандардима и карактеристикама које происује произвођач.
На слици 5.1 приказана је шема једног регулатора са опругом. Она показује да су основни елементи једног регулатора притиска: (1) вентил; (2) мембрана; и (3) елеменат оптерећења – опруга [2].

Слика 5.1 Регулатор притиска са опругом 
(1) Вентил за контролу протока има два основна елемента: седиште вентила са млазницом и покретни део – чеп.
Функција млазнице се састоји у ограничењу протока, а тиме и узроковању пада притиска, при протицању гаса кроз њу. Млазница је обично од месинга или алуминијума. Она је расположива у међусобно заменљивим разним величинама. Величина млазнице утиче, не само на капацитет регулатора, већ и на могућност контроле по променљивим условима.
За обезбеђење бешумног рада регулатора, седишта вентила се могу обложити гумом или пластиком. Седишта обложена гумом се примењују где се код затварања тражи добра заптивеност. Седишта обложена пластиком се примењују у условима у којима би дошло до оштећења гуме и за спречавање дејства хемикалија. У условима јаке абразије седишта могу бити изведена и од тврдог материјала.
Регулатори могу бити снабдевени са једним вентилом, као и са два, при чему се чепови налазе на једном истом вретену. Ови други регулатори налазе примену када се ради о регулацији великих количина, а иначе се користе у условима већих промена улазног притиска, јер они обезбеђују веома стабилну контролу у тим условима. Међутим, исти притисак гура горњи вентил у отворен положај. Тако силе које делују у супротним правцима теже да пониште једна другу. Каткада је овај принцип, такође, примељив код регулатора великог капацитета само са једним вентилом, при чему се користи помоћна мембрана или клип изнад вентила који даје ефекат уравнотежења. Овакве конструкције су иначе познате као „уравнотежени вентили“, који се карактеришу знатно мање потребном силом за затварање код високих притисака.
Проток гаса кроз вентил ће бити различит код једне исте величине отвора за вентиле са различитим чеповима и он се одређује карактеристикама протока.
Карактеристика протока (слика 5.2) је однос између протока кроз вентил и хода чепа у процентима, при сталном притиску.
Логаритамску карактеристику протока поседује вентил код кога једнаком порасту хода одговара логаритамска промена излазног протока. Промена протока је увек зависна од подручја, положаја и облика вентила.
Вентили са линеарном карактеристиком протока имају проток директно пропорционалан са ходом чепа. Код 50% хода постиже се 50% протока од максималног.
Вентили са брзозатварајућом карактеристиком протока се карактеришу великим порастом протока са малом променом хода чепа, у почетку, да би даље померање хода изазвло мањи пораст протока. Ова врста вентила се користи за такозвану двопозициону регулацију, где је потребно да вентил буде у једном од два крајња положаја, а да не постоји пригушење у протоку.
[image: ]Вентил са модификованим (коригованим) обликом чепа (слика 5.3) се примењује тамо где је потребно фино пригушење. Овде је промена протока мала код велике промене хода чепа. Овај систем се углавном примењује код малих протока.







Слика 5.2 Карактеристике регулационог вентила на линеарном и логаритамском дијаграму  

Слика 5.3 Облици чепова регулационих вентила 
 (2) Мембрана је чврсто повезана са вретеном, односно са преносним механизмом који се завршава чепом, са једне и са друге стране са опругом која даје силу супротног смера сили коју изазива гас преко мембране. Ове силе су у равнотежи у тачки подешавања (set point). Тачка подешавања је установљена оптерећењем опруге код које је вентил отворен само толико да омогућује одржавање потребног притиска у воду иза регулатора. Примарна улога овог елемента је да упореди вредност притисака у воду иза регулатора са силом устављеном оптерећењем опруге. Када се догоде неуравнотежени услови мембрана ће  бити потиснута у смеру дејства јаче силе, те ће њено померање да мења проток све док притисак у воду иза регулатора не буде уравнотежио мембрану са силом опруге. Силу коју даје мембрана зависи од површине мебране и од величине притиска који делује. Тако, већа површина даје већу силу код истог притиска. Величина површине мембране код регулатора који се примењују у домаћинству се креће од 64сm2 до 180сm2, а код регулатора који се примењују у индустрији она се креће и изнад 1300сm2.
(3) Елеменат оптерећења представља обично опруга. У једном регулатору могу се примењивати опруге различитих јачиан ради постизања различитих вредности излазних притисака.
Регулатори могу уместо опруге примењивати тег или пилот регулатор или притисак из неког другог вода као елеменат оптерећења. Сваки од ових начина оптерећења има своје предност и мане. На пример, примена тега уместо опруге омогућује веома прецизну контролу за прилично стабилне услове, али висока инертност тега у условима променљивог оптерећења не пружа задовољавајуће резултате због немогућности праћења брзих промена притиска. Регулатори са пилотом (појачивачем) се карактеришу веома великом осетљивошћу на мале промене притиска. Разлог томе је што је мембрана пилота мала и осетљива на мале промене притиска.
[bookmark: _Toc406755313][bookmark: _Toc406795040][bookmark: _Toc406795527][bookmark: _Toc407037399]Подела редуктор регулатора
A - регулатор директног дејства;
B - регулатор индиректног дејства:
В-1 – регулатори оптерећени константним притиском гаса,
В-2 – регулатори погоњени пилотом,
В-3 – двојни контролни систем;
C - регулатор са контролним инструментом.
5.1.1 [bookmark: _Toc406755314][bookmark: _Toc406795041][bookmark: _Toc406795528][bookmark: _Toc407037400]Регулатори директног дејства 
Код регулатора директног дејства, при промени контролисаног притиска померање извршног елемента се обавља на рачун расположиве енергије у самом регулатору. Због тога се овакви типови регулатора користе само у случајевима када је мерни сигнал довољан за покретање извршних елемената. Регулатор директног дејства поседује као  елемент оптерећења, елеменат којим се врши померање мембране, односно извршног елемента (вретена са чепом), тег или опругу (слика 5.4). Код типа регулатора са тегом постоји конструкција где се тег налази директно на мембрани и конструкција где се тег налази на полузи. Модификација излазног притиска се врши код регулатора са тегом променом тежине тега, односно положаја тега на полузи. Регулатори оптерећени тегом су веома једноставни у раду и захтевају минимум умешности за рад са њима и њихово одржавање, али су веома гломазни.

Слика 5.4 Регулатор са тегом и регулатор са полугом 
Регулатори са опругом, као елелемнтом оптерећења обезбеђују контролу притиска према потреби, и одређеном дијапазону, путем замене опруге. Ови регулатори су мањи по габариту од регулатора са тегом, једноставнији су за одржавање и пружају већу брзину од регулатора са тегом. Њихов недостатак може бити израженост ефетка опруге, међутим савршеније израде опруге, као и квалитетнији материјал чине да се овај утицај све више смањује [2].
5.1.2 [bookmark: _Toc406755315][bookmark: _Toc406795042][bookmark: _Toc406795529][bookmark: _Toc407037401]Регулатори индиректног дејства
Код регулатора индиректног дејства, за померање извршног елемента користи се помоћна енергија (пнеуматска, електрична, хидрауличка), пошто снага сигнала мерног елемента – промене контролисаног притиска, није довољна за померање извршног елемента.
Ови регулатори су оптерећени притиском гаса из неког вода или пилота (појачивача). Предност ових регулатора је њихова способност да обезбеде веће излазне притиске него директни регулатори и способност да обезбеде изванредну контролу притиска. Конструкција ових регулатора није једноставна, као код регулатора директног дејства. Индиректни регулатори обухватају више типова. Овде ће се приказати три типа (В-1, В-2, В-3). 
В-1 – Регулатори оптерећени константним притиском гаса
Регулатор оптерећен константним притиском гаса (слика 5.5) има мали регулатор који снабдева главни регулатор константним притиском, којим се врши оптерећење мембране главног регулатора. 

Слика 5.5 Регулатор оптерећен константним притиском са испуштањем у атмосферу и регулатор оптерећен константним притиском са испуштањем у главни вод
Овај тип оптерећења је врло сличан оптерећењу директних регулатора. Како излазни притисак из главног регулатора опада, диференцијални притисак на мембрани расте и производи силу за отварање вентила главног регулатора. Овај регулатор обезбеђује изванредну регулацију, међутим, излазни притисак лагано опада са приближавањем максималном капацитету регулатора. Код овог регулатора је елиминисан утицај мембране, јер утицај промене површине мембране се поништава због дејства притиска гаса са једне и са друге стране мембране [2].
В-2 – Регулатори погоњени пилотом
Регулатори погоњени пилотом (слика 5.6) налазе примену и представљају добро решење у условима као што су веома често променљив проток и веома широка промена притиска [13].

 Сликa 5.6  Пилот амплификатор (појачавач) и регулатор са пилот амплификатором (испушта гас у излазни вод)
Регулатори погоњени пилотом налазе примену и представљају добро решење у условима као што су веома често променљив проток и веома широка промена притиска.
Један од типова регулатора са пилотом користи пилот (амплификатор) појачивач. Пилот поседује две мембране које су круто међусобно повезане. Мембране се померају горе и доле под дејством опруге, управљачког (улазног) притиска и притиска на излазу из регулатора-контролисаног притиска. Померање мембрана подешава проток гаса у млазници према промени контролног притиска. Максимални отвор млазнице има већи отвор од фиксне пригушнице која је приказана као рупа на мембрани.
Када се уведе притисак (Рѕ) - то је обично улазни притисак у регулатор који се преноси кроз млазницу, при чему се ствара управљачки притисак (Рl) између мембрана, јер не може тако брзо да оде кроз фиклсну пригушницу. Ако се контролни притисак (Р2) повећава (изнад млазнице), тада ће (Рl) управљачки притисак опасти, јер је проток кроз фиксну пригушницу сада већи него кроз млазницу. Ово значи да је кретање притиска управљачког флуида обрнуто пропорционално кретању излазног притиска (Р2). Када (Р2) расте, (Рu) опада и обрнуто.
[bookmark: _GoBack]Овакав пилот се пројектује тако да врло мале промене (Р2) изазивају широке промене притиска управљачког флуида, (Рl), које су довољне да комплетно отворе или затворе млазницу. 
В-3 – Двојни контролни систем
У овом систему (слика 5.7) промене сила изазване променом притиска у излазном воду делују на два важна елемента регулатора. Једно дејство се одвија на мембрани главног регулатора при чему тежи да покрене главни вентил у жељеном правцу. Ово је веома непрецизно померање и није довољно за коначну контролу. Међутим, дејство пилота, које се одвија чим пилот осети примену у притиску на излазном воду, се комбинује са дејством главне мембране. Комбинација дејства главне мембране и веома финог, прецизног деловања пилота омогућује тачну и стабилну контролу.

Слика 5.7  Шема двојног контролног система 
Систем се састоји од променљиве млазнице, на пилоту, и фиксне млазнице, на мембрани главног вода. Између ове две млазнице делује управљачки притисак, Управљачки притисак може бити толики, колики и притисак на улазном воду и захваљујући њему пилот и постиже свој циљ. Отуда мала промена у притиску на излазном воду омогућује да пилот користи притисак из улазног вода да позиционира главни вентил у сваки положај од отвореног до потпуно затвореног.
Овај систем има опругу која затвара главни вентил. Повећање притиска на излазном воду такође затвара главни вентил. Сила управљачког притиска мора стога да савлада силу изазвану од дејства притиска из излазног вода и силу затварања коју даје опруга. Ово омогућује виши управљачки притисак који се унутрашњим пропуштањем преноси у излазни вод, при чему избегава испуштање у атмосферу [2].
5.1.3 [bookmark: _Toc406755316][bookmark: _Toc406795043][bookmark: _Toc406795530][bookmark: _Toc407037402]Регулатори са контролисаним инструментом
Регулатор са контролним инструментом (слика 5.8) представља регулатор са пилотом, који има пропорционалну или неку другу карактеристику дејства. Пилот је опремљен додатним контролним инструментом, да би његово дејство могло имати жељени однос према добијеном сигналу.
Преко контролног вода региструје се промена притиска у меху 1. Уколико је већи притисак у излазном воду од жељеног долази до ширења меха и потискивања полуге 2. Померање полуге узрокује отварање млазнице 3, што узрокује истицање гаса и смањење притиска на мембрани пилота. Смањење притиска на мембрани пилота узрокује отварање вентила пилота чиме долази до повећања протока кроз вентил пилота и притиска на мембрану главног регулатора, узрокујући померање чепова вентила ка затвореном положају. Колико ће се променити положај ових чепова зависи, не само од величине одступања излазног притиска од жељеног, већ и од константе пропорционалности дејства пилота. Пропорционалност дејства се подешава променом положаја млазнице у односу на полугу. Пилот може бити опремљен инструментима да његово дејство има диференцијалну, интегралну и пропорционално-интегралну карактеристику дејства.

Слика 5.8 Регулатор са контролним инструментом
[bookmark: _Toc406755317][bookmark: _Toc406795044][bookmark: _Toc406795531][bookmark: _Toc407037403]Подела регулатора у односу на карактеристику дејства
Под карактеристиком дејства регулатора подразумева се зависност између промене регулисане величине и промене извршне величине. У односу на ову карактеристику разликују се: позициони регулатори (ОN-ОFF), (слика 5.9) пропорционални, интегрални, пропорционално-интегрални и пропорционално-интегрално-диференцијални регулатори. 
Позициони регулатори (ОN-ОFF) најчешће заузимају само два крајња положаја, отворени и затворени, па се зову још и двопозициони [2].

Слика 5.9  Шема пнеуматског ОN-ОFF регулатора
Код овог регулатора притисак из објекта се преноси у мех који је везан за полугу. Полуга је једним крајем учвршћена за окретни зглоб, а другим крајем затвара млазницу. Опруга служи као елемент за задавање вредности регулисане величине и постављена је супротно од мерног меха.
Мерни притисак мења растојање између полуге и млазнице, па се на тај начин мења и управљачки притисак добијен на млазници. Овај притисак ће расти и опадати наизменично, тј. онако како се мења притисак у мерном меху, према задатој вредности.
Ако је притисак у меху већи од задате вредности, млазница се отвара и управљачки притисак опада (отвара се извршни елемент – главни вентил). 
Ако је мањи од задате вредности, млазница се затвара и управљачки притисак расте (затвара се извршни елемент – главни вентил). 
Пропорционални регулатори су они код којих је померање извршног елемента пропорционално сигналу грешке, тј. одступању регулисане величине од задате вредности (брзина померања извршног органа је пропорционална брзини промене регулисане величине). Овако функционисање регулатора омогућује увођење елемента повратне спреге (елеменат који може да појача или да ослаби сигнала из система). На слици 5.10 је дата шема пропорционалног регулатора. Она се разликује од претходног регулатора по томе што покретна полуга није чврсто везана, већ је спојена за елемент повратне спреге, тј. мех чија се дужина мења у зависности од излазног притиска. 

Слика 5.10 Шема пнеуматског пропорционалног регулатора са регулационим вентилом
При померању мерног елемента на горе, полуга се приближава млазници, чиме расте отпор истицања гаса, а тиме и притисак гаса на млазници. Пораст притиска се преноси све до мембране главног вентила. Овај притисак истовремено делује на мех – елемент повратне спреге, који присиљава полугу да се удаљава од млазнице. Тако се смањује отпор истицања гаса, притисак у млазници опада, док се не успостави равнотежно стање. 
Интегрални регулатори су они код којих је брзина померања извршног органа директно пропорционалан величини одступања регулисане величине, а не брзини одступања, као код пропорционалних регулатора. Регулационо дејство интегралног регулатора је пропорционално интегралу одступања регулисане величине, тј. његово дејство је веће уколико је веће одступање регулисане величине од задате вредности и уколико је дуготрајније одступање. 
На слици 5.11 је дата шема пропорционално-интегралног регулатора који представља комбиновано дејство пропорционалног и интегралног регулатора. У почетку овај регулатор делује као пропорционаланм, па извршни елемент заузима положај који зависи од брзине промене регулисане величине. То се постиже тиме што у почетку, преко језичка и млазнице, промењени притисак гаса у цеви повратно делује на мех пропорционалне повратне спреге, јер гас због пригушеног вентила не прелази одмах у други мех повратне спреге. Постепено, преко пригушног вентила 1 пуни се и други мех повратне спреге гасом истог притиска, због чега ишчезава пропорционално деловање меха, а успоставља се интегрално деловање меха. Оно се састоји у томе што се језичак помера више ка млазници, па ће притисак иза млазнице расти по закону интегралне акције на извршни орган. 

Слика 5.11 Шема пнеуматског пропорционалног-интегралног регулатора
Увођењем диференцијалног дејства у регулатор, тј. формирањем пропорционално-интегрално-диференцијалног регулатора, омогућује се реаговање регулатора и на брзину регулисане величине. На овај начин постиже се брже реаговање система. 
[bookmark: _Toc406755318][bookmark: _Toc406795045][bookmark: _Toc406795532][bookmark: _Toc407037404]Нешто о другим конструкцијама регулационих уређаја
Претходна разматрања регулисања притиска гаса односила су се на принцип регулације помоћу регулационог вентила. То је најстарији и најусавршенији принцип регулације и из тог разлога се аутоматски регулациони вентил назива још и конвенционалним регулатором. Развој гасне индустрије, а самим тим и проблеми регулације са којима се она сусретала, је захтевао, не само усавршавање конвенционалног регулатора, већ и освајање других начина регулације. У том смислу после 1940. године појављује се регулатор који користи експанзиону цев преко цилиндричног металног језгра као елемент за регулисање протока гаса. То је регулатор који се успешно примењивао у водоводима, али се са малим изменама показао добар и у регулацији природног гаса. Данас је нашао релативно широку примену аксијални регулатор који је настао усавршавањем поменутог принципа регулисања.
Поред овог регулатора, после 1950. године, почиње примена регулатора који уместо вентила имају чепну славину, да би после 1960. године, почела примена регулатора са лоптастом славином. Регулатор са лоптастом славином се показао бољим од регулатора са чепом. Он се карактерише малом торзијом за отварање и затварање и доста уједначеном торзијом код целе операције од почетка отварања до затварања. Овај тип регулатора је опремљен пилотом који прима сигнал из контролисаног вода и шаље на позиционер који пропорционално излазном притиску из пилота скреће снагу гаса на оператор-клип у цилиндру чијим се кретањем поставља лопта у положај за постизање жељеног излазног притиска.
Конвенционални тип регулатора достиже критични проток кад излазни притисак достигне половину величине улазног. Код регулатора са лоптастом славином критични проток се достиже кад излазни притисак достигне величину приближно 80% од улазног притиска. Због ове особине, као и добрих карактеристика рада код регулисања великих количина у условима где се сусрећемо са потребом мањих редукција (са мањим падом притиска) великих количина гаса, регулатор са лоптастом славином има предност над конвенционалним регулатором. 
5.1.4 [bookmark: _Toc406755319][bookmark: _Toc406795046][bookmark: _Toc406795533][bookmark: _Toc407037405]Регулатори са инструментом
Ова врста регулатора може имати различиту конфигурацију и као таква користи се за различите протоке и редукције притиска, за различите варијанте управљања.
Регулатор са инструментом се састоји од елемента за регулацију протока и од управљачког механизма - инструмента.
Као елемент за регулацију протока, у ужем смислу речи, може се применити: вентил, чепна славина, лоптаста славина и лептир славина.
Регулатори са вентилом и чепном славином могу да имају линеарну, брзозатварајућу и пропорционалну карактеристику протока. Подешавање величине протока, величине отвора вентила, се обавља померањем „печурке“, односно окретањем чепа помоћу механизма са мембраном и опругом. Механизам за покретање „печурке“ и конфигурација управљачке јединице одређују да ли ће вентил бити у отвореном или затвореном положају у случају квара, када нестане притисак који управља.
Регулатор са инструментом који као елемент за регулацију протока има лоптасту славину се карактерисе великим капацитетом и малим пропуштањем славине. Овај тип регулатора је ефикаснији од регулатора са вентилом и, уопштено, он је јефтинији, али бука може да буде значајан проблем када се обавља већа редукција притиска. Иначе, лоптасте славине могу бити са пуним отвором, редукованим отвором и V – прорезом.
Регулатор са инструментом који има лептир славину као елемент за регулацију прoтока има највећи капацитет, најнижу цену за дату димензију цевовода. Овај тип регулатора има релативно малу моћ редукције притиска, испод 35 barа, и обично се користи као идеално решење тамо где су потребне операције: отворено-затворено и код станица са више мерних линија.
Лоптаста славина и вентил се погоне механизмом са клипом или механизмом мембране и опруге са зупчаником за конвертовање линеарног померања у кружно покретање. Ова сва типа регулатора имају широку примену и често су добар избор за контролу ширег опсега, односно као контролни регулатор у мониторинг систему регулатора, где радни регулатор, регулатор са вентилом као елементом за регулацију протока, обавља регулацију у једном ужем опсегу.
Регулатор са инструментом има неколико предности у односу на друге типове регулатора.
Ова врста регулатора може да се користи у условима великих протока и великих редукција притисака. Вентил се може изабрати за подмиривање тражених захтева. Управљачки механизам може да управља и са удаљености уз обезбеђење осетљивог и тачног управљања.
Недостаци ових регулатора су што су они скупљи од других регулатора истих димензија и што је теже њихово инсталирање, рад и одржавање због њихове величине и сложености. Код избора регулатора се тежи ка избору једноставнијих регулатора, па отуда регулатори са инструментом налазе примену само ако други регулатори не могу да одраде посао.
Регулатори са инструментом су најкориснији на великим станицама на транспортном систему, систему складишта, на станицама даљински управљаним, на станицама великих индустријских потрошача, где је притисак гаса критичан за рад постројења. Правилно пројектован регулатор са инструментом обезбеђује изванредну контролу у условима широког опсега протока и притисака. 
5.1.5 [bookmark: _Toc406755320][bookmark: _Toc406795047][bookmark: _Toc406795534][bookmark: _Toc407037406]Уређаји за заштиту од прекомерног притиска
У току експлоатације једне гасне инсталације може доћи до отказивања регулатора и као последица присуства стране материје или механичког оштећења појединих делова регулатора. Отказивање регулатора се обично манифестује појавом прекомерног притиска иза регулатора. Заштита од прекомерног притиска обавља се применом одређених уређаја који делују на један од три следећа начина:
· испуштањем сувишног притиска у атмосферу; 
· ограничавањем пораста притиска путем пригушивања протока гаса; и 
· комплетним спречавањем протока. 
5.1.6 [bookmark: _Toc406755321][bookmark: _Toc406795048][bookmark: _Toc406795535][bookmark: _Toc407037407]Уређаји за испуштање сувишног притиска у атмосферу
Један од првих начина заштите од прекомерног притиска била је примена „U“ цеви. Висина стуба течности и њена густина одређује дозвољени притисак у инсталацији. Појава већег притиска изазива избацивање течности из „U“ цеви и изласка гаса у атмосферу.
Овај начин заштите је једноставан, али има озбиљних недостатака везаних за карактеристике течности која се примењује. Примена воде као течности значи проблем испаравања и замрзавања, док код примене уља, проблем запаљивости, а општи недостатак им је што код појаве прекомерног притиска долази до избацивања течности.
Један од првих уређаја којим се могао подешавати дозвољени ниво притиска и који се сам аутоматски затвара после издувавања услед сувишног притиска је издувни вентил са тегом. То је тип издувног вентила са тегом код кога оптерећена печурка належе на седиште млазнице. Сувишан притисак испод печурке подиже печурку и тегове и при томе се омогућава испуштање гаса у атмосферу. Оптерећење печурке се може извести тегом чија се позиција може подешавати његовим померањем на полузи на којој се налази.
Издувни вентил са тегом користи се у дистрибутивним системима гаса, где је притисак мали (притисак у овом примеру се изражава у милиметрима воденог стуба), док се издувни вентил са тегом на полузи користи у дистрибутивним системима средњег притиска.
Предности издувних вентила са тегом су: мала цена, поједностављен рад, могућност подешавања за рад на малим притисцима. Недостаци овог типа вентила су: притисак на који се подешавају је под утицајем излазног притиска и што се испуштање у атмосферу с пуним капацитетом остварује код већих надпритисака, што су осетљивији на промене улазног притиска, што може да доведе до звецкања и лупања вентила.
Већи број типова издувних вентила примењује опругу као елеменат оптерећења. Она је економичнија и погоднија за подешавање, те је зато и нашла већу примену.
Предности издувних вентила са опругом су следеће: мала цена, једноставан рад, лако подешавање, користи се у ширем опсегу притисака. Недостаци овог типа вентила су: пропуштање вентила у условима када је притисак у штићеном воду (или суду под притиском) близу притиска подешености, притисак подешености је под утицајем излазног притиска, потребан је већи надпритисак за постизање пуног капацитета истицања, осетљивост на промене улазног притиска, што може да доведе до звецкања и лупања ових вентила.
Код издувних вентила са пилотом користи се улазни притисак за затварање главног вентила, а пилот за активирање, отварање вентила. Улазни притисак се преноси посебним инструменталним водом, преко пилота на горњу страну печурке главног вентила и држи главни вентил у затвореном положају, јер је површина горњег дела печурке већа за око 25% од површине доњег дела печурке која покрива грло млазнице, на коју делује такође улазни притисак. Што је улазни притисак ближи притиску подешености (притиску активирања издувног вентила ), то је већа сила затварања чиме је елиминисано „звецкање“ вентила које се догађа код вентила са опругом кад је улазни притисак близу притиску подешености, односно активирања. Када улазни притисак достигне притисак подешености долази до активирања пилота, чиме се блокира довод улазног притиска изнад печурке главног вентила и ослобађа – испушта притисак у делу изнад печурке главног вентила, што омогућује подизање печурке, тј. отварање главног вентила.
Издувни вентил са пилотом има предност што омогућује рад близу притиска подешености без „звецкања“ вентила и што нема утицаја улазни притисак на функционисање вентила. Издувни вентил, међутим, не може да функционише када пилот откаже. Уколико дође до појаве хидрата или чврстих честица у инструменталном воду од главног издувног вентила до пилота, онда то може довести да се главни вентил не активира на притиску подешености, већ на притиску који је за 25% већи од притиска заробљеног изнад печурке вентила. Ради овога, издувни вентил са пилотом се користи са великом пажњом код гаса са присуством примеса чврстих честица, односно код гаса са нечистоћама.
Недостатак издувног вентила са пилотом је и тај, да ако у штићеном воду, или суду, нема притиска, онда излазни притисак може да доведе до отварања главног вентила. Ово би се могло догодити ако би штићени вод, или суд, био затворен и растерећен од притиска, на пример ради одржавања, и када је излаз вентила повезан на заједнички вод и ако би дошло до активирања неког другог издувног вентила и тиме дошло до повећања притиска у излазном заједничком воду. 
Аксијални издувни вентил
Издувни вентил се отвара пошто се смањи контролни притисак на гуменој чарапи – наглавку. Притисак у воду шири чарапу на улазном кавезу и помера је са излазног кавеза чиме отвара вентил. Кад се притисак у штићеном воду врати на нормалу, притисак опруге затвара пилот вентил, омогућавајући да се притисак из вода испушта кроз рестриктор. Притисак нараста у контролној комори и затвара вентил. Предности и недостаци издувног аксијалног вентила са пилотом су исте као и код издувног вентила са пилотом.
Издувни вентили могу бити изведени и у оквиру самог регулатора при чему се добија уштеда у простору. Они, такозвани, унутрашњи издувни вентили могу бити димензионисани за делимично испуштање или за потпуно. Примена издувног вентила за делимично испуштање је углавном комбинована са другим уређајима (ради постизања потребне сигурности инсталације), као што су блокадни вентили којим се постиже комплетно затварање. Издувни вентил за потпуно испуштање гаса је димензионисан тако да код потпуног отварања може да испусти целу количину гаса коју регулатор може да испоручи. Капацитет ових издувних вентила треба одређивати уз примену произвођачких података, односно табела. 
5.1.7 [bookmark: _Toc406755322][bookmark: _Toc406795049][bookmark: _Toc406795536][bookmark: _Toc407037408]Уређаји за ограничење пораста притиска путем пригушења протока 
Монитор регулатор подразумева инсталацију два регулатора у серији као систем заштите од прекомерног притиска. Један је радни регулатор, а други је монитор – надзорни регулатор. Оба регулатора прате притисак у воду из регулатора. Надзорни регулатор је отворен и није у функцији све док радни регулатор не испадне из рада и док се не појави одређени надпритисак у излазном воду када се он активира. Надзорни регулатор може бити постављен испред и иза радног регулатора.
Аранжман са надзорним регулатором испред радног регулатора има предност што се надзорни регулатор поставља пре редукције притиска, ради чега је гас топлији, чиме се добија на заштити од мржњења. Такође, мирнији је рад, са мање буке, јер је мања турбуленција у регулатору.
Предност аранжмана са постављањем надзорног регулатора иза радног регулатора је што радни регулатор штити надзорни регулатор од страних материја и зачепљења и у случајевима појаве надпритиска хидраулички удар би био много мање јачине у односу на аранжман са надзорним регулатором испред радног регулатора. 

[bookmark: _Toc406755323][bookmark: _Toc406795050][bookmark: _Toc406795537][bookmark: _Toc407037409]Општи појмови и дефиниције типа сигурносних уређаја
Сигурносно- блокадни уређај – уређај чија је функција да у стандардним радним условма остане у отвореном положају, а да аутоматски и у потпуности блокирају проток гаса када контролисани притисак преже унапред утврђене вредности (недозвољено висок и/или недозвољено низак притисак).
Сигурносно-блокадни уређај са директним управљањем – СБУ код кога је сензор за притисак директно прикључен на управљачки механизам (видети слику 5.11).
Сигурносно-блокадни уређај са индиректним управљањем – СБУ код кога се енергија потребна за покретање запорног елемента или за рад контролера обезбеђује помоћу унутрашњег или спољашњег напајања (видети слике 5.12 и 5.13)
Уређај за спорије затварање – СБУ конструисан тако да, уколико дође до прекораче-ња претходно одређених вредности контролисаног притиска, блокира проток гаса спорије у односу на прекидни уређај (за брзо затварање).
Пример: СБУ са актуатором кога покреће гас из система или екстерно напајање
Прекидни уређај (за брзо затварање) – СБУ контруисан за брзу блокаду протока гаса уколико дође до прекорачења претходно оређених вредности контролисаног притиска.
Пример: Опруга или СБУ са оптерећењем
Место индикације – тачка са које се контролисана варијабла доводи до СБУ.
Величина сигурносних блокадних уређаја – номинални пречник (DN) улазног прикључка у складу са ЕN ISО 6708.
Серија сигурносних блокадних уређаја – СБУ-ови који имају исти концепт конструкције и разликују се само по величини.
5.1.8 [bookmark: _Toc406755324][bookmark: _Toc406795051][bookmark: _Toc406795538][bookmark: _Toc407037410]Појмови и дефиниције компоненти сигурносних уређаја
Главне компоненте – елементи који обично обухватају : контролер, управљачки механизам, актуатор, запорни елемент и уређај за поновну блокаду који омогућава ручно отварање СБУ. Сви ови елементи су функционално повезани.
Запорни елемент – део који потпуно блокира проток гаса.
Управљачки механизам/механизам активирања – механизам који отпушта запорни елемент којим управља контролер.
Актуатор – уређај којег покреће управљачки механизам, а служи за затварање запорног елемента.
Уређај за поновну блокаду – уређај који омогућава комплетно отварање СБУ. Тело – главни омотач под притиском, који обезбеђује пут протицања флуида и
крајње цевне прикључке.
Седиште вентила – одговарајуће заптивне површине унутар СБУ које остварују потпун контакт када је запорни елемент у затвореном положају.
Положајни (регулациони) прстен – део уклопљен у компоненту СБУ да би обезбедио померање седишта.
Контролер – уређај који обухвата:
•   елемент за подешавање задате вредности управљачког притиска;
· сензор за притисак, чија је функција да детектује повратни утицај контролисаног притиска (нпр. дијафрагма/мембрана); 
· јединицу за поређење задате вредности управљачког притиска са контролисаним притиском; 
· систем који обезбеђује енергију потребну за рад управљачког механизма.
Обилазни вод/бајпас – уређај који омогућава ручно изједначавање притиска у затвореном СБУ.
Арматуре – уређаји функционално повезани са главним компонентама СБУ. Напојни вод – вод који повезује контролер и/или актуатор са интерним или екстерним извором  напајања.
Делови под притиском – делови чији би поремећај у функционисању за последицу имао испуштање задржаног горивог гаса у атмосферу.
Напомена: Ово обухвата тела, запорни елемент, контролере, капе, слепе прирубнице и цеви за процесне и импулсне водове, али не и компресионе фитинге, дијафрагме, завртње и друге причврсне елементе.
Импулсни вод – вод који повезује место индикације и контролер.
Испусни вод – вод који од контролера и/ или актуатора СБУ води у атмосферу ради безбедног испуштања горивог гаса у случају квара било каквог дела.
Одушни вод – вод који од атмосферске стране сензора за притисак води у атмосферу.
На сликама 5.12, 5.13 и 5.14  приказани су сигурносно-блокадни вентили директног и индиректног дејства.

Слика 5.12  Шема сигурносно-блокадног уређаја са директним управљањем 1 – Обилазни вод; 2 – Уређај за поновну блокаду ; 3 – Управљачки механизам; 4 – Одушни вод; 5 – Елемент за подешавање; 6 – Контролер; 7 – Импулсни вод; 8 – Актуатор; 9 – Место индикације; 10 – Запорни елемент

Слика 5.13  Шема сигурносно-блокадног уређаја са индиректним управљањем 1 – Обилазни вод; 2 – Актуатор; 3 – Уређај за поновну блокаду; 4 – Испусна линија; 5 – Управљачки механизам; 6 – Контролер; 7 – Импулсни вод; 8 – Напојни вод (екстерно напајање); 9 – Напојни вод (интерно напајање); 10 – Одушни/испусни вод; 11 – Место индикације; 12 – Запорни елемент

Слика 5.14  Шема сигурносно-блокадног уређаја са индиректним управљањем 1 – Обилазни вод; 2 – Актуатор; 3 – Уређај за поновну блокаду; 4 – Испусна линија; 5 – Управљачки механизам,; 6 – Контролер; 7 – Импуслни вод; 8 – Напојни вод (екстерно напајање); 9 – Напојни вод (интерно напајање); 10 – Одушни/испусни вод; 11 – Место индикације; 12 – Запорни елемент; 13 – Редуктор притиска (ако је применљиво)
У даљем тексу биће наведени и појашњени захтеви који морају бити испуњени у складу са европским стандардом ЕN 14382.




6. [bookmark: _Toc406755325][bookmark: _Toc406795052][bookmark: _Toc406795539][bookmark: _Toc407037411]КОНСТРУКЦИОНИ ЗАХТЕВИ
У овом поглављу биће наведени захтеви на које опрема мерно-регулационе станице мора да одговори и методи испитивања и провере те опреме. Ово поглавље је конципирано по узору на стандард ЕN 14382 (334:2005) [8].
[bookmark: _Toc406755326][bookmark: _Toc406795053][bookmark: _Toc406795540][bookmark: _Toc407037412]Основни захтеви
Сигурносни блокадни уређаји не смеју имати непрекидно испуштање гаса у атмосферу, али је дозвољено привремено испуштање из арматуре.
Сигурносни блокадни уређаји се пројектују тако да спољашња непропусност и унутрашње заптивање одговарају захтевима чврстоће омотача. Ако је у случају квара (нпр. на дијафрагми) могуће да дође до пропуштања, одушак мора имати навојни прикључак најмање DN 10, како би се омогућило прикључење испусног вода. Ако постоји могућност да се при транспорту и руковању оштете истурени или други делови, у упутству морају бити описане мере предострожности које се предузимају ради спречавања ризика.
Сила потребна за покретање уређаја за поновну блокаду мора бити:
· ≤ 250 N; 
· ≤ 150 N ако уређај за поновну блокаду треба да обави више од 10 операција (нпр. за прекидне уређаје). 
За прекидне уређаје, упутство за рад и одржавање дефинише да ли се обезбеђује обилазни вод и како се он изводи.
СБУ могу бити самостални уређаји или интегрални део регулатора притиска.
Након поновног блокирања, све функционалне јединице се морају вратити у почетни положај, без спречавања функције затварања, и СБУ је спреман за рад. Ручица уређаја за поновну блокаду може да буде демонтажна. Нису дозвољени уређаји којима се уређај за поновно блокирање фиксира у отвореном положају.
Ако се гас из система користи за индиректно покретање СБУ, место на коме се на цевоводу налази прикључак, не сме утицати на сигурносно деловање СБУ. Ако је применљива, ова информација мора бити садржава у упутству за рад.
Делови под притиском, који се не демонтирају при сервисирању, подешавању или конверзији, морају да се пломбирају, тако да буде видљива свака неовлашћена интервенција (нпр. помоћу премаза лаком).
Заптивеност делова под притиском, укључујући мерна и испитна места, који могу да се демонтирају ради сервисирања, подешавања или конверзије постиже се механичким средствима (нпр. спојевима метал-метал, О-ринговима, заптивкама, итд.). Није дозвољено коришћење било каквих заптивних маса, као што су течности и лепкови.
Заптивне масе се, међутим, могу користити код нерастављивих склопова и морају остати делотворне под стандардним радним условима.
[bookmark: _Toc406755327][bookmark: _Toc406795054][bookmark: _Toc406795541][bookmark: _Toc407037413]Врсте сигурносних блокадних уређаја
6.1.1 [bookmark: _Toc406755328][bookmark: _Toc406795055][bookmark: _Toc406795542][bookmark: _Toc407037414]Самостални сигурносни блокадни уређаји
Сигурносни блокадни уређаји могу бити конструисани као независне јединице које се постављају самостално. Они су састављени од свих главних компоненти.
6.1.2 [bookmark: _Toc406755329][bookmark: _Toc406795056][bookmark: _Toc406795543][bookmark: _Toc407037415]Сигурносни блокадни уређаји интегрисани у регулатор притиска гаса
Сигурносни блокадни уређаји могу бити функционално независни од компоненти регулатора и осталих сигурносних уређаја.
Овај захтев је испуњен уколико функција сигурносног блокадног уређаја није доведена у питање у случају квара и/или нефункционисања једне или више компоненти регулатора или других сигурносних уређаја са ове листе:
· контролни/блокадни/растеретни елемент; 
· положајни (регулациони) прстен; 
· актуатор; 
· кућиште актуатора; 
· контролер; 
· импулсни и процесни водови. 
6.1.3 [bookmark: _Toc406755330][bookmark: _Toc406795057][bookmark: _Toc406795544][bookmark: _Toc407037416]Сигурносни блокадни уређаји са редно прикљученим регулатором
Систем обухвата регулатор у функцији активног регулатора и један редно (серијски) повезан СБУ.
СБУ се поставља директно испред регулатора и оба уређаја контролишу притисак на истом месту.
Пратећи редно прикључени регулатор мора бити функционално независан од СБУ. Овај захтев је испуњен ако функционисање регулатора није угрожено у случају квара и/или нефункционисања једне или више компоненти СБУ (нпр. контролера, импулсних и процесних водова), и ако функционисање СБУ није угрожено у случају квара и/или нефункционисања и/или функционисањем једне или више компоменти регулатора (нпр. пилота – код регулатора којима управља пилот, импулсних и процесних водова).
Код регулатора којима управља пилот, енергија за моторизацију регулатора узима се иза СБУ.
6.1.4 [bookmark: _Toc406755331][bookmark: _Toc406795058][bookmark: _Toc406795545][bookmark: _Toc407037417]Врсте прикључака
Врсте прикључака могу бити:
· прирубнички спојеви; 
· спојеви без прирубница (нпр. обло тело / сендвич изведба); 
· навојни спојеви за DN ≤ 50, DN ≤ 80 и РЅ ≤ 16 bаr; 
· компресиони фитинзи за DN ≤ 50; и 
· сучеоно заварени спојеви. 

Номинални пречници и димензије између површина улазног и излазног отвора
Сигурносни блокадни уређаји са прирубничким спојевима треба да имају исти номинални пречник на улазу и излазу.
Сигурносни блокадни уређаји без прирубница (дакле, сигурносни блокадни уређаји који немају линијске прирубнице, него се постављају притезањем између цевних прирубница) дозвољени су као алтернатива. У том случају, сигурносни блокадни уређаји треба да имају исте номиналне улазне и излазне пречнике.
Заптивање/пломбирање уређаја за подешавање
Морају се обезбедити средства за пломбирање уређаја за подешавање. Уређај за подешавање мора бити пломбиран (запечаћен) уколико се то тражи у наруџби.
Задати опсег
Компоненте се могу заменити како би покриле цео задати опсег. У том случају, произвођач у упутству за рад наводи неопходни поступак.
Спољна визуелна индикација позиције елемента за затварање
Сигурносни блокадни уређаји опремају се спољним визуелним уређајем који јасно показује да ли је елемент за затварање у отвореном или затвореном положају.
Опруге
Опруге не смеју бити пренапрегнуте под било којим радним условима и мора бити довољно слободног хода опруге, како би се омогућило одговарајуће функционисање. Опруга мора бити тако дизајнирана да не дође до деформација.
Делови који преносе силе активирања
Делови који преносе силе активирања треба да буду од метала и пројектовани тако да њихов фактор сигурности против трајне деформације износи ≥ 3.
[bookmark: _Toc406755332][bookmark: _Toc406795059][bookmark: _Toc406795546][bookmark: _Toc407037418]Материјали
6.1.5 [bookmark: _Toc406755333][bookmark: _Toc406795060][bookmark: _Toc406795547][bookmark: _Toc407037419]Делови под притиском и унутрашњи метални преградни зидови
Делови под притиском, укључујући оне који то постају у случају недовољног заптивања дијафрагме или промене притиска, и унутрашњи преградни зидови могу бити израђени од: ваљаног и кованог челика, челичног лица, сферног графитног ливеног гвожђа, темперованог ливеног гвожђа, меке легуре бакра и цинка, ливене легуре бакра и калаја / бакра и цинка, меке легуре алуминијума и ливене легуре алуминијума.
6.1.6 [bookmark: _Toc406755334][bookmark: _Toc406795061][bookmark: _Toc406795548][bookmark: _Toc407037420]Причврсни елементи, интегрални процесни и импулсни водови, конектори
Причврcни елементи се израђују од челика за завртње, вијке и завртње без главе. Интегрални процесни и импулсни водови се израђују од бакра и челика. Конектори се израђују од челика.

Документи о контроли материјала за причвсрне елементе и компресионе фитинге
Ова подтачка наводи различите врсте докумената о контроли који се достављају купцу, а у складу са захтевима из наруџбе, за испоруку компоненти коришћених за СБУ.
6.1.7 [bookmark: _Toc406755335][bookmark: _Toc406795062][bookmark: _Toc406795549][bookmark: _Toc407037421]Израда
Произвођач у релевантној документацији мора да наведе стандарде одабраног материјала. Захтев на свим деловима под притиском изводе се према одобреним поступцима заваривања у складу са одговарајућим одредбама ЕN ISO 15607, ЕN ISO 15609-1; ЕN ISO 15610, ЕN ISO 15611, ЕN ISO 15612, ЕN ISO 15613, ЕN ISO 15614-1 и ЕN ISO 15614-2 и изводе их квалификовани заваривачи у складу са одговарајућим одредбама ЕN ISO 9606-2, ЕN ISO 9606-3, ЕN ISO 9606-4, ЕN 287-1 и ЕN 1418.
Поред тога, код завара при изради тела, слепих прирубница, капа и кућишта актуатора сме се користити само пуни провар, а израда завара и термичка обрада морају бити у складу са одредбама ЕN 13445-4.
Ови додатни захтеви не важе за заваре који треба да обезбеде непропусност и спрече цурење. Код свих делова под притиском и унутрашњих металних преградних зидова, произвођач је дужан да обезбеди да материјала буде обележен током поступка производње, од пријема, па све до коначних редовних провера, тако што ће имати ознаку или налепницу.
Испитивање без разарања (ИБР)
Челична тела се морају испитати без разарања.
Код насумичне инспекције, ако, лив, откивак или завар није у складу са критеријумима прихватљивости, испитаће се нови испитни узорак двоструко већи од првобитног, узет из исте производне серије. Ако неки од ових ливова, откивака или завара не задовољи, испитивање се проширује на све ливове, откивке или заваре из производне серије.
Ливови, откивци или завари који не одговарају критеријумима прихватљивости морају се поправити према важећем поступку и онда их поново испитати.
Испитивање без разарања обавља квалификовано особље у складу са одредбама ЕN 473 или других одговарајућих стандарда.
6.1.8 [bookmark: _Toc406755336][bookmark: _Toc406795063][bookmark: _Toc406795550][bookmark: _Toc407037422]Чврстоћа кућишта
Гранични притисак р1 (утврђен или израчунат у складу са тачком koja се односи испитивање чврстоће кућишта и преградних зидова (треба да стоји број под којим је тачка) максимални дозвољени притисак РЅ и максимални улазни притисак рumax морају бити:
                                           р1 ≥ Ѕb х РЅ ≥ Ѕb х рumax                                                (6.1)
Прирубнице
Максимални дозвољени радни притисак за прирубнице у складу са одговарајућим деловима из ISO 7005 не сме бити мањи од максимално дозвољеног притиска РЅ (неки делови ових докумената могу се заменити одговарајућим документима, ако постоје). Прирубнице морају бити у складу са ЕN 1092-1, ЕN 1092-2, ЕN 1093-3, ЕN 1092-4, ЕN 1759-1, ЕN 1759-3 и ЕN 1759-4.
Унутрашњи метални преградни зидови
Ако је комора сигурсносног блокадног уређаја металним преградним зидом подељена на одвојене коморе под притиском, преградни зид мора бити тако пројектован да се у обзир узме максимални диференцијални притисак. При томе се мора испунити следећи захтев: р1 ≥ Ѕ х рumax.
6.1.9 [bookmark: _Toc406755337][bookmark: _Toc406795064][bookmark: _Toc406795551][bookmark: _Toc407037423]Најниже вредности фактора сигурности
Вредности дате у табели 6.1 користе се за ограничавање напона у зидовима делова под притиском и унутрашњим металним преградним зидовима на нивоу максималног дозвољеног притиска. Вредности фактора сигурности за дијафрагме/мембране које имају и функцију делова под притиском и унутрашњег металног преградног зида дате су у тачки „метод експерименталне конструкције“
          Табела 6.1
	Група материјала
	Најнижа вредност фактора сигурности

	
	S
	За делове тела које трпе напоне само деловањем сила из цевовода

	Ваљани и ковани челик
	1,7
	2,13

	Челични лив
	2,0
	2,5

	Сферно графитно ливено и темперовано ливено гвожђе
	2,5
	3,13

	Меке легуре бакра и цинка и меке легуре алуминијума
	2,0
	2,5

	Ливене легуре бакра и калаја / бакра и цинка
	2,5
	3,13

	Ливене легуре алуминијума Аmin  4 %
	2,5
	3,13

	Ливене легуре алуминијума Аmin  1,5 %
	3,2
	4,0


6.1.10 [bookmark: _Toc406755338][bookmark: _Toc406795065][bookmark: _Toc406795552][bookmark: _Toc407037424]Коефицијент завареног шава
Код заварених шавова, како делова под притиском, тако и унутрашњих металних преградних зидова, коефицијент завареног шава не сме прећи следеће вредности:
· за заварене шавове који се подвргавају 100% испитивању без разарања: 1; 
· за заварене шавове који се подвргавају насумично испитивању без разарања: 0,85; 
· за заварене шавове који се не подвргавају другим испитивањима без разарања, осим визуелне контроле: 0,7. 
[bookmark: _Toc406755339][bookmark: _Toc406795066][bookmark: _Toc406795553][bookmark: _Toc407037425]Функционални захтеви
6.1.11 [bookmark: _Toc406755340][bookmark: _Toc406795067][bookmark: _Toc406795554][bookmark: _Toc407037426]Чврстоћа омотача
Делови под притиском, који се подвргавају испитивању описаном под тачком 6.6.3 овог документа, не смеју да покажу никаква видљива цурења нити трајне деформације које прелазе 0,2% или 0,1 mm (које је веће).
Проценат трајне деформације израчунава се као: 
                       

где је:
l0 – размак између било које две тачке на делу под притиском, пре стављања под испитни притисак; 
l – размак између истих тачака после стављања под испитни притисак. 
6.1.12 [bookmark: _Toc406755341][bookmark: _Toc406795068][bookmark: _Toc406795555][bookmark: _Toc407037427]Спољна непропусност 
Делови под притиском и сви прикључни спојеви морају бити непропусни при испитивању, у складу са одредбама из дела о испитивању непропусности спољних делова
6.1.13 [bookmark: _Toc406755342][bookmark: _Toc406795069][bookmark: _Toc406795556][bookmark: _Toc407037428]Група тачности
Одступање управљачког притиска за СБУ мора да одговара групи тачности из табеле 6.2.
Табела 6.2
	Група тачности
	Дозвољено одступање

	АG 1
	±1%а

	АG 2,5
	±2,5%а

	АG 5
	±5%а

	АG 10
	±10%а

	АG 20
	±20%b

	АG 30
	±30%b

	а или 1 mbаr, које је веће
	

	b само за задате вредности ≤ 200 mbаr
*AG accuracy group
	


Тип СБУ може да одговара различитим групама тачности као функција задатог опсега за надпритисак и подпритисак или опсега улазног радног притиска.
Код ниже граничне температуре, дозвољено одступање за увтврђену групу тачности може да се пребаци на мање строгу групу, као што је наведено у тачки  6.7.2 и 6.7.3.
6.1.14 [bookmark: _Toc406755343][bookmark: _Toc406795070][bookmark: _Toc406795557][bookmark: _Toc407037429]Унутрашње заптивање
Код уређаја за потпуно и брзо затварање, захтеви за унутрашње заптивање су испуњени, ако:
· нема формирања мехурића током 5 секунди; 
· пропуштање није веће од вредности максималних спољних и унутрашњих нивоа цурења. Ове вредности користе, како за испитивање на температури средине, тако и за испитивања на граничним температурама.
За контролу унутрашње заптивености могу да се користе и признати алтернативни методи детекције (нпр. електронски уређај).Код оваквих метода се мора доказати еквивалентност наведених захтева.Код испитивања унутрашње пропуштање унутрашњих зидова, запорног елемента у затвореном положају, обилазних и прикључних спојева, не сме да пређе вредности максималних спољних и унутрашњих нивоа цурења.
6.1.15 [bookmark: _Toc406755344][bookmark: _Toc406795071][bookmark: _Toc406795558][bookmark: _Toc407037430]Време одзива
Време одзива tа мора бити:
за уређаје за потпуно и брзо затварање: ≤ 2ѕ; 
за уређаје за тренутни прекид протока: ≤ 0,08DN ѕ за DN≤250 и ≤0,06DN ѕ за DN>250. 
Код уређаја за тренутни прекид протока се у спецификацији наручиоца могу тражити и краћа времена одзива.У спецификацији наручиоца може да се захтева подесиво време одзива.
6.1.16 [bookmark: _Toc406755345][bookmark: _Toc406795072][bookmark: _Toc406795559][bookmark: _Toc407037431]Сила затварања
Код испитивања у складу са тачком сила затварања, та сила мора да обезбеди затварање запорног елелемента уз довољан фактор сигурности у свим радним условима. Код запорних опруга, у обзир се морају узети одговарајуће мере против ломљења, као што су оне у тачки ‘’Опруге’’ овог документа 
Силе затварања морају одговарати следећем:  
 - затворени положај:  FS ≥ 5 x R ± f x S ± f x W + f x D                                           (6.2)
        - oтворени положај:   FS ≥ 2,5 x R ± f x S ± f x W                                                     (6.3)
где је:
FS – сила затварања; 
R – сила трења (нестатичка фрикција); 
Ѕ – неравномерно оптерећење статичким притиском; 
W – тежина покретних делова; 
D – динамичка сила на запорном елементу настала од масе која протиче кроз сигурносни блокадни уређај; 
f = 1,1 – ако се сила супротставља затварању запорног елемента; 
f = 0,9 – ако сила помаже затварању запорног елемента. 
Сабирање (+) се примењује ако се дејство силе супротставља затварању запорног елемента, а одузимање (-) ако дејство силе помаже затварању запорног елемента. Сматра се да је динамичка сила (D) једнака нули ако поможе затварању запорног елемента.
Ако код покретних делова, услед проточне масе, настане обртни момент, он се мора узети у обзир приликом израчунавања FS. Обе формуле се морају проверити на најкритичнијим радним условима, у најкритичнијем положају постављања.
Издржљивост и убрзано старење
При испитивању у складу са одредбама из тачке о издржљивости и старењу  СБУ мора да испуни захтеве непропусности, према тачкама о спољној непропусности и унутрашњем заптивању а одступања задатог притиска морају остати у оквиру његове групе тачности (АG).
6.1.17 [bookmark: _Toc406755346][bookmark: _Toc406795073][bookmark: _Toc406795560][bookmark: _Toc407037432]Отпорност елемената за активирање на динамички удар радног гаса
Овај захтев примењује се на СБУ ако постоји динамички удар на запорни елемент, када је он потпуно отворен. Након испитивања у складу са одредбама из тачке о провери отпорности, СБУ мора да испуни захтеве унутрашњег заптивања.
6.1.18 [bookmark: _Toc406755347][bookmark: _Toc406795074][bookmark: _Toc406795561][bookmark: _Toc407037433]Коефицијент протока
Разлике коефицијената протока између вредности декларисаних од стране произвођача и вредности добијене тестирањем требају бити не веће од  10%.
Ако је СБУ интегрисан у регулатор, користе се коефицијенти протока у складу са одредбама из ЕN 334.
За самосталне СБУ, може се користити коефицијент протока у складу са тачком утврђивање коефицијента протока.
6.1.19 [bookmark: _Toc406755348][bookmark: _Toc406795075][bookmark: _Toc406795562][bookmark: _Toc407037434]Завршна визуелна контрола
Приликом испитивања типа, а нарочито после испитивања описаних, СБУ не сме да покаже недозвољено хабање, савијање, корозију, оштећење или друге неправилности које на дужи рок могу да утичу на његове трајне радне карактеристике.
Затварање и отварање
Затварање протока гаса је аутоматско и не може се прекинути све док запорни органа не достигне затворени положај. Отварање сигурносних блокадних уређаја мора бити могуће једино ручно.
Положај постављања
Сигурносни блокадни уређаји обухваћени подручјем примене овог документа морају функционисати у сваком подручју који одреди произвођач, ±5°.
Обилазни вод
Уколико је постављен интерни обилазни вод за потребе изједначавања притиска, он се мора сигурно и аутоматски затворити пре или током управљања.
Стварање леда
Уколико се то захтева у спецификацији потрошача, сигурносни блокадни уређај мора проћи испитивање типа према захтевима купца.
Услови за затварање у сигурносном режиму
Сигурносни блокадни уређаји класе А затварају у случају квара, и то код:
· оштећења сензора за притисак (нпр. дијафрагме); 
· прекида спољног напајања електричном енергијом. 
Пад притиска
Ако тело сигурносног блокадног уређаја није типа славине пуног отвора, произвођач одређује пад притиска у односу на радне услове, уколико се то тражи у спецификацији наручиоца.
За сигурносне блокадне уређаје са правим телима пуног отвора или сличне, пад притиска израчунат за цевоводну инсталацију мора да обухвата димензију славине између површине улазног и излазног отвора.
Контрола и одржавање
Сигурносни блокадни уређаји класе А и В траже одговарајуће провере и одржавање, поготово класа В, како би се заштитили од превременог и/или неопаженог квара сензора притиска. Код СБУ класе В, произвођач кориснику мора да скрене пажњу и на друге ризике по питању сензора притиска и то мора бити садржано у документацији.
[bookmark: _Toc406755349][bookmark: _Toc406795076][bookmark: _Toc406795563][bookmark: _Toc407037435]Испитивање
6.1.20 [bookmark: _Toc406755350][bookmark: _Toc406795077][bookmark: _Toc406795564][bookmark: _Toc407037436]Опште одредбе
Ово поглавље садржи поступак који може да се користи када треба потврдити усклађеност са захтевима овог документа. Тачке овог поглавља могу да се примене и на процену усклађености са PED-ом.
6.1.21 [bookmark: _Toc406755351][bookmark: _Toc406795078][bookmark: _Toc406795565][bookmark: _Toc407037437]Испитивања
Табела (6.5) даје преглед различитих типова испитивања и доводи их у везу са захтевима и испитним методима описаним у поглављима  овог стандарда. Захтеви из овог поглавља морају се испунити када је потребно извршити усклађеност са овим документом.
Уколико се процена усклађености са овим документом заврши позитивним резултатом, СБУ може да носи број овог документа као ознаку.
6.1.22 [bookmark: _Toc406755352][bookmark: _Toc406795079][bookmark: _Toc406795566][bookmark: _Toc407037438]Испитивање типа
Испитивање (видети табелу 6.3) која се изводе ради утврђивања радних карактеристика СБУ или серије СБУ. Она укључују и проверу документације наведене под тачком 6.10.1.
Уколико су промене конструкције СБУ или серије СБУ извршене тако да утичу на поменута испитивања, произвођач о томе мора обавестити стране које учествују у оцени усклађености са овим документом.
6.1.23 [bookmark: _Toc406755353][bookmark: _Toc406795080][bookmark: _Toc406795567][bookmark: _Toc407037439]Одабир испитних узорака
Број и врсте СБУ који треба да буду подвргнути испитивању типа бирају се према следећим захтевима:
· најмање један СБУ за сваки тип арматуре и контролера;
· најмање две величине (номинални пречник DN); 
· најмање један СБУ за сваку групу тачности (АG). (accuracy group)
Ако исти СБУ може да се користи као самостални или као комбиновани уређај, испитује се само једном.
6.1.24 [bookmark: _Toc406755354][bookmark: _Toc406795081][bookmark: _Toc406795568][bookmark: _Toc407037440]Редовне провере
Реч је о испитивањима (видети табелу 6.3) које произвођач током производног процеса спроводи на сваком СБУ. Провере треба да утврде да ли материјали, димензије, спољни услови и групе тачности остају у складу са резултатима испитивања типа.  Редовне провере интегрисаних регулатора притиска, ако постоје, описане су детаљно у ЕN 334.
Контрола производње
Подразумева испитивања и провере (табела 6.3) које се изводе ради провере континуиране усклађености са овим документом.
Ова испитивања провере додатно обухватају:
· проверу извештаја са редовних испитивања; 
· проверу цртежа и атеста материјала. 
       Табела 6.3
	План испитивања
	Захтеви
	Испитни метод

	Т
	М
	Назив
	Тачка
	Назив
	Тачка

	Конструкциона испитивања

	А
	А
	А
	6.1.8
	Провера димензија и визуелни преглед
	6.6.1

	А
	А
	А
	6.3
	Провера материјала
	6.6.2

	А
	
	
	6.3.4
	Контрола чврстоће делова под притиском и унутрашњих преградних зидова
	6.6.3

	А
	
	
	6.2.4
	Контрола чврстоће делова који преносе силе активирања
	6.6.4

	Функционална испитивања

	А
	А
	А
	6.4
	Испитивање чврстоће кућишта и унутрашњих металних преградних зидова
	6.6.3

	А
	А
	А
	6.4.2
	Испитивање спољне непропусности
	6.6.5

	А
	А
	А
	6.4.4
	Испитивање унутрашњег заптивања
	6.6.6

	А
	А
	А
	
	Испитивање на собној температури
	6.7.2

	А
	
	
	6.4.3
	Испитивање на граничним температурама од -20°С,  -10°С или 60°С
	6.7.3

	А
	
	А
	6.4.5
	Време одзива
	6.7.5

	А
	
	
	6.4.6
	Сила затварања
	6.8.2

	А
	
	
	6.4.6
	Радни век и убрзано старење
	

	А
	
	
	6.4.7
	Провера отпорности механизма за активирање, седишта вентила и запорног елемента на динамички удар
	6.8.4

	А
	
	
	6.4.8
	Утврђивање коефицијента протока
	6.7.4

	А
	
	
	6.4.9
	Завршна визуелна инспекција после извршеног испитивања типа
	6.9

	
	А
	А
	6.4.9
	Завршна визуелна инспекција после извршених редовних испитивања и надзора производње
	6.9.2

	А = применљиво; 
Ѕ = надзор (контрола) производње;  
М = редовна испитивања; Т = испитивање типа

	
	

	


[bookmark: _Toc406755355][bookmark: _Toc406795082][bookmark: _Toc406795569][bookmark: _Toc407037441]Методи испитивања и провере
6.1.25 [bookmark: _Toc406755356][bookmark: _Toc406795083][bookmark: _Toc406795570][bookmark: _Toc407037442]Провера димензија и визуелни преглед
Обухватају активности ради оцене усклађеносит димензија делова под притиском са одговарајућим цртежима и усклађености конструкције СБУ са одговарајућим конструкционим цртежом и захтевима за конструкцију садржаним у овом документу.
6.1.26 [bookmark: _Toc406755357][bookmark: _Toc406795084][bookmark: _Toc406795571][bookmark: _Toc407037443]Провера материјала
Активности на оцени усклађености коришћених материјала или оних који су прописани захтевима из дела Материјали. Провера коришћених материјала спроводи се прегледом атеста материјала. Провера прописаних материјала спроводи се прегледом листе делова.
6.1.27 [bookmark: _Toc406755358][bookmark: _Toc406795085][bookmark: _Toc406795572][bookmark: _Toc407037444]Провера чврстоће делова под притиском и унутрашњих металних зидова
Провера се врши утврђивањем усклађености стварних фактoра сигурности са онима који су наведени у делу фактор сигурности и усклађености минималне дозвољене дебљине приказане на цртежима са вредностима датим у прорачунима чврстоће.
6.1.28 [bookmark: _Toc406755359][bookmark: _Toc406795086][bookmark: _Toc406795573][bookmark: _Toc407037445]Метод експерименталне конструкције
Провера се врши контролом усклађености стварних фактора сигурности, водећи рачуна о минималним дозвољеним дебљинама приказаним на цртежима и минималном провереном напону (развлачењу) за одабрани материјал.
Стварни фактори сигурности добијају се на један од два начина:
· хидростатичким испитивањем, док се у некој компоненти не појави први знак развлачења, а доказ да је гранични притисак р1 на којем се појављује први знак развлачења или оштећења је: 
   

          

· хидростатичким испитивањем и потврдом да трајне деформације не прелазе вредности дате у тачки 5.2.1 овог стандарда, али до следећих вредности испитних притисака: 
 

              

при чему је:
, mm – најмања пројектована дебљина зида на месту појављивања првог знака развлачења; 
S, mm – измерена дебљина зида испитног узорка на месту појављивања првог знака развлачења; 
, N/mm2 – најмањи пробни напон (разлачење) за одабрани материјал у складу са важећим документом; 
, N/mm2 – најмањи пробни напон (разлачење) материјала испитног узорка према важећем документу; 
, mm – најмања пројектована дебљина зида за најслабију тачку; 
, mm – измерена дебљина зида узорка за најслабију тачку. 
Најслабија тачка може се утврдити техничком проценом или мерењем (екстензиоме-тром, итд.)
Испитивање се изводи тако да су могуће деформације испитног узорка у свим правцима. Не сме бити додатних напона услед савијања, обртног момента или затезања. Силе које потичу од причврсних система морају бити сличне онима које настају у стандардним условима инсталирања.Тела СБУ и делови под притиском произведени од различитих материјала могу се одвојено подврћи испитивању притиском.Посебни вијци за притезање, навртке и заптивке који имају велику чврстоћу (постављени између посебних делова под притиском) могу да се користе за хидростатичка испитивања.Код компоненти са специфичним максимално дозвољеним притиском РЅD, симбол „РЅ“ се у наведеним формулама (осим оним које се односе на тело) замењује симболом  „РЅD“.
Мембране коришћене као делови под притиском у коморама које су изложене или могу бити изложене максималном диференцијалном притиску рmax морају издржати испитни притисак (у bаr) од најмање:
• 0,3 bаr, ако је рmax < 0,15 bаr;
• 2 рmax, ако је 0,15 bаr ≤ рmax < 5 bаr;
• 1,5  рmax, али најмање 10 bаr, ако је рmax ≥ 5 bаr.
Испитивање чврстоће кућишта и унутрашњих металних преградних зидова
Делови под притиском, они који то постају у случају недовољног заптивања дијафрагме или промене притиска и унутрашњи преградни метални зидови, испитују се притиском (таб. 6.4). 
   Табела 6.4
	Коморе под максималним дозвољеним притиском PS
	Коморе под специфичним максималним дозвољеним притиском PSD

	Испитни притисци

	1,5 PS, али најмање PS + 2 bar
	1,5 PSD, али најмање PSD + 2 bar



Алтернативно испитивање чврстоће кућишта и унутрашњих металних зидова
Управо описана хидростатичка испитивања, могу се заменити другим испитивањима (нпр. пнеуматским) чија се поузданост мора доказати. Пре извођења тих испитивања примењују се, по потреби, додатне сигурносне мере, као што су испитивања без разарања или други еквивалентни методи.
6.1.29 [bookmark: _Toc406755360][bookmark: _Toc406795087][bookmark: _Toc406795574][bookmark: _Toc407037446]Испитивање спољне непропусности
Испитивање спољне непропусности металног кућишта
Монтиран СБУ и његова арматура испитују се пнеуматски како би се оценила усклађеност са захтевима о спољној непропусности.
Испитивање се изводи на температури средине, ваздухом или гасом, на испитном притиску наведеном у следећој табели (6.5).
Табела 6.5
	Коморе под максималним дозвољеним притиском PS

	Комора контролера
	Остале коморе
	Коморе под специфичним максималним дозвољеним притиском PSD

	Испитни притисци

	1,2 pdso, max,
али најмање 0,5 PS
	1,1
	1,5 PS


Трајање испитивања чврстоће СБУ мора бити најмање:
· 15 минута, код испитивања типа; 
· 1 минут, код редовних испитивања и контроле производње. Резултат испитивања задовољава ако је испуњен један од следећих услова: 
· нема формирања мехурића током 5 секунди. Ово исптивање може се извести наношењем пенушаве течности на СБУ, потапањем СБУ у посуду са водом или еквивалентним методима; 
· спољашње пропуштање не прелази вредност максималних спољних и унутрашњих нивоа цурења (само за прекидне уређаје).
Испитни притисци из претходне табеле не примењују се на коморе које су барем са једне стране ограничене дијафрагмом, чак и ако су у стандардним радним условима под притиском гаса. Испитивање се врши тако да су могуће деформације СБУ у свим правцима. Не сме бити додатног напона услед савијања, обртног момента или затезања.
Силе настале деловањем система за причвршћење морају бити сличне онима које настају у стандардним условима инсталације, барем током испитивања типа.
За проверу цурења могу се користити признати алтернативни методи детекције (нпр. електронски уређај). Усклађеност тих метода са наведеним захтевима мора се доказати.
6.1.30 [bookmark: _Toc406755361][bookmark: _Toc406795088][bookmark: _Toc406795575][bookmark: _Toc407037447]Испитивање унутрашње заптивености
Испитивање унутрашње заптивености изводи се на температури средине, са два различита испитна притиска од 0,1 bаr и 1,1 РЅ испред запорног елемента, и атмосферским притиском иза СБУ и његове арматуре, како би се оценила усклађеност са захтевима из тачке 6.4.4 o унутрашњој заптивености. Ово испитивање се може извести пре или после функционалних испитивања дефинисаних у делу о испитивању на собној температури под тачком (6.4.4) овог стандарда. Они СБУ који су интегрални део регулатора испитују се са регулатором у отвореном положају.
[bookmark: _Toc406755362][bookmark: _Toc406795089][bookmark: _Toc406795576][bookmark: _Toc407037448]Група тачности
6.1.31 [bookmark: _Toc406755363][bookmark: _Toc406795090][bookmark: _Toc406795577][bookmark: _Toc407037449]Општи услови
Испитивања се могу извести ваздухом или гасом. Где год је то потребно, измерени протоци се конвертују у вредности за ваздух на стаднардним условима. Уређаји за мерење притиска морају имати групу тачности од најмање 0,25. Испитивање се врши на температури средине. Сви СБУ испитују се у положају за постављање које је навео произвођач.
Спољни импулсни и напојни водови постављају се на цевовод у складу са препоруком произвођача.
Испитивање се изводи на испитној инсталацији под следећим радним условима:
· тело СБУ је под притиском са оба краја; 
· контролер СБУ је под променљивим притиском који представља контролисани притисак. Ниво промене притиска одржава се константним; 
· читава јединица се монтира у комору са контролисаном температуром између - 10°C (или -20°C) и +60°C, за испитивања на ограниченим температурама. 
Ако је применљиво, посебно се утврђују групе тачности за заштиту од недозвољено високог / недозвољено ниског притиска.
6.1.32 [bookmark: _Toc406755364][bookmark: _Toc406795091][bookmark: _Toc406795578][bookmark: _Toc407037450]Испитивање на температури средине
Метод испитивања: за сваку наведену групу тачности (АG) и односни максимални улазни притисак реmax и задати опсег треба:
a) обезбедити да је тело на атмосферском притиску; 
b) подесити управљачки притисак на доњу границу задатог опсега; 
c) са СБУ у отвореном положају, почевши од отприлике 80% одабраног управљачког притиска, повећавати контролисани притисак за, не више, од 1,5% одабраног управљачког притиска у секунди, све до затварања СБУ; 
d) поновити поступак описан под с) пет пута; задата вредност представља аритметичку средину шест стварних вредности; редовна испитивања се понављају само једном и задата вредност је аритметичка средина две стварне вредности; 
e) без даљег подешавања поновити поступке описане под с) и d), са телом стављеним под максимални улазни притисак (рumax); 
f) задата вредност је аритметичка средина вредности, израчунатих под d) и е). 
Испитни метод у циљу заштите од недозвољено ниског притиска сличан је оном који је већ описан у претходном тексту; почетни притисак за операцију под с) мора износити 120% одабраног управљачког притиска.
Захтеви испитивања испуњени су ако су све вредности управљачког притиска из с), d)и
е) у оквиру рѕ х (1±АG/100).
6.1.33 [bookmark: _Toc406755365][bookmark: _Toc406795092][bookmark: _Toc406795579][bookmark: _Toc407037451]Испитивање на граничним температурама од -20 °С или -10 °С и 60 °С
Испитивања се изводе у комори са контролисаном температуром, чија је доња граница (-20±2) °С или (-10±2) °С, помоћу сувог испитног медијума (тачка росе ≤ -25 °С) и на  (60±2) °С.
Не сме бити подешавања управљачког притиска између испитивања на температури средине, описаног у претходној тачки, и овог испитивања.
Метод испитивања:
a) тело СБУ у отвореном положају ставити пдо притисак и одржавати улазни притисак на 0,1 bаr; 
b) подесити температуру испитне коморе на граничну вредност; испитивање може да почне када температура у свим деловима СБУ буде уједначена, са толеранцијом ±2 °С; 
c) почевши са око 80% одабраног управљачког притиска, повећавати контролисани притисак за по највише 1,5% одабраног упрвљачког притиска у секунди, све док не дође до затварања СБУ; 
d) проверити унутрашњу заптивеност; 
e) метод испитивања за заштиту од недозвољено ниског притиска сличан је управо описаном; почетни притисак за операције под с) мора бити 120% од одабраног управљачког притиска. 
Захтеви за испитивање су испуњени ако је обезбеђена унутрашња заптивеност и висина управљачког притиска из тачке с) одговара задатој групи тачности.
Само за испитивања на -20°С и на -10°С, резултати могу да одговарају групама тачности на температури средине помножено са два, осим ако на температури средине група тачности износи АG = 30. У овом случају се АG = 30 помножи са 1,5.
6.1.34 [bookmark: _Toc406755366][bookmark: _Toc406795093][bookmark: _Toc406795580][bookmark: _Toc407037452]Утврђивање коефицијента протока
Код самосталних СБУ, посебно утврђивање спроводи се испитивањем СБУ са његовим запорним елементом у потпуно отвореном положају у испитној инсталацији (рампи) из ЕN 334:2005. Може се користити следећа формула коефицијента протока:
· она из тачке 6.2 стандарда ЕN 334:2005, или 
· коефицијент Сv, као што је описано у даљем тексту. 
Коефицијент Сv утврђује се за најмање три различита радна услова помоћу:


где је:
    [-] - коефицијент протока за испитивање; 
Q      [m3/h] – запремински проток на стандарним условима; 
    [mbar] – пад притиска дуж СБУ; 
      [°С] – улазна температура; 
,    [bar] – улазни притисак; 
     [bar] – апсолутни амбијентални атмосферски притисак; 
d       [kg/m3] - релативна густина (ваздух = 1, недимензионална вредност).
Коефицијент протока Сv мора бити једнак аритметичкој средини три вредности. За вредност Сv дозвољена је толеранција од ±10% у односу на утврђену вредност.
6.1.35 [bookmark: _Toc406755367][bookmark: _Toc406795094][bookmark: _Toc406795581][bookmark: _Toc407037453]Време одзива
Време одзива за управљачки притисак за контролу надпритиска одређује се температуром средине. Испитивање почиње запорним елементом у отвореном положају и телом СБУ на максималном радном притиску. Ако је за ниже радне притиске време одзива дуже, и испитивање се изводи на најнижем радном притиску. Контролисани притисак подешава се на око 50% од задате вредности. Контролисани притисак подиже се тако да се у оквиру 2 ѕ достиже управљачки притисак плус минимална вредност одступања. Време одзива утврђује се са тачношћу од < 0,1 ѕ.
Време одзива мери се од тренутка када контролисани притисак достиже највишу граничну вредност групе тачности, па до тренутка када запорни елемент дође у затворени положај. Испитивање обухвата три узастопне операције, а време одзива је аритметичка средина три измерене вредности. Време одзива наводи се у извештају са испитивања типа и контроле производње (уз посебну напомену у случају да је дуже од 2 ѕ), заједно са описом услова испитивања.
[bookmark: _Toc406755368][bookmark: _Toc406795095][bookmark: _Toc406795582][bookmark: _Toc407037454]Разлика поновне блокаде и деблокада
6.1.36 [bookmark: _Toc406755369][bookmark: _Toc406795096][bookmark: _Toc406795583][bookmark: _Toc407037455]Управљачки притисак за контролу надпритиска
Испитивања се изводе на температури средине, са запорним елементом у затвореном положају, контролисаним притиском на највишем управљачком притиску за контролу надпритиска и телом СБУ на максималном радном притиску.
Испитивање почиње контролисаним притиском већим од задате вредности. Притисак се полако снижава до најнижег нивоа у оквиру групе тачности и тада не сме бити могућа поновна блокада запорног елемента. Након тога, контролисани притисак се подешава на вредност разлике поновљене блокаде, коју одређује произвођач. У том стању уређај је блокиран и пробе ударом се за уређаје са DN ≤ 150 изводе како је приказано у табели 6.6. Ударна оптерећења, у складу са овом табелом или друга оптерећења одговарајућим енергијама, примењују се десет пута директно на излазни прикључак СБУ, ударним чекићем.
Захтеви испитивања испуњени су ако не дође до деблокаде запорног уређаја. Утврђена разлика поновљене блокаде и испитни услови морају бити наведени у извештају са испитивања.
                  Табела 6.6
	
	М (kg)
	М (kg)

	DN
	РЅ ≤ 16
	РЅ > 16

	DN ≤ 150
	0,2
	0,3

	65 ≤ DN ≤ 150
	0,4
	0,6



Доњи управљачки притисак
Проба за доњи управљачки притисак врши се на сличан начин као што је описано у предходном пасусу.
6.1.37 [bookmark: _Toc406755370][bookmark: _Toc406795097][bookmark: _Toc406795584][bookmark: _Toc407037456]Сила затварања
Подаци које је одредио произвођач за сва релевантна оптерећења проверавају се испитивањем СБУ под радним условима, на температури средине. Испитивање се изводи на најнеповољнијим радним условима, а одређује их произвођач.
У ову сврху се сила затварања FS и за почетну и за коначну позицију запорног елемента утврђује као аритметичка средина три испитивања за сваку позицију, а на сличан начин утврђује се и трење (R). У обзир се узима трење измерено са покретом (не статичко трење). Израчунавају се настала напрезања (Ѕ) и (W).
Динамичка сила (D) узима се у обзир само ако се она у потпуно отвореном положају супротставља затварању запорног елемента. Она се може измерити или на најнеповољнијим условима или да се израчуна на следећи начин:

                                                               (6.9)
где је:
Сr  – динамички фактор; 
А  – област запорног елемента у контакту са флуидом; 
ρul, [kg/m3] – густина флуида при запреминском протоку Qul; 
сul, [m/ѕ] – брзина гаса на улазној прирубници при запреминском протоку Qul. 
Испитивање има позитиван исход ако су испуњени захтеви наведени у тачки о сили затварања овог документа.
За СБУ који имају променљива места постављања, у обзир се узима најнеповољнији случај.
6.1.38 [bookmark: _Toc406755371][bookmark: _Toc406795098][bookmark: _Toc406795585][bookmark: _Toc407037457]Издржљивост и убрзано старење
Метод испитивања:
a) опремити СБУ елементом за подешавање надпритиска, са најнижим специфичним задатим опсегом, и подесити га на средњу вредност; 
b) извести укупно 100 запорних циклуса на СБУ (могу се урачунати и они претходно изведени); 
c) СБУ подврћи испитивању унутрашњег заптивања и испитивању на собној температури; 
d) извести нових 50 запорних циклуса на СБУ, са температуром смањеном на доњу граничну вредност; 
e) након што се омогући да се температура врати на температуру средине, СБУ подврћи испитивањима унутрашњег заптивања и групе тачности, као  под с).
Отпорност неметалних делова на гас
Ово испитивање треба извести само на неметалним деловима који утичу на рад уређаја. 
6.1.39 [bookmark: _Toc406755372][bookmark: _Toc406795099][bookmark: _Toc406795586][bookmark: _Toc407037458]Провера отпорности управљачког механизма, на динамички удар радног гаса
Ово испитивање изводи се на СБУ искључиво ако постоји динамички удар на запорни елемент у потпуно отвореном положају.
Метод испитивања:
a) опремити СБУ елементом за подешавање надпритиска, са најнижим специфичним задатим опсегом, и подесити га на средњу вредност; 
b) подесити улазни притисак, тако да густина на улазу буде једнака ρul; 
c) повећати запремински проток на Qul; 
d) затворити СБУ повећањем контролисаног притиска у контролеру; 
e) снизити контролисани притисак у контролеру и поново отворити СБУ; 
f) затворити СБУ повећањем контролисаног притиска у контролеру; 
g) поновити операције е) и f) два пута; 
h) проверити унутрашње заптивање и групу тачности; 
i) поновити испитивање, као што је претходно написано, са СБУ опремљеним јединицом за праћење надпритиска. 
[bookmark: _Toc406755373][bookmark: _Toc406795100][bookmark: _Toc406795587][bookmark: _Toc407037459]Завршна визуелна контрола
6.1.40 [bookmark: _Toc406755374][bookmark: _Toc406795101][bookmark: _Toc406795588][bookmark: _Toc407037460]Поступак након извршеног испитивања типа
По завршетку испитивања наведеним тачкама, испитни узорци се морају демонтирати и преконтролисати, како би се извршила процедура завршне визуелне инспекције 
6.1.41 [bookmark: _Toc406755375][bookmark: _Toc406795102][bookmark: _Toc406795589][bookmark: _Toc407037461]Поступак након извршених радова испитивања и контроле производње
По завршетку редовних испитивања, СБУ се прегледа споља. Не сме бити видљивoг доказа оштећења и обележја морају бити у складу са важећим упутствима.
[bookmark: _Toc406755376][bookmark: _Toc406795103][bookmark: _Toc406795590][bookmark: _Toc407037462]Документација 
6.1.42 [bookmark: _Toc406755377][bookmark: _Toc406795104][bookmark: _Toc406795591][bookmark: _Toc407037463]Документација потребна пре вршења испитивања типа
У време спровођења испитивања типа, следећа документација мора бити на располагању:
a) фотографије и/или проспекти; 
b) шема и одговарајући функционални опис; 
c) технички подаци за серије СБУ и потврђени подаци о радним карактеристикама; 
d) контрукциони цртеж СБУ-ова; 
e) цртеж са свим димензијама; 
f) прорачун чврстоће или извештај о испитивању за све делове под притиском; 
g) листа делова са описом материјала за све компоненте; 
h) произвођачке цртеже свих компоненти под притиском и критичних унутрашњих компоненти; 
i) упутство за постављање, рад и одржавање. 
6.1.43 [bookmark: _Toc406755378][bookmark: _Toc406795105][bookmark: _Toc406795592][bookmark: _Toc407037464]Извештај о извршеном испитивању
По завршетку испитивања типа мора се сачинити извештај у складу са EN ISO/IEC 17025, који ће садржати детаљне резултате спроведених испитивања. Уколико се користе алтернативни методи, они се морају детаљно описати у оквиру одговарајуће тачке извештаја о испитивању.
[bookmark: _Toc406755379][bookmark: _Toc406795106][bookmark: _Toc406795593][bookmark: _Toc407037465]Документација за потрошача
6.1.44 [bookmark: _Toc406755380][bookmark: _Toc406795107][bookmark: _Toc406795594][bookmark: _Toc407037466]Једначина за димензионисање
Произвођач мора да (у упутствима за постављање или одговарајућем проспекту) наведе једначину за димензионисање, као и радна ограничења у смислу највишег прозивода (Qu х ρu)max или у другом одговарајућем смислу.
При том је:
Qu   [m3/s] – запремински проток на улазној прирубници на радним условима (не на стандардним),  
  ρu  [kg/m3]– густина флуида са Qu на улазној прирубници. 
6.1.45 [bookmark: _Toc406755381][bookmark: _Toc406795108][bookmark: _Toc406795595][bookmark: _Toc407037467]Документација која се обезбеђује на захтев корисника
Атест о извршеној контроли и/ или атест о испитивању без разарања и/ или атест материјала у складу са EN 10204 за делове под притиском, као и за завртње, навртке и голе завртње, ако је применљиво.
6.1.46 [bookmark: _Toc406755382][bookmark: _Toc406795109][bookmark: _Toc406795596][bookmark: _Toc407037468]Документација која се обезбеђује уз блокадни уређај
Упутство за постављање, рад и одржавање, на језику државе опредељења или на језицима које корисник прихвата, уз давање одговарајућих упутстава по питању:
· информација о безбедном коришћењу прикључака из тачке 9.2 овог стандарда, и о безбедном коришћењу помоћних уређаја из тачке 9.3 овог стандарда; 
· сигурносних захтева по питању поступака пуштања у рад и искључења из рада; 
· сигурносних захтева за пуњење/пражњење гаса у/из СБУ; 
· периодичних функционалних провера и одржавања; 
· изјаве о томе да ли је могуће одржавање и одговарајућих упутстава; 
· података о натписној плочици, изузев серијског броја, године производње и специфичног задатог опсега; 
· опасности које проистичу из погрешне примене и одређених карактеристика конструкције, ако је целисходно; 
· како пронаћи одговарајуће резервне делове; 
· времену одзива; 
· захтева за лагеровање резервних делова; 
· изјаве да СБУ није потребна заштита од прекорачења дозвољеног притиска, ако је за регулациону станицу која је испред, подешено да максимални хаваријски притисак (MIPd) иза, буде мањи или једнак са 1,1 x PS; 
· обавештења корисницима СБУ класе В о осталим ризицима од прераног и/или неопаженог квара сензора притиска, мора да буде достављен заједно са сваким СБУ или са испоруком СБУ-ова.
[bookmark: _Toc406755383][bookmark: _Toc406795110][bookmark: _Toc406795597][bookmark: _Toc407037469]Пратећа документација за контролу производње 
6.1.47 [bookmark: _Toc406755384][bookmark: _Toc406795111][bookmark: _Toc406795598][bookmark: _Toc407037470]Документација која треба да буде на располагању за контролу производње
За сваку серију СБУ-ова, произвођач мора имати на располагању следећу документацију:
· извештај о испитивању типа; 
· записнике са контрола током процеса производње које су имале задовољавајући резултат. 
6.1.48 [bookmark: _Toc406755385][bookmark: _Toc406795112][bookmark: _Toc406795599][bookmark: _Toc407037471]Извештај о контроли производње
Извештај о контроли производње мора да садржи резултате свих испитивања и провера наведених под тачком  овог документа.
[bookmark: _Toc406755386][bookmark: _Toc406795113][bookmark: _Toc406795600][bookmark: _Toc407037472]Обележавање
6.1.49 [bookmark: _Toc406755387][bookmark: _Toc406795114][bookmark: _Toc406795601][bookmark: _Toc407037473]Општи захтеви
Сваки СБУ мора имати ознаке које ће садржати најмање следеће податке:
· назив произвођача и/или ознаку и/или регистровану трговачку ознаку; 
· град и државу произвођача; 
· тип сигурносног блокадног уређаја; 
· температурну класу (класа 1 или класа 2); 
· функционалну класу (класа А или класа В); 
· тип сигурносног блокадног вентила (да ли је IЅ или DЅ); 
· серијски број; 
· годину производњe; 
· номинални пречник DN; 
· класе прирубница; 
· дозвољени притисак РЅ; 
· пречник седишта вентила (само ако постоји више различитих величина) или унутрашње елементе вентила или коефицијент протока; 
· специфични задати опсег; 
· максимални радни притисак компоненте pmax и специфични максимални дозвољени притисак PSD коморе која треба да се заштити (само за СБУ са диференцијалном чврстоћом); 
· класа пропуштања у складу са ЕN 1349 (искључиво за прекидне уређаје); 
· ако је неопходно, упозорење којим се скреће пажња на опасност од погрешне примене; 
· додатно обележавање у складу са спецификацијом наручиоца. 
Ако се користи натписна плоча, она мора бити трајно читљива и постављена на јасно видљиво место.
Технички детаљи наведени у претходном тексту морају бити поновљени и у атесту о извршеној контроли.
Иза ознаке СЕ обележавање, тамо где је то сврсисходно, мора следити назив произвођача и/или ознака и/или регистрована трговачка ознака, тип СБУ, серијски број, година производње, дозвољени притисак, специфични задати опсег и опсег радне температуре.
6.1.50 [bookmark: _Toc406755388][bookmark: _Toc406795115][bookmark: _Toc406795602][bookmark: _Toc407037474]Обележавање прикључака за импулсне, издувне и одушне водове
Сваки прикључак мора бити обележен, изражавајући:
· функцију, тј. да ли је одушни вод, импулсни, издувни, итд.; 
· минимални номинални пречник за односни систем цеви. 
6.1.51 [bookmark: _Toc406755389][bookmark: _Toc406795116][bookmark: _Toc406795603][bookmark: _Toc407037475]Идентификација помоћних уређаја
Као што је одређено у спецификацији наручиоца, морају се идентификовати следећи уређаји:
· обилазни вод; 
· уређај за поновну блокаду; 
· уређај за ручно затварање. 





7. [bookmark: _Toc406755390][bookmark: _Toc406795117][bookmark: _Toc406795604][bookmark: _Toc407037476]УРЕЂАЈИ ЗА МЕРЕЊЕ ПРОТОКА ПРИРОДНОГ ГАСА
Мерачи протока природног гаса који данас налазе примену у комерцијалној примени, раде на принципу мерења запремине, или на принципу мерења брзине протицања гаса. 
[bookmark: _Toc406755391][bookmark: _Toc406795118][bookmark: _Toc406795605][bookmark: _Toc407037477]Запремински мерачи протока
Принцип мерења запремине се састоји у наизменичном убацивању гаса у посуду познате запремине и његовом испуштању, али тако да је онемогућено било какво међусобно мешање запремине флуида који се убацује и запремине флуида која се испушта (слике 7.1 и 7.2). Укупно протекла запремина, у посматраној временској јединици, се добија као производ запремине посуде и број убацивања у ту посуду [9]. 
Код мерача са меховима посуду представља мерна комора. Мерачи који имају два меха приликом рада производе пулзације гасног тока. 
То је разлог да су уведени мерачи протока гаса са три или четири меха, чиме се овај проблем знатно ублажава, односно решава. Мерач протока гаса на предходним сликама састоји се од предње и задње коморе [9]. У свакој комори се налази мех, који дели комору на два дела, тако да укупно овај мерач има четири одвојене запремине. Циклус овог мерача се одвија кроз четири фазе:
1) Док се мах у у задњој комори пуни (2) празни се задња комора изван меха (1). У предњој комори мех је празан (3) а дао запремине изван меха је управо напуњен (слика 7.1). 
2) Запремина задњег меха у задњој комори је празан (1) мех у задњој комори је пун (2). Мех у предњој комори (3) се пуни а део запремине у предњој комори изван меха (4) се празни (слика7.2).

[image: ]
                                       Слика 7.1                                           Слика 7.2
3) Задња комора се пуни, задњи мех се празни, предњи мех је напуњен и предња комора је испражњена (слика 7.3).
4) Задња комора је сад комплетно пуна, задњи мех је празан, предњи мех се празни и предња комора се пуни (слика 7.4)
[image: C:\Users\Goran\Desktop\DIPLOMSKI\meraci 2.PNG]
                                    Слика7.3                                            Слика 7.4
Проток гаса кроз рото-мерач се мери у сегментима које захватају клипови, односно лопатице рото-кола. Покретање рото-кола са лопатицама обавља струја гаса. Зазор између клипова, односно лопатица и кућишта је занемраљив у односу на проток. Обртање рото-кола се преноси механички, или на неки други начин, на регистратор који показује протеклу запремину. На слици 7.5 дата је шема рото мерача са два клипа и мерача са рото колом. Слике дају приказ рада рото мерача са клиповима и рото мерача са колом. На овој слици поједине позиције имају следећа значења:
1. Горњи клип се окреће у правцу казаљке на сату, гас улази у простор између клипа и тела мерача. 
2. Када горњи клип дође у хоризонтални положај, фиксни сегмент гаса је моментално захваћен и измерен. 
3. Настављањем кретања клипа, сегмент гаса се ослобађа и одлази у правцу излаза мерача. 
4. У исто време доњи клип се окреће у супротном смеру од казаљке на сату и мери исте количине.

Слика 7.5 Рото-мерачи са два клипа и мерачи са рото колом
Сваки пут када се заврши један обртај клипова, четири једнака сегмента се истисну. Они се сабирају и преко преносног механизма се исказују на регистратору. Рото мерачи се производе са веома малим зазорима између клипова, лопатица рото кола и кућишта мерача. Они се карактеришу великом тачношћу мерења, релативно малим падом притиска (код протицања гаса кроз њих), као и доста широким подручјем мерења. Овај тип мерача даје веома малу разлику у тачности мерења мерача на почетку рада и после употребе од неколико година.
Велика предност рото мерача је што рото мерач са клиповима одговара веома добро условима када постоје брзе промене протока. Недостатак рото мерача чини инертност кола што може изазвати флуктуацију притиска на излазу из мерача. Ова флуктуација може узроковати и одређене оперативне потешкоће.
Механичке грешке које се могу догодити код рото мерача се манифестују у бучном раду, високом диференцијалном притиску, па чак и прекиду протока гаса кроз мерач. Ради ове последње манифестације у Холандији се нерадо примењује овај тип мерача, тамо где се захтева континуална испорука гаса. 
[bookmark: _Toc406755392][bookmark: _Toc406795119][bookmark: _Toc406795606][bookmark: _Toc407037478]Мерачи на принципу мерења брзине протицања гаса
7.1.1 [bookmark: _Toc406755393][bookmark: _Toc406795120][bookmark: _Toc406795607][bookmark: _Toc407037479]Турбински мерачи протока гаса
У основи, турбински мерач се састоји од: кућишта са прирубницама на крајевима турбинског кола – ротора, механизма зупчаника и система за бројање броја окретања турбинског кола. Типичан турбински мерач има и додатне делове као што су уређаји за кондиционирање тока гаса, механизам за подмазивање лежајева и софистицирани механички и електронски систем бројања, коректор запремине [9]. Изглед једног турбинског мерача је приказан на слици 7.6.
[image: http://www.dmsltd.com/blog/wp-content/uploads/2010/02/Q75-Short-Pattern-Turbine-Gas-Flow-Meter.jpg]
Слика 7.6  Турбински мерач протока
Рад турбинског мерача се заснива на мерењу брзине гаса.Принцип шема једног мерача приказана је на слици 7.7. Насавременији турбински мерачи имају уграђене кондиционере тока гаса који отклањају могуће поремећаје профила гаса и који доводе до повећања брзине гаса.
. [image: C:\Users\Goran\Desktop\DIPLOMSKI\турбински мерач.png]
Слика 7.7 Принцип шема турбинског мерача протока

По изласку из кондиционера, гас струји кроз део мерача у коме је инсталирано турбинско коло. Турбинско коло има хеликоидна крила која су постављена под одређеним углом у односу на проток гаса. Ток гаса удара у крилца турбинског кола – ротора узрокујући његово окретање са угаоном брзином, која је пропорционална брзини струјања гаса, а тиме и запремини гаса која протиче. Отуда тачним мерењем броја обртаја ротора, може се измерити запремина протеклог гаса.
Турбински мерач као излазни податак даје број импулса у јединици времена. Коришћењем механизма зупчаника, окретање турбинског кола покреће механички бројач. Поред тога, крилце које ротира може, такође, бити коришћено за генерисање импулса преко „proximity“ сензора. Турбински мерачи појединих фирми имају два магнетска пријемника који прате обртање ротора преко тачно позиционираних магнета на ротору. Како магнет прође поред намотаја он произведе импулс еквивалентан дискретној запремини гаса на стварним условима, тј. укупан број импулса сакупљен у неком периоду времена представља бруто запремину гаса протеклу у том времену. За сваки мерач се тражи калибрациона карактеристика (К фактор). Овај фактор се изражава у импулсима по јединици запремине, а добија се путем калибрације мерача. Калибрирање протока треба да се изводи у целокупном опсегу мерача, пошто К фактор може да се мења са протоком. Ова промена са протоком је линеарност турбинских мерача. Кад је К фактор дефинисан онда моће да се одреди проток кроз мерач. Исказана запремина одређена на овај начин представља запремину измерену на условима који владају у мерачу, на стварним условима, па је потребно обавити њено превођење на стандардне услове, што се обавља преко посебног елемента, коректора запремине. У идеалном случају, К фактор треба да буде константа за све протоке који се налазе у опсегу мерача. Међутим, код малих протока, механичко трење лежајева и бројача, трење флуида и пријемника сигнала лимитирају ову линеарност. Дејство, ових, сила отпора се директно одражава на тачност мерења када је проток мали и када су притисци ниски, ради чега је значајан податак о минималном протоку турбинског мерача. 
Турбински мерач гас представља поуздан и тачан мерач. Опсег мерења турбинског мерача гаса, однос максималног и минималног протока, се креће од 1:20 на ниском притиску, а са порастом притиска расте и опсег, тако да на притиску од 7 bar, он износи 1:50. Промена специфичне масе гаса не утиче на тачност овог мерача. Он је јефтинији, компактнији и лакши од рото мерача. Механичка оштећења код ових мерача не доводе до прекида протока гаса. 
Тачност мерења ових мерача је веома осетљива на конфигурацију цеви на мерном месту, те се о томе мора водити рачуна код пројектовања и инсталирања. Мерачи са уграђеним елементом за кондиционирање профила протока гаса су имунији на одступања у профилу протока, па се зато код инсталирања мерача, захтев за праволинијску секцију испред мерача своди на дужину од 5·D. 
Предности турбинских мерача гаса су: 
· добра тачност у опсегу протока у коме постоји линеарност, 
· широка применљивост код индустријских потрошача гаса, 
· трошкови његове набавке су средњи, 
· поседовање средњег опсега при високом притиску, 
· могућност поседовања електронског излаза података, 
· има високу поновљивост.
· Недостаци турбинских мерача су: 
· захтевају калибрацију протока, 
· стварају релативно високе губитке притиска (при мерењу – протицању гаса кроз њих) 
· покретни делови овог мерача захтевају одржавање, 
· не толеришу присуство прљавштине у процесу мерења, 
· могућа оштећења услед прекорачења брзине протицања гаса. 
7.1.2 [bookmark: _Toc406755394][bookmark: _Toc406795121][bookmark: _Toc406795608][bookmark: _Toc407037480]Ултразвучни мерачи протока
Ова врста мерача представља новији тип мерача. Он се састоји од три основна дела: тела мерача, претварача инсталираних унутар тела мерача и од електронског модула. Ултразвучни мерачи исказују запремину протеклог гаса на основу мерења времена пролаза звучног таласа високе фреквенце кроз гас који протиче. Времена пролаза звучних сигнала се мере за сигнале који се крећу у смеру протока гаса и за сигнале који се крећу супротно од смера протока гаса. Измерења времена пролаза ових звучних таласа заједно са геометријом мерача користе се за израчунавање просечне брзине протицања гаса.
Код мерача, који производи фирма Daniel, [10][11] тип SeniorSonic, мере се времена пролаза ултразвучних таласа који пролазе кроз гас у четири паралелне равни, чиме се елиминише утицај профила гасног тока на изналажење тачније вредности средње брзине гаса и постиже оптимална тачност мерења. Ове четири равни у којима се налазе путање звучних таласа су постављене под углом од 45° у односу на осу цеви. Свака путања има два ултразвучна претварача, који делују наизменично, као одашиљач и као пријемник. Ово омогућује обављање мерења у смеру тока гаса и у супротном смеру. Претварачи су инсталирани на кућишту мерача на одређеним местима и растојање Х и L су прецизно измерени у току производње мерача. Ове димензије, заједно са мерењима електронских карактеристика сваког пара претварача, чине карактеристику ултразвучног мерача. На слици 7.8 приказан је ултразвучни мерач протока гаса, а на слици 7.9 је приказана његова шема. 

Слика.7.8 Ултразвучни мерач гаса                        Сликa 7.9  Шематски приказ         
                                                                                   принципа мерења ултразвучног мерача гаса [1]
Време пролаза на путањи једног сигнала је мање када се сигнал креће у смеру протока гаса, а веће када се креће насупрот кретању гаса. Разлика у овим временима пролаза се користи за израчунавање средње брзине протицања гаса. Пошто су једначине важеће за гас који тече у оба правца, то мерач може да мери проток у оба смера. Крајња једначина садржи само физичке димензије тела мерача и времена пролаза. Једначина не укључује брзину звука у гасу који протиче, па стога је мерење гаса независно од фактора који утичу на брзину звука у гасу, тј. од температуре, притиска и састава гаса.

где је:
t1,  [s] - време пролаза сигнала са претварача са улазне стране тока      флуида ка претварачу на излазној страни, 
t2, [s] време пролаза сигнала са претварача са излазне стране тока флуида ка претварачу на улазној страни, 
L,   [m], - растојање између претварача на улазној и излазној страни тока флуида, 
X,   [m] - аксијално растојање између претварача, 
c,    [m/s] - брзина звука у гасу, 
v,    [m/s] - брзина протицања гаса, 
D,   [m] - унутрашњи пречник мерача. 
Упркос чињеници да је ултразвучни мерач донекле имун на поремећаје профила прoтока гаса, још увек се у инсталирању ових мерача захтева одређена праволинијска дужина цеви испред и иза мерача, као што је приказано на слици 7.10.
[image: ]
Слика 7.10 Мерна цев са ултразвучним мерачем

Предности ултразвучних мерача протока гаса су:
· не захтева се калибрација протока, 
· висока тачност мерења, 
· нема пада притиска при протоку гаса кроз мерач, 
· нема покретних делова, 
· нема одржавања, 
· ниски трошкови експлоатације, 
· ниски трошкови инсталирања.  
Недостаци ултразвучних мерача протока гаса су:
· није потпуно нашао примену у индустрији,
· осетљив је на буку која се ствара у регулаторима. 




8. [bookmark: _Toc406755396][bookmark: _Toc406795123][bookmark: _Toc406795610][bookmark: _Toc407037481]ДОДАТНИ УРЕЂАЈИ НА МЕРНО-РЕГУЛАЦИОНИМ СТАНИЦАМА
[bookmark: _Toc406755397][bookmark: _Toc406795124][bookmark: _Toc406795611][bookmark: _Toc407037482]Коректори запремине
Мерачи исказују запремину гаса на условима притиска и температуре при којим се обавља проток кроз мерач. У уговорима о преузимању гаса, основну мерну јединицу представља запремина гаса од 1 m3 на стандарним условима[14]. Нашим прописима за стандардне услове су усвојени притисак од 1,01325 bar и температура од 15°C. Превођење измерене запремине помоћу мерача на стандардне услове се изводи помоћу уређаја који могу бити механички или електронски. Они се иначе називају коректорима. У даљем тексту биће приказани детаљнији подаци о електронским коректорима, с обзиром да се они данас углавном користе.
Електронски коректори представљају тачне и поуздане уређаје за континуално израчунавање и исказивање запремине гаса или масе на стандардним условима.
Данас се у употреби налазе следеће врсте коректора:
· коректори који обављају корекцију у функцији само температуре, Т- коректори; 
· коректори који обављају корекцију у функцији и притиска и температуре уз узимање константне вредности фактора компресибилитета, РТ –коректори; 
· коректори који обављају корекцију у функцији и притиска и температуре уз узимање у обзир и фактора компресибилитета, РТZ коректори. 
Електронски коректор је повезан са мерачем гаса, са кога добија вредност протока гаса у условима мерења и преко трансмитера или сензора притиска и трансмитера или сензора температуре добија податке о вредностима притиска и температуре. Добијени резултати са сензора се обрађују у процесној јединици коректора. Коректори располажу програмима за израчунавање фактора компресибилитета. Већина произвођача коректора користи једначине АGA-NX-19. На основу прикупљених података израчунава се коригована запремина протеклог гаса, а према једначини:

                                                                 (8.1)
где су:
Vb, [m3]– запремина гаса на стандардним условима, 
                        C         – фактор корекције,
V,  [m3] – измерена запремина на условима мерења. 
Фактор корелације код РТZ коректора се израчунава преко једначине:

                                                                  (8.2)
где су:
, bar – апсолутни притисак гаса у стању мерења, 
,  bar – апсолутни притисак гаса на стандардним условима, 
,   К – апсолутна температура гаса на условима мерења. 
, К – апсолутна температура гаса на стандардним условима, 
– фактор компресибилитета гаса на условима мерења 
 – фактор компресибилитета гаса на стандардним условима. 
Грешка коју чини коректор се састоји од грешака које чине елементи коректора.
За коректоре не постоје усвојени међународни, а ни наши национални прописи, односно препоруке у погледу захтева које треба ова врста уређаја да испуни. Зато ће се у наредном тексту дати основни захтеви.
а) услови рада
Захтев за опсег мерења статичког притиска мерним претварачем, који ће гарантовати поуздано мерење, јесте минимум 2 >Pmax/Pmin. [image: ]
Захтев за опсег мерења мерног претварача температуре, за температуру гаса:
пуни опсег: -20°C до +50°C,
ограничени опсег: минимум распона од 40°C, било где између граница пуног опсега. Захтев за релативном влажношћу гаса при којој ће коректор поуздано и у границама дозвољене грешке радити јесте од 10% до 93%. Коректор треба поуздано да ради при условима температуре околине:
пуни оспег: од -20°C до +50°C,
ограничени опсег: минимум распона од 40°C, било где између граница пуног опсега.
б) конструкција коректора
Све компоненте коректора морају бити урађене од материјала који је одговарајућег квалитета. Коректор mора издржати услове притиска и температуре за које је пројектован.
Коректори не смеју да утичу на тачност мерења мерача гаса са којим су спрегнути. Фактор корекције ће бити тако израчунат да временски интервали приспећа сигнала са мерача гаса не прелазе 1 минут за Т-коректоре и 30 секунди за остале коректоре. Када нема сигнала са мерача гаса, за период преко 1 минута за Т-коректоре или за остале коректоре преко 30 секунди, поновни прорачун фактора корекције се не захтева, док се не прими следећи сигнал. 
[bookmark: _Toc406755398][bookmark: _Toc406795125][bookmark: _Toc406795612][bookmark: _Toc407037483]Уређаји за загревање природног гаса
У делу који се односи на физичко-хемијске карактеристике природног гаса је посебно обрађен Јоule-Тhomѕon-ов ефекат. То је појава хлађеа природног гаса, приликом његове експанзије, односно редукције природног гаса. Интензитет хлађења је пропорционалан паду притиска и то чини разлог да се код главних мерно-регулационих станица, где је редукција притиска, по правилу, већа уводи и систем загревања гаса.
Загревање гаса се обавља грејним системом. Грејни систем чине котловске јединице и измењивачи топлоте, који као радни флуид користе водену пару или воду добијену из котла који може бити са електричним грејачем или користити гориво - гас. Рад грејног система је аутоматизован. 


9. [bookmark: _Toc406755399][bookmark: _Toc406795126][bookmark: _Toc406795613][bookmark: _Toc407037484]ИДЕЈНО РЕШЕЊЕ ЈЕДНЕ MРС СА ДВА ПОТРОШАЧА 
Као пример извођења једне МРС можемо узети станицу са две линије (радном и резервном) која има два потрошача. Овакве станице се могу пројектовати за потребе радног процеса производње у коме је загревање радног флуида за технолошке процесе неопходно а постоји и други мањи потрошач. У овом случају то могу бити котловска постројења као већи и кухиња као мањи потрошач.
Изразом за потребну количину гаса добијамо вредност протока гаса коју треба задовољити димензионисањем станице [15]:

                                                                                                                                     
где су:
Q   [kW]  потребна количина гаса за рад гасних апарата

 [kW]  топлотни капацитет гасног апарата
 η   степен искоришћења гасног апарата
Hd   [33500 kJ/Sm3/h] доња топлотна моћ природног гаса

Ако бисмо имали потрошаче топлотних капацитета од 2800 kW потребна количина гаса из ове релације била би 350 Sm3/h што би смо и узели као параметар при димензионисању, с тим да је степен искоришћења гасног апарата кухиње приближан јединици док је котловски 0,85. 
Полазни подаци за прорачун мерно-регулационе станице су:
· Максимални (захтевани) проток гаса      350 Sm3/h
· Максимални притисак гаса на улазу           8 bar
· Минимални притисак гаса на улазу            4 bar
· Притисак на излазу                                  0,15 bar
· Температура гаса на улазу                           6 oC
· Температура гаса на излазу                         4 oC
9.1 [bookmark: _Toc406755400][bookmark: _Toc406795127][bookmark: _Toc406795614][bookmark: _Toc407037485]Прорачун МРС
Улазна деоница 
Потребни пречник улазне деонице


где су:
Qs= 350 Sm3/h
 ps =1.013 bar стандардни притисак 
W1max  = 20 m/s максимална брзина гаса
Ts =273+15 =288 K стандардна температура


Усвојени пречник је DN40 (Ø 48,3 x 2,6 mm)
Усвојена дебљина зида цеви је 2,6 mm
Усвојени унутрашњи пречник: d1u =48,3-2 2,6=43,1 mm
Стварна брзина гаса кроз улазну деоницу 


Заједничка излазна деоница 
Потребни пречник излазне деонице:


где је:
W2max = максимална брзина гаса
Усвојени пречник је  DN 80 (Ø 88,9 x 3,2)
Усвојена дебљина зида цеви је 3,2 mm
Усвојени унутрашњи пречник: d2u =88,9-2 3,2=82,5 mm
Стварна брзина гаса кроз улазну деоницу

m/s
Стварна брзина гаса на излазној прирубници регулатора притиска:

 m/s
где је:
 dr - Називни пречник регулатора
Потребни пречник сигурносно-одушног вентила:

mm
где су:
QR - капацитет регулатора
s - густина гаса при нормалним условима
L=0,6
psov = pizl + 30 mbar = 150+30=180 mbar  - притисак активирања сигурносно одушног вентила
Излазна деоница 1 котлови
Потребни пречник излазне деонице:

 , mm
где је:
Qs = 335 Sm3 / h максимални проток гаса 

70,7 mm
Усвојени пречник је  DN 80 (Ø 88,9 x 3,2)
Усвојена дебљина зида цеви је 3,2 mm
Усвојени унутрашњи пречник: d2u =88,9-2 3,2=82,5
Стварна брзина гаса кроз улазну деоницу:

m/s
Проток гаса на излазу при радним условима:

m3 /h
Излазна деоница 2 (за пећ) грана 2
Потребни пречник излазне деонице:

=15,4 mm
где је:
Qs = 15 Sm3 / h максимални проток гаса 
 Усвојени пречник је  DN40 (Ø 48,3 x 2,6 mm)
Усвојена дебљина зида цеви је 2,6 mm
Усвојени унутрашњи пречник: d1u =48,3-2 2,6=43,1 mm
Стварна брзина гаса кроз излазну деоницу

m/s.
Проток гаса je:


9.2 [bookmark: _Toc406755401][bookmark: _Toc406795128][bookmark: _Toc406795615][bookmark: _Toc407037486]Функционисање МРС
На сликама 9.1 и 9.2 су приказани и технолошка шема и изглед МРС. На улазној деоници постоје две линије, радна и резервна.
Кугласта славина (2) служи за отварање/затварање дотока гаса у МРС.
Регулатор притиска гаса (3) одржава излазни притисак на подешеној вредности, независно од промене улазног притиска и потрошње гаса.
Блокадни вентил (у склопу регулатора притиска) штити уређаје иза регулатора од превисоког притиска. Уколико на излазној страни регулатора, притисак порасте изнад дозвољене вредности, блокадни вентил аутоматски затвара проток гаса. Регулатор на себи има и заштиту од нестанка гаса. У оба случаја, деблокирање се може извести само ручно.
[image: C:\Users\Goran\Desktop\mrs za word.PNG]
Слика 9.1  Технолошка шема мерно регулационе станице капацитета 350m3/h
Турбински  мерач протока гаса мери протеклу количину гаса.
Одушни вентил (4) служи за растерећење линије, при чему се гас одводи у атмосферу.
Одушни вентил штити инсталацију од повишеног притиска, тј. активира се само у случајевима када притисак порасте изнад дозвољеног. Испуштање гаса у атмосферу траје, све док се притисак не снизина дозвољену вредност. Уколико настави и даље да расте, активира се блокадни вентил.
Улазни (1) и излазни (6) манометар показују вредност улазног и излазног притиска.
Кугласта славина (5) служи за отварање/затварање протока гаса иза регулационе линије. Положај отварања славине показује смер протицања природног гаса. 
[image: ]
Слика 9.2 Изглед МРС
9.2.1 [bookmark: _Toc406755402][bookmark: _Toc406795129][bookmark: _Toc406795616][bookmark: _Toc407037487]Процес рада
Гас (са улазним натпритиском 4-8 bar) пролази кроз улазну кугласту славину и долази до филтера (7) где се пречишћава од механичких нечистоћа, чиме штити уређаје иза себе. Пролазећи кроз регулатор притиска, вредност улазног се редукује на вредност излазног натпритиска (до 150 mbar), потребног за рад потрошача (слика 9.3).
У мерачима протока (8) и (9) мери се протекла количина гаса, (за сваки од потрошача) док се манометрима очитавају вредности улазног и излазног притиска. Проласком кроз излазну кугласту славину, гас  излази из станице и даље се води до потрошача.
[image: C:\Users\Goran\Desktop\mrs za word.PNG]
Слика 9.3 Технолошка шема
[bookmark: _Toc406795130]На цртежу 1 види се димензионисање мерно регулационе станице. Поједине мере могу одступати у извесним случајевима. Такође, на цртежу је представљена и спецификација елеманата МРС. На цртежу 2 приказана је технолошка шема ове конструкције.
9.2.2 [bookmark: _Toc406755403][bookmark: _Toc406795131][bookmark: _Toc406795617][bookmark: _Toc407037488]Цена 
У табели 9.1 видимо цене елемената који одговарају прорачуну елемената.
                  Табела 9.1
	
	Елемент 
	Кол.
	Цена *(rsd)
	€

	1
	Филтер за гас
	2
	34800
	290

	2
	Редуцир
	2
	432
	3,6

	3
	Импулсни вод
	2
	
	

	4
	Одушни вентил
	2
	1680
	140

	5
	Термометар
	2
	432
	3,6

	6
	Т-комад
	3
	1552 
	9,6

	7
	Навојна славина за гас
	2
	744
	6,2

	8
	Регулатор улазног притиска
	2
	78000
	650

	9
	Манометар улазног притиска
	1
	360
	3

	10
	Манометар излазног притиска
	2
	300
	2,5

	11
	Турбински мерач протока  40
	1
	246000
	2050

	12
	Турбински мерач протока  80
	1
	462000
	3850

	13
	Хамбуршки лук 90о
	2
	336
	2,8

	14
	Хамбуршки лук 90о
	4
	96 
	0,8

	15
	Челична бешавна цев 
	2
	1800
	15

	16
	Челична бешавна цев
	3 m
	4200
	35

	17
	Челична бешавна цев
	7 m
	10800
	90

	            Укупно      
	839000
	6992


                       *рачунајући курс  120 rsd /€ 
Извођење ове станице инвеститора би коштало 839.000 динара или око 7.000 евра. Ово је цена у коју нису укључени трошкови за вијке, држаче, елементе за обезбеђење од цурења гаса, подешавања (баждарења) опреме за регулацију, итд. Такође, цена подразумева и трошкове пројектовања, добијање дозвола, превоза опреме, монтаже, а даљи трошкови (осим трошкова гаса) углавном су садржани у сервисирању, редовној провери и мењању уложака филтера.

Непосредном употребом природног гаса може се у индустрији али домаћинствима задовољити велик број енергетских потреба (грејање просторија, кување, припрема топле воде). Употребом гаса у појединачним ложиштима за грејање, постиже се већа ефикасност него употребом вреле воде из топлана и котларница. У поређењу са централним топловодним системима, развођење природног гаса дистрибутивном мрежом има и других предности: мање инвестиције, јер није потребна изградња топлана и котларница; гасна мрежа је јефтинија од вреловодне, која мора бити топлотно изолована и мора имати топлотни вод. Смањује се потрошња енергије за погон помоћних уређаја, у поређењу са другим фосилним горивима, јер нема потребе за додавачима угља, погон решетке, отпрему шљаке или погона пумпи за транспорт течног горива или пратећих грејача[1]. Природни гас се користи у оном облику у коме се налази у цевоводу са довољном потенцијалном енергијом да савлада потребне отпоре у горионику и котлу. Употреба природног гаса, уз остало, има и предност што се њиме минимално загађује околина.
Употребом гаса уместо других фосилних горива смањиће се количина емисије загађујућих гасова у атмосферу имајући у виду чињеницу да су коефицијенти емисије угљендиоксида при сагоревању гаса око 56,1 kg CO2/GJ а за камени угаљ 101.2 kg CO2/GJ[16]. Иначе, 1m3 природног гаса енергетски одговара 2,52 kg мрког угља и око 10 KWh електричне енергије.
У овом раду представљени су, осим физичких и хемијских својстава природног гаса, начини којима се врши његов транспорт, врсте дистрибутивних мрежа медијум између изворишта и потрошача. Представљене су мерно регулационе станице, њихови типови и елементи. Сагледавајући типове МРС види се да се употреба елемената и опреме мењају зависно од капацитета и намене. Потребан квалитет опреме прописују различити станадарди од којих се један налази у овом раду У раду ових система посебан значај има регулациона опрема тј. регулатори притиска и сигурносно-блокадни уређаји чије су различите конструкције и функционисање представљене у овом раду. Такође је представљена и мерна техника и корекциони системи и поступци. На крају приказано је идејно решење једне мерно-регулационе станице прорачун и цена извођења овакве конструкције мањег капацитета.
Из свега приложеног види се да је употреба  природног гаса економична и у финансијском и у еколошком погледу и да ће у ове сврхе и даље бити употребљаван све док његове залихе буду трајале.

